2016: Siyaasee veshee kulathah photo thakun\n2016: ސިޔާސީ ވެށީގެ ކުލަ، ފޮޓޯތަކުން\nއަބުރުގެ ބިލް ދިރާސާ ކުރާ ރައްޔިތުންގެ މަޖިލީހުގެ ކޮމެޓީން އޮގަސްޓް 8 ވަނަ ދުވަހު ބޭއްވި ބައްދަލުވުމުގެ ތެރެއިން: އަބުރުގެ ބިލު އޮތް ގޮތުން މިނިވަން ނޫސްވެރިކަމަށް ގިނަ ހުރަސްތަކެއް އެޅޭނެ ކަމަށް މީޑއާތަކުން ދަޔަ އީ ބުނަމުން ސަން ފޮޓޯ/ އަފްރާހް\nފުލުހުންގެ ދައުރު އަދާ ކުރަން ދަތިކުރި ކަމަށް ސާބިތުވެ، ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފު ހަތަރު މަހާއި 24 ދުވަހަށް ޖަލަށްލާން ކްރިމިނަލް ކޯޓުން ޖުލައި 18ވަނަ ދުވަހު ހުކުން ކުރުން -- ސަން ފޮޓޯ. އަފްރާހް\nޕީޕީއެމް ހަރުދަނާކުރަން ކޮމެޓީއެއް އެކުލަވާލަން ބޭއްވި ބައްދަލުވުމަށް ފަހު ޖޫން 30ވަނަ ދުވަހުޕާޓީގެ ރައީސް މައުމޫނު އަބްދުލް ޤައްޔޫމް ޕީޕީއެމް އޮފީހުން ނިކުންނަނީ ސަން ފޮޓޯ/ އަފްރާހް\nސިޔާސީ ވެއްޓައި ނޫސްވެރިންނަށް ހުރި ގޮންޖެހުންތަށް ކުލަ ފޮޓޯ ތަކުން 2016: ނޫސްވެރިންނަށް ދިމާވަމުންދާ ގޮންޖެހުންތަކާ "ހަވީރު" ނޫސް ހުއްޓުވާލި މައްސަލައިގައި އޭޕްރީލް3ވަނަ ދުވަހު ރައީސް އޮފީސް ކުރިމަތީ ނޫސްވރިން ކުރި މުޒާހަރާގެ ތެރެއިން -- ސަން ފޮޓޯ\nޖަލު ހުކުމް ތަންފީޒު ކުރައްވަމުން ގެންދަވަމުން ގެންދަވި ރައީސް ނަޝީދު ބޭސް ފަރުވާއަށް އިނގިރޭސީ ވިލާތަށް ފުރައިވަޑައި ގަންނަވަނީ: އެމަނިކުފާނު ވަނީ އިނގިރޭސީންގެ ހިމާޔަތް ހޯއްދަވާފައި. 2018 ގެ އިންތިހާބުގެ ކުރިން ވަޑައިގަންނަވާނެ ކަމަށް ވިދާޅުވި.\nޕީޕީއެމްގެ ފަސް ވަނަ އަހަރީ ދުވަހާ ގުޅިގެން ރައީސް މައުމޫން ބޭއްވި ހަފްލާއެއްގެ ތެރެއިން: ސަރުކާރަށް ކުރާ ތާއިދު އަނބުރާ ގެންދެވިކަން އިއުލާން ކުރެއްވީ އޮކްޓޯބަރު 27، 2016ގައި-- ސަން ފޮޓޯ/ މުހައްމަދު އަފްރާހު\nއަހަރުގެ އެންމެ ބޮޑު ޖަލްސާ ބޭއްވީ ޕީޕީއެމުން: ޕީޕީއެމް ބޮޑު ޖަލްސާގައި ރައީސް ޔާމީން ވާހަކަފުޅު ދެއްކެވުމަށްފަހު އެމްޑީއޭގެ ލީޑަރު އަހުމަދު ސިޔާމް މުހައްމަދާ ސަލާމް ކުރައްވަނީ-- ސަން ފޮޓޯ/ ފަޔާޒު މުސާ\nމާލޭގައި ބޭއްވި އެއްވުމެއް ކަވަރު ކުރަމުން ދިޔަ ނޫސްވެރި އަކށް ފުލުހުން ހުރަސްއަޅަނީ\nއެމްޑީޕީ އަހަރީ ދުވަސް ފާހަގަކުރުމަށް ބޭއްވި އެއްވުމެއްގައި ރޮޒައިނާ ފުލުހުން ދުރައްޖައްސަނީ\nދެ ފިސްތޯލަ އާއި ގޮވާ ތަކެތި ގެންގުޅުނު ކަން ސާބިތުވެ އަދީބް އަށް 10 އަހަރުގެ ޖަލު ހުކުމެށް ކުރުން ސަން ފޮޓޯ/ އަފްރާހް\nއަބުރުގެ ބިލާ ގުޅޭ ގޮތުން ހިޔާލު ހޯދުމަށް ސަން މީޑިއާއާ އެކު އެ ބިލު ދިރާސާކުރާ ރައްޔިތުންގެ މަޖިލީހުގެ ކޮމެޓީގެ މެމްބަރުން އޯގަސްޓް4ވަނަ ދުވަހު ބޭއްވި ބައްދަލުވުމުގައި ސަން މީޑިއާގެ ސީއީއޯ ސިނާން އަލީ ވާހަކަދައްކަވަނީ: އަބުރުގެ ބިލު އޮތް ގޮތުން މިނިވަން ނޫސްވެރިކަމަށް ގިނަ ހުރަސްތަކެއް އެޅޭނެ ކަމަށް ސިނާނު ވިދާޅުވި -- ސަން ފޮޓޯ\nއަބުރުގެ ބިލާ ގުޅޭ ގޮތުން ހިޔާލު ހޯދުމަށް ސަން މީޑިއާއާ އެކު އެ ބިލު ދިރާސާކުރާ ރައްޔިތުންގެ މަޖިލީހުގެ ކޮމެޓީގެ މެމްބަރުން އޯގަސްޓް4ވަނަ ދުވަހު ބޭއްވި ބައްދަލުވުމުގައި މީޑިއާ ކައުންސިލް މެމްބަރުން ހާޒިރުކުރުން -- ސަން ފޮޓޯ/ އަފްރާހް\nސިޔާސީ ވެއްޓައި ނޫސްވެރިންނަށް ހުރި ގޮންޖެހުންތަށް ކުލަ ފޮޓޯ ތަކުން 2016: މަޖިލީހަށް ހުށައަޅާ ފާސްކުރި އަބުރުގެ ބިލުގެ ސަބަބުން ޤާނޫން އަސާސީގެ 27 ވަނަ މާއްދާގައި ބުނާ ހިޔާލުފާޅު ކުރުމުގެ މިނިވަން ކަމަށް ހުރަސް އެޅޭތީ ނޫސްވެރިން ޖުލައި 27ވަނަ ދުވަހުގެ ރޭ މާލޭގައި ކުރި މުޒާހަރާ ގެ ތެރެއިން--- ސަން ފޮޓޯ/މުހައްމަދު އަފްރާހް\nސިޔާސީ ވެއްޓައި ނޫސްވެރިންނަށް ހުރި ގޮންޖެހުންތަށް ކުލަ ފޮޓޯ ތަކުން 2016: ދެ ބައި ވެފައިވާ ޕީޕީއެމްގެ ރައީސް ޔާމީން ފެކްޝަން މީހުންނާއި މައުމޫން ފެކްޝަން މީހުންމެދުގައި ޕާޓީ އޮފީސް ކައިރީ އޮކްޓޫބަރ 28ވަނަ ދުވަހުގެ ރޭ ހިނގި ހަމަ ނުޖެހުމުގެ ތެރެއިން -- ސަން ފޮޓޯ/ ފަޔާޒު މޫސާ\nނޫސްވެރިންގެ ކުރި މުޒާހަރާއެއް ރޫޅާލަން ޕެޕާ ސްޕްރޭ ޖެހުމުން، އޭނާގެ އަސަރު ކުރި ނޫސްވެރިއަކު ބިންމައްޗަށް ވެއްޓިފައި-- ސަން ފޮޓޯ/ ޔޫސުފް ސޮފްވާން\nސިޔާސީ ވެއްޓައި ނޫސްވެރިންނަށް ހުރި ގޮންޖެހުންތަށް ކުލަ ފޮޓޯ ތަކުން 2016: ރައީސް ޔާމީންގެ3ދަވަނަ ނައިބް ރައީސް އެއްގެ ގުތުން ޖޫން 22 ވަނަ ދުވަހު އަބްދުﷲ ޖިހާދު އައްޔަން ކުރެއްވުން -- ފޮޓޯ/ ރައީސް އޮފީސް


School Govvaalaa Hisaabah Dhiumakee Biruveri Kameh: Wadde - Vaguthu\nސްކޫލް ގޮއްވާލާ ހިސާބަށް ދިއުމަކީ ބިރުވެރި ކަމެއް: ވައްޑެ\nހަރުކަށި ފިކުރުގެ ވިއުގަށް ނިސްބަތްވާ މީހުން އުޅެނީ ހަމައެކަނި އައްޑޫ ސިޓީއާއި ތ. ތިމަރަފުށީގައި ނޫން ކަމަށާއި ތ. އަތޮޅު ތައުލީމީ މަރުކަޒު ގޮއްވާލާ ހިސާބަށް ތިމަރަފުށީގައި ތިބި ހަރުކަށި ފިކުރުގެ ވިއުގައިން މަސައްކަތް ކުރުމަކީ ބިރުވެރި ކަމެއް ކަމަށް ރައްޔިތުން މަޖިލީހުގެ އުނގޫފާރު ދާއިރާގެ އެމްޑީޕީގެ މެންބަރު މުހައްމަދު ވަހީދު (ވައްޑެ) ވިދާޅުވެއްޖެއެވެ.\nތިމަރަފުށީގައި ދީނުގެ ނަމުގައި ހަރުކަށި ފިކުރު ގަބޫލު ކުރާ މީހުންނާ ޓެރަރިސްޓް ޖަމާއަތެއް ކަމަށްވާ އައިއެސްއާ ގުޅުން އޮތް ކަމަށާއި އެ ރަށުގައި ހުންނަ ތ. އަތޮޅު ތައުލީމީ މަރުކަޒުގައި މިދިޔަ އަހަރު އޯލެވެލް އިމްތިހާން ހަދަމުން ދަނިކޮށް ސްކޫލްގެ ލެބޯޓަރީ ގޮއްވާލަން އެ މީހުން ރޭވި ކަމަށް ފުލުހުން ވިދާޅުވުމާއި ގުޅިގެން ވައްޑެ ވަނީ އެކަމާއި ކަންބޮޑުވުން ފާޅުކުރައްވާ ޓްވީޓެއް ކުރައްވާފައެވެ.\nވައްޑެ ކުރެއްވި ޓްވީޓްގައި ވިދާޅުވީ އަމިއްލަ ރަށުގެ ސްކޫލް ގޮއްވާލަން މަސައްކަތް ކުރާ ހިސާބަށް ބައެއްގެ ވިސްނުން ދިއުމަކީ ބިރުވެރިކަމެއް ކަމަށެވެ. އަދި އެ ނިބުރުވެރި ޖަމާއަތުގެ ފިކުރަށް ހެއްލިގެން އެތައް އާއިލާއެއްގެ އެތައް ސަތޭކަ ބަޔަކު ސީރިޔާއަށް ހަނގުރާމައަށް ގޮސް މަރުވެފައިވާ ކަން އޭނާ ފާހަގަކުރެއްވިއެވެ.\nމައްސަލައިގެ ނުރައްކާތެރިކަން މުޅިމުޖްތަމަޢަށް ފެތުރި އާއްމުވެފައިވާ މިންވަރު ހާމަވާ ކަމެއް. މިއީ ތިމަރަފުށީ ދެތިން ކުއްޖަކާ އައްޑޫ ސިޓީގައި އެކަހެރިވެގެން އުޅޭ ކުދިންކޮޅެއްގެ އެކަނި ކަމެއްނޫން. މާބޮޑަށް ރޭވިގެން، އެހެން ކިތަންމެ ބަޔަކު ޝާމިލްވެގެން ހިންގާ އަނދިރި ހަރަކާތެއް. 1/2\n— Waddey (@waddey_) January 26, 2021\n"މައްސަލައިގެ ނުރައްކާތެރިކަން މުޅި މުޖުތަމައަށް ފެތުރި އާންމުވެފައިވާ މިންވަރު ހާމަވާ ކަމެއް، މިއީ ތިމަރަފުށި ދެ ތިން ކުއްޖަކާއި އައްޑޫ ސިޓީގައި އެކަހެރިވެގެން އުޅޭ ކުދިންކޮޅެއް އެކަނި ކަމެއް ނޫން، މާ ބޮޑަށް ރޭވިގެން، އެހެން ކިތަންމެ ބަޔަކު ޝާމިލްވެގެން ހިންގާ އަނދިރި ހަރަކާތެއް،" ވައްޑެ ވިދާޅުވިއެވެ.\nދުނިޔޭގެ ނުރައްކާތެރި ނިރުބަވެރި ޖަމާއަތެއް ކަމަށްވާ އިސްލާމިކް ސްޓޭޓް (އައިއެސް) އާ ގުޅިގެން ރާއްޖޭގައި ނިރުބަވެރި ހަމަލާތަކެއް ދޭން އުޅުނު ދިވެހިންގެ މައުލޫމާތު އާންމުކޮށް، ބައެއް މީހުންގެ މައްސަލަތައް ޕްރޮސެކިއުޓަ ޖެނެރަލް (ޕީޖީ) އޮފީހަށް މިއަދު ފޮނުވާފައިވެއެވެ. އެއީ ތިމަރަފުށީގައި ހަރުކަށި ފިކުރު ފަތުރަން އުޅޭ، އަދި އެ ރަށުގައި ހުރި ތ. އަތޮޅު ތައުލީމީ މަރުކަޒުގެ ސްކޫލް ލެބޯޓަރީ ގޮއްވާލަން އުޅުނު ބަޔެކެވެ.\nމި މައްސަލައާ ގުޅިގެން ފުލުހުން ނެރެފައިވާ ބަޔާނުގައިވާ ގޮތުން، ތ. އަތޮޅު ތައުލީމީ މަރުކަޒުގައި މިދިޔަ އަހަރު އޯލެވެލް އިމްތިހާން ހަދަމުން ދަނިކޮށް ސްކޫލްގެ ލެބޯޓަރީ ގޮއްވާލަން ބަޔަކު މަސައްކަތް ކޮށްފައިވަނީ އައިއެސްއާ ގުޅިގެން އެ ޖަމާއަތުގެ އިރުޝާދުގެ ދަށުންނެވެ. އަދި ރާއްޖޭގައި ޓެރަރިޒަމްގެ އަމަލްތައް ހިންގުމަށް ހިތްވަރުދީ ރާވަމުން ދިޔަ މީހުންނަކީ ދަތުރު ދިއުމުގެ ނަމުގައި ފަޅު ރަށްރަށަށް ގޮސް ތަމްރީނުތައް ހަދައި ދީނުގެ ނަމުގައި ހަރުކަށި ފިކުރު ފެތުރުމުގެ ގޮތުން ރަށުގެ ބައެއް ގޭގޭގައި ހަރުކަށި ފިކުރުގެ ކްލާސްތައް ހިންގައި އޮންލައިންކޮށް ހަރުކަށި ފިކުރުގެ ދަރުސްތައް ބާއްވައި ކުޑަކުދިންނަށް އަމާޒުކޮށްގެން އެ ކުދިން ހަރުކަށި ފިކުރަށް ލެންބުމަށް މަސައްކަތް ކުރާ ބައެއް ކަމަށް ވެސް ފުލުހުން ވިދާޅުވިއެވެ.\nއައްޑޫ ސިޓީގައި ވެސް މި ފިކުރު ފަތުރަމުންދާ އައިއެސްގެ ވިއުގައެއް ވެސް އޮތް ކަން އެނގިފައިވެއެވެ. މި ފިކުރުގެ މީހުން އައްޑޫގައި ހުންނަ މިސްކިތްތަކުގައި ބަހައްޓާފައިވާ ޤުރްއާން ފޮތްތަކުގައި ޖަހާފައި ހުރި ދައުލަތުގެ ނިޝާންތައް ކަނޑާފައި ހުރި ކަން ފާހަގަކުރެވުނެވެ. އައްޑޫގެ ފަޅު ރަށްރަށަށް ގޮސް ހަނގުރާމަ ކުރުމަށް ތަމްރީން ދިނުމާއި ގޮއްވާ ތަކެތި އުފެއްދުމުގެ ތަމްރީންތައް ގެންގޮސްފައިވާ ކަން ފާހަގަކޮށްފައިވެއެވެ. އަދި ބައެއް ގެތަކުގައި ވީޑިއޯ ޑޮކިއުމަންޓަރީ ދައްކައިގެން ހަރުކަށި ފިކުރަށް ޒުވާން ކުދިން ގެންދިއުމަށް އޭގެ އެކި ކިލާސް ނަގަމުންދާ ކަން އެނގިފައިވެއެވެ.\nމަރަށް މަރުހިފުމާއި ގުޅޭ ގޮތުން ވައްޑެ ދެއްކި ވާހަކަތައް އެމްޑީޕީ އިން މާނަކޮށްދީފި\nޖެނުއަރީ 26, 2021 16:29\nމި ނުބައި ފިކުރު ފެތުރިފައި އޮތްވަރު އަދި އެކަމާ އެއްޗެއް ބުނަންވެސް ކެރުނު ބަޔަކީ ވަގުތު ނޫސް އެކަނި ... މުނާފިޤުން ތިބެގެން ނަކަސް ތެޅުން ނޫން ކަމެއް ނުކުރެ\nޖެނުއަރީ 26, 2021 16:44\nމި ރާއްޖޭގެ ތާރީޙްގަވެސް ދިން އެއްމެ ބޮޑު ނިރުބަވެރި ހަމަލާ ފެބްރުއަރީ 8 ގަ މުޅި ގައުމު ވަނީ ތަހައްމަލް ކޮށްފަ\nޖެނުއަރީ 26, 2021 22:27\nހެހެ: އަމިއްލަ ޕާޓީގެ މީހުންނުކުމެ އަމިއލަގައުމުގައިހުރި ރަޢިއްޔަތުންގެ އަމިއްލަ މުދަލުގައި ހުޅުޖެހި ދުވަހުކީއްވެ އެކަން ކުއްވެރިނުކުރީ\nޖެނުއަރީ 27, 2021 13:38\nހަރުކަށި ފިކުރަކީ ހަމައެކަނި ބޮންގޮއްވުމެއްނޫން ހަރުކަށި ފިކުރުގެ މީހުންނަކީ އިސްލާމްދީނާއި ބީރައްޓެހި އިސްލާމްދީނަށް ހަޖޫޖަހާ މީހިން ކާފަރުންނަކީ ނުވަތަ ޒަޔަނިސްޓުންނަކީވެސް ހަރުކަށި ފިކުރުގެ ބައެއް ފާދިރީންނަކީވެސް މީގަ ނުހިމެނެނީ ހަމައެކަނި މުސްލިމުން އެކަމް މުސްލިމިން ނަންވާނީ


Dho?! Dhivehi artistunge bura masakkaiy vagah naganee\nދިވެހި އާޓިސްޓުންގެ ބުރަ މަސައްކަތް ވަގަށް ނަގަނީ\nކްރިއޭޓިވް އިންޑަސްޓްރީއަށް ދިމާވެފައި މި އޮތީ ދެރަ މައްސަލައެކެވެ. ޕްލޭޖަރިޒަމް ނުވަތަ އެހެން އާޓިސްޓުންގެ މަސަތްކަތްތައް ކޮޕީކުރުމަކީ ބައެއް މީހުންނަށް މާބޮޑު ކަމެއް ނޫނެވެ.\nކޮފީކުރުން އެއީ މައްސަލައަކަށް ނުވާނެ ގޮތަކަށް އެކަން ކުރެވެން އޮންނަނީ އެންމެ ގޮތެކެވެ. އެއީ އެ އާޓިސްޓެއްގެ މަސަތްކަތުގައި ބޭނުންކޮށްފައި ހުންނަ ޓެކްނީކްތައް ދަސްކުރުމުގެ ބޭނުމަށް އެކަންޏެވެ.\nއެ މަސައްކަތެއް ކަމުގޮސްގެން ޓެކްނީކްތައް ދަސްކުރުމުގެ ބޭނުމުގައި ކޮޕީކުރާ ނަމަ އަސްލު އާޓިސްޓަށް ކްރެޑިޓް ދޭން ޖެހެ އެވެ. މިއީ އާޓިސްޓެއްގެ ގޮތުގައި ހުންނަ މީހަކަށް އެނގެންވާނެ އެންމެ އަސާސީ އެއް ރޫލް އެވެ. މިނޫންގޮތަކަށް މިކަން ކުރުމަކީ އެތިކަލް ކަމެއް ނޫނެވެ.\nއައިލެންޑް ބާޒާރުގެ އުފެއްދުންތައް ކޮޕީކުރާތީ އެކަމާ ބެހޭ ގޮތުން ނެރެފައިވާ ބަޔާނެއް\nމިއީ ހަމަ އެކަނި ކުރެހުންތެރިންނަށް ދިމާވެފައިއޮތް މައްސަލައެއް ނޫނެވެ. ކްރިއޭޓިވް ކޮންޓެންޓު އުފައްދައި އެކަމުން ވިޔަފާރި ކުރަމުން އަންނަ ގިނަ ބަޔަކަށް މިކަމާ ކުރިމަތިލާން އެބަޖެހެ އެވެ. ވީޑިއޯ ކޮންޓެންޓާއި އަމިއްލަ ލަވަ އަދި ވާހަކަ ލިއުންތެރިންނާއި އެކި ކަހަލަ އަތްތެރި މަސަތްކަތްކުރާ ފަރާތްތައް ވެސް މީގެ ތެރޭގައި އެބަ ހިމެނެވެ.\nމި ކުޑަކުޑަ ގައުމުގައި އެއް އާޓިސްޓް އަނެއް އާޓިސްޓެއްގެ މަސަތްކަތް ނަގާ ކޮޕީކޮށް "ރީތި ވަނަތައް" ހޯދުމާއި ވިޔަފާރީގެ ގޮތުގައި މި ތަކެތި ބޭނުންކުރުމުގެ މައްސަލަ ދަނީ ދުވަހުން ދުވަހަކަށް ބޮޑުވަމުންނެވެ. ބައެއް އާޓިސްޓުން ބުނި ގޮތުގައި ކްލަޔަންޓުން ވަކި ކުރެހުމެއް ދައްކާފައި އެ އެއްޗެއް ކޮޕީކޮށްދޭން ވެސް ބުނެ އެވެ.\nއާޓިސްޓެއްގެ މަސައްކަތް ކޮޕީކުރުމުން އެކަން ފާހަގަކޮށް އިންސްޓަގްރާމްގައި ޕޯސްޓްކުރި ސްޓޯރީއެއް\nބައެއް ލޯކަލް ބްރޭންޑުތަކުން ހަދާފައި ހުންނަ ތަކެތި ކޮޕީކޮށް އެ ތަކެތިން ވިޔަފާރި ކުރަމުން އަންނަ މީހުންގެ ފަރާތުން މި އެއްޗެހި ނުގަނެ ނުވަތަ އެ ސާވިސްތައް ބަލައިނުގަތުމަކީ ކަސްޓަމަރުންގެ ހައިސިއްޔަތުން މިކަހަލަ އަމަލުތަކަށް ދެކޮޅު ހެދުމަށް ކުރެވޭނެ އެންމެ ބޮޑު އެއް ކަންތަކެވެ.\nދެން ވިޔަފާރިކުރާ ނަމަ ނުވަތަ ހިދުމަތެއް ހޯދާ ނަމަ އެއީ އެހެން އާޓިސްޓެއް ނުވަތަ ކޮންޓެންޓު އުފައްދާ ފަރާތަކުން ފޭރިގަތްފައިވާ މަސަތްކަތެއްކަން އެނގޭ ނަމަ އެކަން ފާހަގަކޮށް އަދި އެ ބައެއްގެ އަތުން ވިޔަފާރި ނުކޮށް ލޯކަލް އާޓިސްޓުންނަށާއި ދިވެހި އުފެއްދުންތައް ކުރިއަރުވަން މަސަތްކަތްކުރާ މީހުންނަށް އެ އިހްތިރާމް ދޭންވާނެ އެވެ.


vnews - Gellunu2kudhin hoadhumuge masakkaiy adhives huttaanulan: MNDF\nގެއްލުނު ދެ ކުދިން ހޯދުމުގެ މަސައްކަތް އަދިވެސް ހުއްޓާނުލަން: އެމްއެންޑީއެފް\nއައްޑޫ ސިޓީން މޫދަށް އެރި އުޅެނިކޮށް ގެއްލުނު ކުދިން ހޯދުމުގެ މަސައްކަތް އަދިވެސް ހުއްޓާ ނުލާ ކަމަށް އެމްއެންޑީއެފުން ބުނެފިއެވެ.\nއެމްއެންޑީއެފުން ބުނީ މި ދެކުދިން ހޯދުމުގެ މަސައްކަތުގެ ތެރެއިން މިހާތަނަށް ކަނޑާއި ފަރުމަތިން 43.72 ނޯޓިކަލް މޭލު ބަލާފައިވާ ކަމަށެވެ.\nއައްޑޫ ހިތަދޫ މެދު ދާއިރާގެ ފުއްޓަރު ފަރާތަށް މޫދަށް އެރި އުޅެނިކޮށް ގެއްލިގެން ހޯދަމުންދަނީ ހިތަދޫ ޗަނބޭލީގޭ، އުމުރުން 17 އަހަރުގެ އަލީ ފަހުމީއާއި އެރަށު ޓޮޕާޒް އުމުރުން 14 އަހަރުގެ މަޔާމީން އަލީއެވެ. މިކުދިންނާ އެކު ހިތަދޫ، ބްލޫގޭ، އުމުރުން 16 އަހަރުގެ އަލީ ރާއިފް ވެސް މޫދަށް އެރުނެވެ. ނަމަވެސް އެ ސަރަހައްދުގައި އެވަގުތު ހުރި ހާއްސަ އެހީއަށް ބޭނުންވާ މީހެއްގެ މަސައްކަތުން ވަނީ ރާއިފް ސަލާމަތްކޮށްފައެވެ.\nމި ދެކުދިން ގެއްލުނުތާ މިއަދަށް ހަފްތާއެއް ވެގެންދިޔައިރު މިދެކުދިންގެ އެއްވެސް ހަބަރެއް އަދި ނުވެއެވެ. ނަމަވެސް މީގެ ތެރެއިން އަލީ ފަހުމީ މޫދަށް އެރުނުއިރު ލައިގެން ހުރި ސޯޓު ކަމަށް ބެލެވޭ ސޯޓެއް ވަނީ ފެނިފައެވެ.\nމި ކުދިން ހޯދުމަށްޓަކައި އެމްއެންޑީއެފުން ވަނީ ޑައިވިން ރޮބަޓެއް ބޭނުންކޮށްގެން ކަނޑުއަޑީގެ ބޮޑު ސަރަހައްދެއްވެސް ބަލާފައެވެ.\nމި ކުދިން ހޯދުމުގެ މަސައްކަތް ހުއްޓުމެއްނެތި ކުރަމުންދާއިރު ރައީސް އަބްދުﷲ ޔާމީން އަބްދުލް ގައްޔޫމްގެ ހާއްސަ މަންދޫބެއްގެ ހައިސިއްޔަތުން ޑިފެންސް މިނިސްޓަރު އާދަމް ޝަރީފް ވަނީ އެ ދެކުދިންގެ އާއިލާއަށް ގުޅައި ހިތްވަރު ދެއްވާފައެވެ. އަދި އެ ކުދިން ހޯދުމަށް ކުރެވެން ހުރި ހުރިހާ މަސައްކަތެއް ސަރުކާރުން ކުރައްވާނެ ކަމުގެ ޔަގީންކަން ރައީސްގެ ފަރާތްޕުޅުން އެ އާއިލާތަކަށްވެސް މިނިސްޓަރު ދެއްވިއެވެ.\nއެމްއެންޑީއެފުން ބުނީ މި ދެ ކުދިން ހޯދުމަށް އެއްގަމާއި ވައިގެ މަގާއި އަދި އަދި ކަނޑުމަގުން ވެސް މިހާރު ވަރަށް ބޮޑު ސަރަހައްދެއް ބަލާފައިވާ ކަމަށެވެ.


Rayyithun nikamethi kurumuge natheeja eba feney, Raees Yameen dhanee ekaniverivamun: Dr. Jameel | Mihaaru\nރައީސް އަބްދުﷲ ޔާމީން، ކުރީގެ ނައިބު ރައީސް ޖަމީލާ ސަލާމް ކުރައްވަނީ. ރައީސް ޔާމީނަކީ ރައްޔިތުންނާ ބީރައްޓެހި ވެރިއެއް ކަމަށް ޖަމީލް ވިދާޅުވި.\nރައްޔިތުން ނިކަމެތިކުރުމުގެ ނަތީޖާ އެބަފެނޭ، ރައީސް ޔާމީން ދަނީ އެކަނިވެރިވަމުން: ޑރ. ޖަމީލް\n09 އޮކްޓޯބަރ 2016 - 10:30 19 comments\nކަރަންޓާއި ކާޑުގެ އަގު ބޮޑު ކުރުމާ ގުޅިގެން ޕީޕީއެމް ޕާލަމެންޓްރީ ގްރޫޕްގައި އުފެދިފައިވާ ހިޔާލު ތަފާތުވުންތަކާ ގުޅިގެން ކުރެއްވި ޓުވީޓެއްގައި ޖަމީލް ވިދާޅުވީ ރައީސް ޔާމީނަކީ ރައްޔިތުންނާ ބީރައްޓެހި ބޭފުޅެއް ކަމަށެވެ. ޕީޕީއެމްގެ މަޖިލިސް މެމްބަރުން އެކަން އިހްސާސް ކޮށްފި ނަމަ ރައީސް ޔާމީނާ ދެކޮޅަށް ތެދުވަންޖެހޭ ކަމަށް ޖަމީލް ވިދާޅުވި އެވެ.\nRayyithun nah nikamethikan libey gothah sarukaarun kanthah ninmumuge natheejaa dhanee fennamun. RY ekaheri vaa than eba feney.\n— Mohamed Jameel Ahmed (@MJameelAhmed) October 8, 2016\nރައީސް ޔާމީން ވެރިކަން ކުރާ ގޮތާ މެދު ފާޑުވިދާޅުވެ ޖަމީލް ކުރެއްވި ޓުވީޓެއް.\nރައީސް ޔާމީންގެ ފުރަތަމަ ނައިބު ރައީސް ޖަމީލްގެ އިތުބާރު ނެތް ކަމުގެ ވޯޓު ނަގައި މަގާމުން ދުރު ކުރެއްވުމާ އެކު އެ މަނިކުފާނު ގެންދަވަނީ ސަރުކާރުގެ ސިޔާސަތުތަކަށް ވަރަށް ބޮޑަށް ފާޑު ވިދާޅުވަމުންނެވެ. އޭގެ ތެރޭގައި ރައްޔިތުންގެ މަޖިލީހުގެ ޕީޕީއެމް މެމްބަރުން ލައްވައި ރައްޔިތުންގެ ހައްގުތައް ގެއްލޭ ގޮތަށް ގާނޫނުތައް ފާސްކުރުމާއި ކޮރަޕްޝަނަށް މަގު ފަހިވާ ގޮތަށް ކަންކަން ކުރަން ބައެއް ބިލްތައް ފާސްކުރުން ހިމެނެ އެވެ.\nޖަމީލް ވިދާޅުވެފައިވާ ގޮތުގައި، އެމަނިކުފާނު ސަރުކާރުން ބޭރުކުރީ އެއްވެސް ސަބަބެއް ނެތި ގާނޫނުއަސާސީއާ ވެސް ހިލާފަށެވެ.\nއިނގިރޭސި ވިލާތުގެ ހިމާޔަތް ހޯއްދަވައިގެން އެ ގައުމުގައި ދިރިއުޅުއްވަމުން ގެންދަވާ ޖަމީލް ގެންދަވަނީ، އިިދިކޮޅު އެމްޑީޕީ އާއި އަދާލަތު ޕާޓީ އެކުވެ އުފެއްދި އިއްތިހާދާ ގުޅިވަޑައިގެން ސަރުކާރު ބަދަލުކުރަން މަސައްކަތްޕުޅު ކުރައްވަމުންނެވެ. އިއްތިހާދުގެ އަމާޒަކީ ގާނޫނީ އިމުގެ ތެރެއިން ސަރުކާރު ބަދަލުކޮށް ސިޔާސީ ހުރިހާ ފަރާތްތަކަށް ބައިވެރިވެވޭ މިނިވަން އިންސާފުވެރި އިންތިހާބަކަށް މަގު ފަހިކުރުން ކަމަށް އެ މަނިކުފާނު ވަނީ ވިދާޅުވެފަ އެވެ.\nއިތުރު ލިޔުންތައް ދިވެހި ސަރުކާރު ޑރ. މުހައްމަދު ޖަމީލް އަހުމަދު ރައީސް އަބްދުﷲ ޔާމީން މޯލްޑިވްސް ޔުނައިޓެޑް އޮޕޮޒިޝަން އިދިކޮޅު ފަރާތްތައް


Igthisoadhee Kuri Erun Haasil Kureveynee Kanduthakaai Rahumaiytheri Aadhathakuge Therein: Raees\nއިގްތިސޯދީ ކުރިއެރުން ހާސިލުކުރެވޭނީ ކަނޑުތަކާއި ރަހުމަތްތެރި އާދަތަކުގެ ތެރެއިން: ރައީސް\nރައީސް އިބްރާހީމް ސޯލިހު"ނޫ ރާއްޖެ" ޕްރޮގްރާމް އިފްތިތާހު ކޮށްދެއްވާ ވާހަކަދައްކަވަނީ: ފޮޓޯ / ރައީސް އޮފީސް\nދިވެހިންނަށް އިގްތިސޯދީ ގޮތުން ކުރިއެރުންތައް ހާސިލު ކުރެވޭނީ، އަދި ކުރަންވާނީ ވެސް، ކަނޑުތަކާ ރަހުމަތްތެރި އާދަތަކެއްގެ ތެރެއިން ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nރާއްޖޭގެ ކަނޑުފަޅުތަކާއި ކަނޑުތަކުގެ ދިރުން ހިމާޔަތްކޮށް، ރައްކާތެރިކުރުމަށް ދިވެހި ސަރުކާރުން ކުރަމުންދާ މަސައްކަތްތަކުގެ ދަށުން ބްލޫ ޕްރޮސްޕެރިޓީ ކޯލިޝަންއާ ގުޅިގެން “ނޫ ރާއްޖެ” ޕްރޮގްރާމު އިފްތިތާހު ކޮށްދެއްވާ ވާހަކަދައްކަވަމުން ރައީސް ސޯލިހު ވަނީ ދިވެހިންގެ ދިރިއުޅުމުގެ ހުރިހާ ކަމަކާއި، ގައުމުގެ އިގްތިސޯދާއި ކަނޑުފަޅުތަކާ އޮތް ގުޅުމުގެ މުހިންމުކަން ފާހަގަކުރެއްވިއެވެ.\nބްލޫ ޕްރޮސްޕެރިޓީ ކޯލިޝަންއާއެކު އެއްބަސްވުމެއް އެކުލަވައިލައި، މަސައްކަތް ކުރައްވަން ނިންމެވީ، ދިވެހިން މި ކަނޑުފަޅުތަކަށް ބަރޯސާވާ މިންވަރު ބޮޑުކަމުން ކަމަށް ރައީސް ވިދާޅުވިއެވެ. ރައީސް ވަނީ ބްލޫ ޕްރޮސްޕެރިޓީ ކޯލިޝަންއަކީ ނޫ އިގްތިސޯދު ކުރިއަރުވާ، ކަނޑުތަކުގެ ރައްކާތެރިކަމަށް ފުޅާ ދާއިރާއެއްގައި މަސައްކަތްކުރާ ދުނިޔޭގެ ފެންވަރުގައި ފާހަގަކޮށްލެވޭ ޖަމިއްޔާތަކެއްގެ މައްޗަށް އެކުލެވިގެންވާ ބައިނަލްއަގުވާމީ ވިއުގައެއްކަން ފާހަގަކުރައްވާފައެވެ.\nރައީސުލްޖުމްހޫރިއްޔާ އިތުރަށް ވިދާޅުވީ، ދިވެހިންނަށް އިގްތިސޯދީ ގޮތުން ކުރެއެރުންތައް ހާސިލު ކުރެވޭނީ، އަދި ކުރަން ވާނީ ވެސް، ކަނޑުތަކާ ރަހުމަތްތެރި އާދަތަކެއްގެ ތެރެއިން ކަމުގައެވެ. އަދި، އަޅުގަނޑުމެންގެ ކަނޑުފަޅުތަކުގެ ދިރުންތައް ހިމާޔަތް ކުރުމަށް އަޅުގަނޑުމެން ނުކުޅެދިއްޖެ ހާލަތެއްގައި، އަޅުގަނޑުމެންގެ ސިއްހަތާއި، ދިރިއުޅުމާއި، އިގްތިސޯދު ވެސް ސަލާމަތް ކުރުމުގެ ފުރުސަތު ގެއްލިދާނެ ކަމަށެވެ.\nމީގެ އިތުރުން، ނޫ އިގްތިސޯދެއް ބިނާކޮށް، ތިމާވެއްޓާ ރަހުމަތްތެރި އަދި ދެމެހެއްޓެނިވި ގޮތްތަކެއްގެ މަތިން ތަރައްގީ އާއި ކުރިއެރުން ހޯދައިދިނުމަށް ސަރުކާރުން ކުރަމުންދާ މަސައްކަތްތަކަށް ވެސް އެ މަނިކުފާނުގެ ވާހަކަފުޅުގައި އަލިއަޅުއްވައިލެއްވިއެވެ. ކަނޑުތަކާއި ފަޅުތަކުގެ ސަލާމަތާއި ރައްކާތެރިކަން ކަށަވަރު ކުރުމަށް ސަރުކާރުން ބްލޫ ޕްރޮސްޕެރިޓީ ކޯލިޝަނާއެކު އެއްބަސްވުމެއްގައި ސޮއިކޮށްފައިވަނީ އ.ދ. ގެ 74 ވަނަ އާންމު މަޖިލީހުގައި ތަގުރީރު ކުރެއްވުމަށް ރައީސުލްޖުމްހޫރިއްޔާ އެމެރިކާގެ ނިއުޔޯކަށް ކުރެއްވި ދަތުރުފުޅުގައެވެ.


ހުވަފެނުގެ ރާޖާ | Vaahaka ހުވަފެނުގެ ރާޖާ – Vaahaka\n2k 1 0\tJune 1, 2018\nދުވަހުގެ ކުލާސްތައް ނިންމާލުމަށްފަހު އަހަންނާއި އަހަރެންގެ އެކުވެރިން މިސްރާބު ޖެހީ ރަސްފަންނާދިމާއަށް މަޖާކޮށްލައި ހިތްހަމަޖައްސައިލުމުގެ ބޭނުމުގައެވެ. ތަފާތު އެކި ވާހަކަ ދައްކަމުން އަހަރެމެން ހިނގާފައި ދިޔައީ އެކި ވާހަކަތަކަށް ހެމުން މަޖާނަގަމުންނެވެ. ރަސްފަންނަށް ދެވުމާއެކު އަހަރެމެން ފާރުބުރި މަތީގައި އިށީނީ ހަވީރުގެ ވަގުތުކަމުން އިށީންނާނެ ތަންކޮޅެއްނެތިގެންނެވެ. އެހެންތިއްބައި އަހަރެންގެ އެކުވެރި އަފާ ދުރުގައި ހުރި ފިރިހެން ކުއްޖެއް ދެއްކުމަށްފަހު އޭނައަށް ތަޢުރީފު ކުރަމުންދިޔައެވެ. ކޮނޑާއި ހަމައަށް ދިގުކޮށްފަހުރި ބުޅި އިސްތަށިގަނޑުފެނި ހަމަރަނގަޅަށް ވެސް އަފާ އިނީ އޭނަ ފެނި ގަޔާވެފައެވެ.\n" އަޅެ. ފިރާއަށް ރީއްޗެއް ނޫންތަ އެސޮރު.. ހަމަ ހީވަނީ އައްފާންހެން ދޯ"\nއަފާ ދޯ ދެމުން އަހަރެންގެ ހިޔާލު ހޯދަން މަސައްކަތްކުރިއެވެ.\n" ހޫމް.. އޭނަ އާއި ވައްތަރުގޮތެއް އެބަހުރި... ދެން އެކަމަކު ފިރާއަށް އެހާއެއްނޫން އެސޮރު. އަފާއަށް ރީތިވާނެ ދެން ބޯ ދިގުކޮށް ބުޅިކޮށް ހުންނަންޔާ"\nއަހަރެން ހިނިގަނޑެއް ޖަހައިލުމަށްފަހު އަފާ އާއި ދިމާކުރަމުން ދިޔައީމެވެ.\nމިފަދަ އެކި ވާހަކަތައް ދެއްކުމަށްފަހު އިރުއޮއްސުމުން އަހަރެމެން ގެއަށްދާން ހިނގައިގަތީމެވެ.\nއެރެއަކީ އަހަރެން ބައިވެރިވެފައިވާ ފޮޓޯގްރަފީ ކޯސް ފެށެން ހަމަޖެހިފައިވާ ރޭ ކަމުން ގެއަށްގޮސް ތައްޔާރުވެލައިގެން އަހަރެން ކުލާހަށްދާން ނިކުތީމެވެ.\nކިޔެވުމުގެ އިތުރުން ތަފާތު އެކި ހުނަރުތައް ދަސްކޮށް ލިބޭ ހުސްވަގުތު ތަކުގެ ބޭނުން ކޮންމެވެސް ކަމެއް ދަސްކުރުމުގައި ހޭދަކުރުމީ އަހަރެންގެ އަބަދުވެސް އާދައެކެވެ. އެހެންކަމުން މި ކޯހުގައިވެސް ބައިވެރިވީ ރޭގަނޑުގެ ވަގުތު ހުސްކޮށް އޮންނާތީ އާއި އަދި ފޮޓޯ ނެގުމަށް ހުންނަ ހާއްސަ ޝައުޤުވެރިކަމެއްގެ ބޮޑުކަމުންނެވެ.\nކުލާހަށް ވަނުމަށްފަހު އަހަރެން ހަމަޖެހިލީ ކިޔަވައިދޭން ހަމަޖެހިފައިވާ މުދައްރިސް އަންނަންދެނެވެ. މުޅިން އާ މާހައުލަކާއި އާ މޫނުތަކެއް އަހަރެންގެ ކުރިމަތިން ފެންނަމުންދިޔައެވެ. ކުޑަކޮށް ހާސްވި ނަމަވެސް އާ ތަޖުރިބާއެއް ކުރެވެން އުޅޭތީ އެކަމާ އަހަރެން އިނީ ހިތްހަމަޖެހި އުފާވެފައެވެ. އެކި ހިޔާލުތަކުގައި އަހަރެން އިންދައި އަހަންނަށް ކުއްލި ސިހުމެއް ލިބިގެންދިޔައީ ކުރިމަތިން ވަތް މުދައްރިސް ފެނިފައެވެ. އެ ފިރިހެންމީހާ މިއަދު ހަވީރު ފެނުނު ޒުވާނާ އާއި އެއްވެސް ތަފާތެއް ނެތެވެ. ހަމަ އެގޮތަށް ބޯ ކޮނޑާއި ހަމައަށް ދިގުކޮށްފައިވާއިރު ކުޑަ ބުޅިކަމެއް އެއިސްތަށިގަނޑުގައި ވިއެވެ. އަތް ދިގު މަޑު މުށިކުލައެއްގެ ގަމީހެއް ލައިގެން ހުރި އިރު އެޒުވާނާ ފެންނަނީ ވަރަށްވެސް ހިތްގައިމުކޮށެވެ. އޭނައަށް ބަލަން އަހަންނަށް އިނދެވުނީ ކިހާއިރެއް ވަންދެން ކަމެއްވެސް ނޭންގެއެވެ. އަފާ ހަވީރު ދެއްކި ފިރިހެންކުއްޖާ ފެނި ގޮތެއް ނުވިޔަސް މިފަހަރު އަހަރެންގެ ހިތުގެ އެންމެ ހިމަ ނާރާ ކުޅެލައިފިކަން ޔަޤީނެވެ.\nމަޑުމައިތިރި ކަމާއި އެކު އޭނަ ކިޔަވައިދެމުން ދިޔައިރު މޫނުމަތިން ލަދުވެތިކަންވެސް ސިފަވެގެންދިޔައެވެ. އޭނަ ކުރަމުންދިޔަ އެންމެހާ ހަރަކާތްތަކަށް ގެއްލިފައި އަހަރެން އިނީމެވެ. ފުރަތަމަ ދުވަހު އެންމެންގެ ކުޑަ ތަޢާރަފަކާއި ކޯސް ދާނެގޮތުގެ މަޢުލޫމާތު ދިނުމަށްފަހު ކްލާސް ނިންމާލިއެވެ. އޭނަފެނި ހިތަށް ކުރުވި އަސަރު އިޙްސާސްވެ ފަހުން އަހަރެންގެ ގައިތަށް ހިނިވެސް އައެވެ. އަދި އަހަރެންގެ މޮޔަކަމާއި މެދު ވިސްނީ ފުރަތަމަ ފަހަރަށް ކުއްޖަކުފެނި އޭނަ ކަމުދާން އެންމެ ސިކުންތެއްވެސް ނުނެގީމައެވެ.\nޖެހިގެންއައި ދުވަހު ކޮލެޖްގެ ބެންޗެއްގައި އަހަންނާއި އަފާ އިނީ ބްރޭކް ގަޑިކަމުން ސޭންޑްވިޗެއް ކާށެވެ. ކުއްލިއަކަށް އަހަރެންގެ ލޯ ހުއްޓުނީ ރޭގައި ކުލާހުން ފެނުނު ޒުވާނާ އަހަރެންގެ ލޯކުރިމަތިން ދާތަން ފެނުމުންނެވެ.\n" އަފާ.. ބަލާބަލަ.. އެހެރަދާ ފިރިހެން ސޮރެއް.. ރީތި ދޯ.. "\nއަހަރެން އަފާއަށް އެޒުވާނާ ދެއްކީމެވެ.\n" އާން ވަރަށް. ސަޅި. އެކަމަކު ފިރާއަށް އެކަހަލަ ކުދިން ރީއްޗެއް ނޫނެއްނު.. ދެން މިއަދު ކިހިނެއްވީ އެސޮރު ފެނުނީމަ"\nއަފާ އަހަންނާއި މަލާމާތުގެ ރާގަށް ދިމާ ކުރަމުންދިޔައެވެ.\nދުވަސްތައް މިގޮތުގައި ހޭދަވަމުންދިޔައެވެ. ކޮންމެ ރެއަކު އެޒުވާނާ އަހަންނަށް ފެނެއެވެ. އަދި ފެންނަ ކޮންމެ ފަހަރަކު ނޭންގޭ އިޙްސާސްތަކެއް ހިތަށް ކުރެވެމުންދިޔައެވެ. ހަފްތާއެއް ތެރޭ މި ކްލާހަށްވެސް ވައިބަރ ގްރޫޕެއް ހެދިގެންދިޔައެވެ. އަހަރެންވީ އުފަލުން އެންމެ ފުރަތަމަވެސް އެ ޒުވާނާ ގްރޫޕްގައި އިންތޯ ބެލީމެވެ. ނަމަވެސް ފުރަތަމަ ދުވަހު އެޒުވާނާ ނެތުމުން ހިތްނުތަނަވަސް ވިއެވެ. ނަމަވެސް މާގިނަ ދުވަހެއްނުވެ އެޒުވާނާ ގްރޫޕުން ފެނުނެވެ. ވީ އުފަލެއްގެ ބޮޑުކަމުން ޕްރޮފައިލް ފޮޓޯ ބަލައިލީމެވެ.\n" ނައުއްޓެ ނައުޝާދު" ވައިބަރގައި އިން ނަން ކިޔާލުމުން އޭނަ އެފްބީގައިވެސް ބޭނުންކޮށްފަ އިންނާނީ އެނަންކަން އަހަންނަށް ޔަޤީންކުރެވުނެވެ. އަވަސް އަވަހަށް އެފްބީގައި ނަން ސާޗް ކޮއްލީމެވެ. މާއުނދަގުލަކާއި ނުލައި އޭނަގެ އައިޑީ އަހަންނަށް ފެނުނެވެ. ފްރެންޑް ރިކުއެސްޓް ފޮނުވަން އުޅެފަވެސް އޭނަ ހިތަށް އަރާނެ އެއްޗެއް ނޭންގިފައި އަހަރެން ފަސްޖެހުނީމެވެ. މިގޮތަށް ސިއްރު ސިއްރުން އަހަރެން އޭނައަށް ފާރަލަމުން ދިޔައީމެވެ.\nއަހަންނަށް ފަހުން އެނގުނު ގޮތުގައި ނައުޝާދު ވަޒީފާ އަދާކުރަމުންދަނީ އަހަރެން ކިޔަވަންދާ ކޮލެޖްގައެވެ. އެހެންކަމުން ދޭތެރެ ދޭތެރެއިން ކޮލެޖް ކެންޓީނުން އަހަންނަށް ނައުޝާދު ފެނެއެވެ. ކޮންމެވެސް އެއްޗެއް ގަތުމުގެ ބޭނުމުގައި އަހަރެންވެސް ކެންޓީނަށް ދަމެވެ. ނައުޝާދު ދެކިލުމަށެވެ. ނަމަވެސް ހިތާމައަކީ އަހަރެންގެ ހިތް ނައުޝާދަށް ލެނބިފައިވާ ކަމުގެ އެއްވެސް އިޙްސާސްއެއް އޭނައަށް ނުކުރެވުމެވެ. އެހެނީ އަހަރެން އޭނަދެކެ ވާ ލޯބި ވަނީ ހިތުގައި ފޮރުވާފައެވެ. އެލޯބި ބަޔާންކުރާނެހާ ހިތްވަރެއް އަހަރެންގެ ކިބަޔަކުނެތެވެ.\nނަމަވެސް އަހަރެންގެ ހިތް އަބަދުވެސް ގޮވަމުންދިޔައީ ނައުޝާދު ދެކިލުމަށެވެ. ލޯބިން ވާހަކަދައްކާ މަޖާކޮއްލުމަށެވެ. އެކުގައި އުފާވެރި ވަގުތުކޮޅެއް ހޭދަކުރުމަށެވެ. އެންމެފަހުން ކެތްމަދުވެފައިވާ ހިތަށް ލުޔެއް ލިބިގެންދިޔައީ އަހަރެންގެ އެކުވެރިޔާ ހަނާ އޭނައަށް ގުޅަންފެށުމުންނެވެ. އަހަރެންގެ ކިބައިގައި އެހިތްވަރު ނެތުމުން ހަނާ އަހަންނަށް އެހީވަމުންދިޔައެވެ. ނައުޝާދު އާ ގުޅައިގެން ހަނާ ވާހަކަ ދައްކާއިރު އެ ރީތި އަޑު އަހަން ކައިރީގައި އަހަރެން އިންނަމެވެ.\nއަހަރެން ކިހާ ފިނޑިހެއްޔެވެ؟ ފެނިގެން ހިތްކިޔި ޒުވާނާގެ ކުރިމަތީގައި ލޯބި ހާމަކުރަން އަހަންނަށް ނުކެރުނެވެ. ފަހަރެއްގައި އޭނަ ނުލިބޭނެކަމުގެ އިޙްސާސް އަހަރެންގެ ހިތަށް ކުރެވެނީކަމަށްވެސް ވެދާނެއެވެ. ނޫނީ އެޔައީ އެހެންމީހެއްގެ މިލްކަކަށް ވެދާނެތީ އަހަރެންގެ ހިތް ބިރު ގަންނަނީ ހެއްޔެވެ؟ މިފަދަ އެކި ޙިޔާލުތައް އަހަރެންގެ ސިކުނޑީގައި އެނބުރެމުންދިޔައެވެ.\nއަހަރެންގެ ފިޑި ކަމުގެ ސަބަބުން މިއަދާ ހަމައަށްވެސް ނައުޝާދުވަނީ އަހަރެންގެ ހިތުތެރޭގައި ފޮރުވިފައެވެ. އަދި އޭނަ ވެފައިވަނީ ހަމައެކަނި އަހަރެންގެ ހުވަފެނުގެ ރާޖާ އަށެވެ. ހުވަފެނީ ދުނިޔެއިން ނެރެ ހަޤީޤީ ދިރިއުޅުމުގެ ބައިވެރިޔަކަށް ހެދުމުގެ ހިތްވަރު މި ހަށިގަނޑުގައި ނެތެވެ. ނަމަވެސް ކޮންމެވެސް ދުވަހަކުން މިހިތުގައިވާ އިޙްސާސްތައް އަހަރެން ހާމަ ކުރާނެކަން ޔަޤީނެވެ.\nއަ ގަރލް May 12, 2021


ވިލް ސުމިތާއި މާޓިން ލޯރެންސް މުހިއްމު ރޯލްތައް ކުޅޭ އެކްޝަން ކޮމެޑީ "ބޭޑް ބޯއިޒް" ގެ ހަތަރު ވަނަ ބައެއް ގެނެސްދޭނެކަން އިއުލާންކޮށްފި އެވެ.\nބޮޑު ކާމިޔާބީއާ ގުޅިގެން "ޖޯކާ" ގެ ދެވަނަ ބައެއް\nމިދިޔަ މަހު ރިލީޒްކުރި ވޯނާ ބްރަދާޒްގެ ފިލްމު "ޖޯކާ" ހޯދި ބޮޑު ކާމިޔާބީއާ ގުޅިގެން އެ ފިލްމުގެ ދެވަނަ ބައެއް ހަދަން ނިންމައިފި އެވެ.\nއާރް-ރޭޓެޑްގައި "ޖޯކަރް" ތާރީހުގެ ތެރެއަށް\nގިނަ ބައެއްގެ ފާޑުކިޔުންތައް ވެސް ވަރަށް ބޮޑަށް އަމާޒުވި އަދި އާރް-ރޭޓެޑް ކްލެސިފިކޭޝަނެއް ދިން ފިލްމު "ޖޯކަރު" ބޮކްސް އޮފީހުގައި ބިލިއަން ޑޮލަރުގެ އާމްދަނީއެއް ހޯދައިފި އެވެ.\nއެންމެ ބޮޑު އާމްދަނީއެއް ހޯދި ފިލްމުގެ ރިކޯޑް ދަމަހައްޓަމުން އަންނަތާ 10 އަހަރު ފަހުން "އެވެޓާ" ގެ ރެކޯޑް "އެވެންޖާޒް: އެންޑްގޭމް" މި ހަފުތާގެ ތެރޭގައި މުގުރާލުމާ ގުޅިގެން...\nމިހާތަނަށް ބޮކްސް އޮފީހުގައި އެންމެ ބޮޑު އާމްދަނީއެއް ހޯދި ފިލްމުގެ ރެކޯޑް ޖޭމްސް ކެމެރެންގެ "އެވެޓާ" އިން ހިފަހައްޓަމުން އަންނަތާ 10 އަހަރު ފަހުން "އެވެންޖާޒް: އެންޑްގޭމް" އެ ރެކޯޑް...\n"ވޮންޑަ ވުމަން 2" އަނެއްކާ ފަސްކޮށްފި\nއަންނަ އަހަރުގެ ނޮވެމްބަރު މަހު ރިލީޒްކުރަން އޮފް ގަލް ގެޑޯގެ ސުޕަހީރޯ ފިލްމު "ވޮންޑަ ވުމަން" ގެ ދެވަނަ ބައި ރިލީޒްކުރާ ތާރީހު ތިން ވަނަ ފަހަރަށް ބަދަލުކޮށްފި އެވެ.


"sanam theyree kasam" gai salmaange "theyrey naam"ge lavaeh!\n"ސަނަމް ތޭރީ ކަސަމް" ގައި ސަލްމާންގެ "ތޭރޭ ނާމް"ގެ ލަވައެއް!\nމިއަދު ރިލީޒްކުރި ފިލްމު "ސަނަަމް ތޭރީ ކަސަމް"ގެ ލީޑްތަރިންނަކީ ބޮލީވުޑަށް އާ ދެތަރިން ނަމަވެސް މިފިލްމުގެ ޓްރެއިިލާ އާއި ލަވަތައް ރިލީޒްކުރި ހިސާބުން ފެށިގެން މިފިލްމު ރީތިވާނެ ކަމަށް ގިނަ ފަރާތްތަކަކުން ވަނީ ބުނެފަ އެވެ.\nމިފިލްމުގެ ލަވަތައް ވަނީ ބެލުންތެރިންގެ މެދުގައި ބޮޑު މަގުބޫލުކަމެއް ހޯދާފައިވާއިރު ވަކިން ހާއްސަކޮށް "ހާލެ ދިލް" މިލަވަ މިހާރުވެސް ވަނީ ބެލުންތެރިންގެ މެދުގައި ހިޓަކަށް ވެގެން ގޮސްފަ އެވެ.\nމިލަވަ އަށް މިހާރު ބޮޑު މަގުބޫލުކަމެއް ލިބިގެން ގޮސްފައިވާއިރު، ނީތީ މޯހަން ކިޔައިދީފައިވާ މިލަވަ އަކީ 2003 ވަނަ އަހަރު ނިކުތް ސަލްމާން ޚާންގެ "ތޭރޭ ނާމް"ގައި ހިމެނުމަށް އުފައްދި ލަވަ އެކެވެ. މިފިލްމުގައި މިލަވަ ބޭނުންކުރުމުން ސަލްމާން ހިތްހަމަނުޖެހުން ފާޅުކުރަމުން ކުރި ޓްވީޓެއްގައި ވަނީ އޭނާގެ ފިލްމު "ލަކީ"ގެ ޑައިރެކްޓަރުން ވަނީ "ސަނަމް ތޭރީ ކަސަމް" އަށް ހިމޭޝް އަތުން "ތޭރޭ ނާމް" އަށް ތައްޔާރުކުރި ލަވައެއް ވަގަށް ނަގާފައި ކަމަށެވެ. ނަމަވެސް ސަލްމާން ވަނީ މިލަވަ އަކީ ރީތި ލަވައެއް ކަމަށް ބުނެފަ އެވެ.\nނަމަވެސް މިލަވަ ފިލްމުގައި ބޭނުންކޮށްފައިނުވާތީ އެފިލްމުގެ މިއުޒިކް ތައްޔާރުކޮށްދިން ހިމޭޝް ރޭޝަމިއްޔާ ވަނީ "ސަނަމް ތޭރީ ކަސަމް"ގައި މިލަވަ ހިމަނާފަ އެވެ އިއްތިފާގެއްގެ ގޮތުން މިފިލްމުގެ ވެސް މިއުޒިކް ތައްޔާރުކޮށްދީފައިވަނީ ހިމޭޝް އެވެ.\nޕާކިސްތާނުގެ ޓީވީ ބަތަލާ މާވްރާ ހޮކޭން އާއި ހަރްޝްވަރްދަން ރާނޭ ލީޑްރޯލުން ފެނިގެންދާ މިފިލްމު ޑައިރެކްޓްކޮށްފައިވަނީ ސަލްމާންގެ "ލަކީ: ނޯ ޓައިމް ފޯ ލަވް"ގެ ދެ ޑައިރެކްޓަރުން ކަމަށްވާ ރާދިކާ ރާއޯ އާއި ވިނޭ ސަޕްރޫ އެވެ.\nމިލަވަ އަކީ ވަގަށް ނަގާފައިވާ ލަވައެއް ކަމަށް ބުނެ ސަލްމާން މިފިލްމުގެ ޑައިރެކްޓްރުންގެ ބޮލުގައި އިލްޒާމު އެޅޭ ގޮތަށް ވާހަކަދެއްކި ނަމަވެސް "ތޭރޭ ނާމް" ގައި މިލަވަ ހިމަނާފައެއް ނުވެ އެވެ.\nމިފިލްމުގައި ހިމެނޭ ފުރަތަމަ ލަވަ "ހާލެ ދިލް" އަކީ ވަގަށް ނަގާފައިވާ ލަވައެއް ކަމަށް ބުނެ ދެކެވެމުން އަންނަ ވާހަކަތަކާއި ގުޅިގެން ފިލްމުގެ އެއް ޑައިރެކްޓަރު ކަމަށްވާ ސަޕްރޫ ވަނީ އެމީހުންގެ ހުރިހާ ފިލްމުތަކެއްގެ މަސައްކަތް ސަލްމާނާއި ހިއްސާކުރާ ކަމަށާއި ނަމަވެސް، މިފިލްމުގެ އެއްވެސް ކަމެއް ސަލްމާނާއި ހިއްސާނުކުރާ ކަމަށެވެ. ނަމަވެސް މިފިލްމުގެ ބައެއް މަންޒަރުތައް ސަލްމާނަށް ދެއްކުމުގެ ތެރޭގައި މިލަވަ އަޑުއިވުމުން އެންމެ ފުރަތަމަ އެކަމާއި ހިތްހަމަ ނުޖެހުނު ނަމަވެސް މިލަވައަކީ މިފިލްމުގެ ވާހަކައިން ވަރަށް ބޮޑު ބައެއް ކިޔައިދޭ ލަވައަކަށް ވުމުން އޭނާގެ ލޮލުން ކަރުނަ ހިލުނުކަމަށް ސަޕްރޫ ވަނީ ބުނެފަ އެވެ.\n"އަހަރުމެންގެ ކެރިއަރު ފެށި ހިސާބުން ފެށިގެން ސަލްމާން އަކީ އަހަރުމެންގެ އެންމެ ބޮޑު ނަސީބު. އެހެންކަމުން ކޮންމެ ގޮތެއް ހަދާފައިވެސް އަހަރުމެން ބޭނުންވީ ސަލްމާން ނަސީބު މިފިލްމުގައި ހިމަނަން" މިލަވަ ފިލްމުގައި ހިމެނި ގޮތާއި ބެހޭގޮތުން ސަޕްރޫ ބުނެފައިވެ އެވެ.\nމީގެއތިރުން ވެސް ސަޕްރޫ ވަނީ މިލަވަ ފިލްމުގައި ހިމަނަން ނިންމީ ފިލްމުގައި ހިމެނޭ ލަވަތައް ނިންމުމުގެ ތެރޭގައި މިލަވައިގެ ރާގު ހިމޭޝްގެ ފަރާތުން އަޑުއިވިގެން އެމީހުން ކަމަށެވެ. އަދި ހިމޭޝް ވަނީ މިލަވަ އަކީ "ތޭރޭ ނާމް" ގައި ހިމެނުމަށް ސަލްމާން ނިންމާފައި އޮތް ލަވައެއް ކަމަށް ވެސް އޭނާ ވަނީ ބުނެފަ އެވެ.\n"ސަނަމް ތޭރީ ކަސަމް" އަކީ ލޯބީގެ އަސަރުގަދަ ވާހަކައެއްގެ މައްޗަށް އުފައްދާފައިވާ ފިލްމެކެވެ. މިފިލްމުގައި މާވްރާ ދެކެ އެއްވެސް މީހަކު ލޯބިވާން ބޭނުންނުވާއިރު، ހަރްޝްވަރްދަން އަކީ އެއްވެސް މީހަކު ދެކެ ލޯބިވާން ބޭނުންނުވާ މީހެކެވެ. ނަމަވެސް އެންމެފަހުން މިދެމީހުންނަށް އެކަކު އަނެކަކު ދެކެ ލޯބިވެވި ހިނގާ ތަފާތު ކަންތައްތަކެއް ފެނިގެންދެ އެވެ.


Gaazee Hassan Saeed ge thahugeeguge adu ehun aadheetha dhuvahu | Mihaaru\nފެމިލީ ކޯޓުގެ އިސް ގާޒީ ހަސަން ސައީދު: ހަސަންގެ ތަހުގީގުގެ އަޑުއެހުން އާންމުކޮށް ހުޅުވާލައިގެން ބާއްވަނީ އޭނާގެ އެދިވަޑައިގަތުމަކަށް.\nގާޒީ ހަސަން ސައީދުގެ ތަހުގީގުގެ އަޑުއެހުން އާދިއްތަ ދުވަހު\n09 ޖުލައި 2019 - 19:496comments\nފެމިލީ ކޯޓުގެެ އިސް ގާޒީ ހަސަން ސައީދުގެ މައްޗަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް ހުށަހަޅާފައިވާ ދެ މައްސަލައިގެ ތަހުގީގުގެ އަޑުއެހުމެއް އަންނަ އާދީއްތަ ދުވަހު ބާއްވަން އެ ކޮމިޝަނުން މިއަދު ނިންމައިފި އެވެ.\nޖޭއެސްސީން ބުނީ ގާޒީ ހަސަންގެ މައްޗަށް ހުށަހަޅާގައިވާ ސުލޫކީ ދެ މައްސަލައިގެ، ހުޅުވާލެވިފައިވާ ތަހުގީގުގެ އަޑުއެހުން އޮންނާނީ އާދިއްތަ ދުވަހުގެ މެންދުރު 1:45 ގައި ޕޯސްޓް ބިލްޑިންގްގެ ހަ ވަނަ ފްލޯގައި ކަމަށެވެ. އެ ފްލޯގައި ވެސް ވެސް ޖޭއެސްސީގެ ބައެއް ހިންގަ އެވެ.\nގާޒީ ހަސަންއާ ގުޅޭ ގޮތުން ޖޭއެސްސީ އަށް މައްސަލަ ހުށަހަޅާފައިވާތީ، މިދިޔަ މަހުގެ ތެރޭގައި އޭނާ ވަނީ ސަސްޕެންޑުކޮށްފަ އެވެ. އަދި އެ ތަހުގީގު އާންމުކޮށް ހުޅުވާލައިގެން ބާއްވަން ހާޒީ ހަސަން އެދިވަޑައިގެންފައިވާ ކަމަށް ޖޭއެސްސީން ކުރިން ވަނީ ބުނެފަ އެވެ.\nއިސް ގާޒީ ހަސަންގެ މައްސަލަ ޖޭއެސްސީން ހުޅުވާލައިގެން ބާއްވާއިރު، ސުޕްރީމް ކޯޓުގެ ފަނޑިޔާރު އަބްދުﷲ ދީދީއާ ގުޅޭގޮތުން އެ ކޮމިޝަނުން ބަލަމުން އަންނަ މައްސަލަތަކުގެ ތަހުގީގު ވެސް މިދިޔަ މަހު ވަނީ އެ އުސޫލުން ކުރިއަށް ގެންގޮސްފަ އެވެ. ފަނޑިޔާރު ޑީޑީގެ ތަހުގީގުގެ ހުޅުވާލެވިފައިވާ އަޑުއެހުން ބޭއްވީ ދަރުބާރުގޭގަ އެވެ.\nއިތުރު ލިޔުންތައް ޖުޑީޝަލް ސާވިސް ކޮމިޝަން ފެމިލީ ކޯޓު ފަނޑިޔާރުން ޖުޑީޝަރީ\nގާޒީ ހުޒައިފާގެ މައްސަލައެއް ޖޭއެސްސީއަށް ހުށަހަޅައިފި


Huvaakurumuge rasmiyaathah vadaiganavan raees yameen ah kerivadai nugennevi\nރިޔާސީ އިންތިހާބުގައި ރައީސް ޔާމީން ވޯޓް ދެއްވަނީ\n16 ނޮވެންބަރ 20189ކޮމެންޓް\nހުވާކުރުމުގެ ރަސްމިއްޔާތައް ވަޑައިގަންނަވަން ރައީސް ޔާމީނަށް ކެރިވަޑައި ނުގެންނެވި\nއިންތިހާބީ ރައީސް އިބްރާހިމް މުހައްމަދު ޞާލިހްއާއި ނައިބު ރައީސް ފައިސަލް ނަސީމް ހުވާކުރުމަށް މާދަމާ ބާއްވާ ރަސްމިއްޔާތައް ރައީސް އަބްދުﷲ ޔާމީން ވަޑައިނުގަންނަވާނެކަން ހާމަކުރައްވައިފިއެވެ.\nރައީސް އޮފީހުގެ ތަރުޖަމާނު އިބްރާހިމް މިއާޒް އަލީ ކުރެއްވި ޓްވިޓެއްގައި ވިދާޅުވީ ރައްޔިތުންގެ ގިނަ ބައެއްގެ ހައްގެއް ގެއްލިފައިވާކަމަސް ގަބޫލު ކުރެވޭތީއާއި، ރައްޔިތުންގެ ތެރެއިން ގިނަ ބަޔަކު އެދެމުންދާތީ ހުވާކުރުމުގެ ރަސްމިއްޔާތުގައި ރައީސް ޔާމީން ބައިވެރިވެވަޑައި ނުގަންނަވާނެ ކަމުގައެވެ.\n"Miadhaa hamayah dhivehiraajjeyge rayyithunge bodu haggeh gelli, insaafu nulibifaivaa kamah gaboolfulhu kurevveythee aai, emanikufaanah thaaeedhu kuravvaa ethah haas supportarunge edhivadaithumah ihthiraam kurevvumuge gothun, Ibrahim Mohamed Solih huvaakurevvumah baavvaa..\n— ɪʙʀᴀʜɪᴍ ᴍᴜᴀᴢ ᴀʟɪ (@SpokespersonMV) November 16, 2018\nމުއާޒް އިޝާރާތް ކުރެއްވީ ރިޔާސީ އިންތިހާބުގެ ވޯޓް އޮޅުވާލިކަމަށް ޕީޕީއެމުން ކުރަމުންދާ ތުހުމަތު ތަކަށެވެ.\nrasmiyyaathugai Raeesuljumhooriyyaa baiverivevadainugathumah vany ninmavaafai" -im\nއިންތިހާބުގެ ވޯޓް އޮޅުވާލިކަމަށް ބުނެ އިންތިހާބު ބާތިލްކޮށް ދިނުމަށް ރައީސް ޔާމީންގެ ފަރާތްޕުޅުން ސްޕްރީމް ކޯޓަށް މައްސަލައެއްވެސް ހުށަހެޅިއެވެ.\nނަމަވެސް އިންތިހާބު ބާތިލްކުރަން ޖެހޭފަދަ ކަމެއް ނެތްކަމަށް ސްޕްރީމް ކޯޓުންވަނީ ކަނޑައަޅާފައެވެ.\nއިބްރާހިމް މުހައްމަދު ޞާލިހް ހުވާކުރުމުގެ ރަސްމިއްޔާތައް ވަޑައިނުގެންނެވުމަށް ރައީސް ޔާމީން ނިންމެވިއިރު 2013 ވަނަ އަހަރު ރައީސް ޔާމީން ހުވާކުރުމުގެ ރަސްމިއްޔާތުގައި ރައީސް މުހައްމަދު ނަޝީދާއި އެމްޑީޕީގެ އިސް ބޭފުޅުން ބައިވެރިވެ ވަޑައިގެންނެވިއެވެ.\nއިބްރާހިމް މުހައްމަދު ޞާލިޚް ރައީސް ޔާމީން\nލަދުން ނުވަތަ ގޮތްދޫނުކުރުން ނުވަތަ ނުލަފާ ކަމުންނޭ ބުނަން ނޭގޭ. ބައިވެރި ނުވުމަކި ދެރަ ކަމެއް.ގައުމުގެ ކުރިމަގު ނިންމުމުގަ ރައްޔިތުންނާ އެއްކޮށް ހުރުން މުހިންމު ނަމަ ބައިވެރި ނުވާންވީ ސަބަބެއް ނެތް.\nއަދި ކޯޅޭސަން ގޮވާނެ ޔާމީން ވަރެއް ނެތް ދުވަސް އަންނާނެ\nކޮންމެހެން ނުޖެހޭ ދާކަށް މިޢަދު އެތަނަށް ގޮސް މާދަން މުޒާހަރާ އަށް ނުކުންނަން އެއަކީ އަންނިއެއްނޫން\nހިތައް އެރިއެއްޗެއް ލިޔާށެވެ. ނުޙައްޤާއި ނާއިންސާފު ކުރިމަތިވެފައިވާ ދަނޑިވަޅެއްގައި އިސްރާފުން ފުރިފައިވާ ބޮޑު ކަންދެއްކުމެއްގައި ހަރުދަނާ އެއްވެސް މީހަކު ބައިވެރިވާނެ ކަމެއް ނެތެވެ. އެހެނެއް ކަމަކު ހަވާނަފުސަށް ތަބަޢަވެވިފައިވާ ބަޔަކަށް މިކަމެއް ނުވެސްނޭނެއެވެ.\nހަސަދަވެރިކަން ހަމަބޮޑި ކިބުރުވެރިކަންވެސް އެހާމެބޮޑު\nހުކުމް ޤަބޫލްނުކޮށް ހުކުމް ކުރިމީހުން ބަންދުކުރި ދުވަސް ނިމުނީ... ދެންޖެހޭނީ ހުކުމްވެސް ޤަބޫލްކުރަން.. ޖަލަށް ލާދުވްސް ގާތްވާތީ މިހާ ތުރުތުރު އަޅާވަރުން ގޭން ނިކުންނަން ލަދުން އެއުޅެނީ... މިހާރު އެބަފެނެއެއްނު ގަޓު ހުރިވަރު\nހުތްވީ ދެން ގޭދޮރުން ބޯވެސްނުނެރޭނެ. ބޮޑާބެ...\nސީ އެން އެމް އަށް ހާދަ ހަޖަމްނުވޭދޯ\nޙަޖަމު ނުވީދޯ 👎👎


Teacher Karu Burikollun: Muslim World League In Hamalaa Kuhveri Kohfi - Vaguthu\n5 މަސް ކުރިން ( އޮކްޓޯބަރ 18, 2020 )\nހުކުރު ދުވަހުގެ ރޭގެ ވަގުތެއްގައި ފްރާންސްގެ ވެރިކަންކުރާ ޕެރިސްގެ މަގުމަތީގައި އެޤައުމުގެ ޓީޗަރެއްގެ ކަރު ބުރިކޮށްލި ހާދިސާ، މުސިލް ވޯލްޑް ލީގް (އެމްޑަބްލިއުއެލް) އިން ކުށްވެރިކޮށްފި އެވެ.\nމިކަން ހާމަކޮށް އެމްޑަބްލިއުއެލްގެ ވެރިޔާ، ޝެއިޚް މުޙައްމަދު ބިން އަބްދުލް ކަރީމް އަލް-އިއްސާ ވިދާޅުވީ، ނިރުބަވެރިކަމާއި އަނިޔާވެރިވުމުގެ ޢަމަލުތަކަކީ އެއްވެސް ދީނަކުން ބާރުއަޅާނެ ކަމެއް ނޫން ކަމަށެވެ. އެހެންކަމުން ޕެރިސް ޓީޗަރު މަރާލި ހާދިސާއަކީ ވެސް އެއްވެސް ދީނަކުން ބަލައިގަންނާނެ ޢަމަލެއް ނޫން ކަމަށް ޝެއިޚް އަލް-އިއްސާ ވިދާޅުވިއެވެ.\nޝެއިޚް އަލް-އިއްސާ ވަނީ މިފަދަ ޢަމަލުތައް ހުއްޓުވުމަށް ކުރެވެން ހުރި ހުރިހާ ކަމެއް ކުރުމަށާއި، އަނިޔާވެރިކަމާއި ނިރުބަވެރި ޢަމަލުތައް ހުއްޓުވުމަށް އިދާރާތަކަށް ގޮވާލާފައެވެ. އަދި ހައްދުފަހަނައަޅާފައިވާ ވިސްނުންތައް ބަދަލުކޮށް ދީނުގައި އަންގަވާފައިވާ ގޮތުގެ މަތީން ޢަމަލު ކުރުމަށް ޝެއިޚް އަލް-އިއްސާ ވަނީ އިލްތިމާސް ކުރައްވާފައެވެ.\nޝެއިޚް އަލް-އިއްސާ ވަނީ މި ހާދިސާ އާއި ގުޅިގެން ފްރާންސްގެ ލީޑަރުންވެސް އިންސާފުވެރިކަމާއި ހަމަހަމަކަމާއެކު ގޮތް ނިންމަވައި، މިފަދަ ކަންކަން ތަކުރާރު ނުވާނެފަދަ ގޮތަކަށް ވިސްނުންތެރިކަމާއެކު ފިޔަވަޅު އެޅުއްވުމަށް ވެސް ގޮވާލައްވާފައެވެ.\nޝެއިޚް އަލް-އިއްސާ ވަނީ ހުކުރު ދުވަހުގެ ހާދިސާގައި މަރުވި ޓީޗަރުގެ އާއިލާ އާއި އޭނާ ކިޔަވައިދެމުން ދިޔަ ދަރިވަރުންނަށް ތަޢުޒިޔާ ފޮނުއްވާފައެވެ.\nޕެރިސްގެ "ކޮންފްލޭންސް-ސެއިންޓް-އޮނޮރިން" ނަމަކަށްކިޔާ ސަރަޙައްދެއްގެ މަގުމަތީގައި ކަރުބުރިކޮށް މަރާލާފައި ވަނީ، އެ ސިޓީގެ ސްކޫލެއްގައި ތާރީޚު އަދި ޖިއޮގްރަފީ ކިޔަވައިދޭ ޓީޗަރެކެވެ. އޭނާ މަރާލާފައި ވަނީ އިސްލާމް ދީނަށާއި ރަސޫލާ (ސ.އ.ވ) އަށް ފުރައްސާރަކޮށް ކުރަހާފައިވާ ކާޓޫނުތަކެއް ދަރިވަރުންނަށް ދެއްކި މައްސަލައެއް ފެންމަތިވެފައިވާ ދަނޑިވަޅެއްގައެވެ.\nމި ހާދިސާގައި ޓީޗަރުގެ ކަރުބުރިކޮށްލާފައި ވަނީ އޭނާ ވަޒީފާ އަދާކުރާ ސްކޫލާއި ދުރު ނޫން ހިސާބަކުންނެވެ. ނޫސްތަކުން ބުނާގޮތުން އޭނާގެ ކަރުބުރިކޮށްލި މީހާ ވަނީ ހަމަލާ ދިނުމުގެ ކުރީން "ﷲ އަކްބަރު" އޭ ގޮވާފައެވެ.\nމި ހާދިސާ ހިނގިތާ މަދު ވަގުތުކޮޅެއްގެ ތެރޭގައި ހާދިސާ ހިނގި ސަރަޙައްދުން ފުލުހުން ވަނީ ހަމަލާ ދިން މީހާ މަރާލާފައެވެ. ފުލުހުން ބަޑިން ހަމަލާދީ އޭނާ މަރާލާފައި ވަނީ ޓީޗަރުގެ ކަރުބުރިކޮށްލުމަށްފަހު ފިލަން ދަނިކޮށެވެ. ފުލުހުން ބުނެފައިވަނީ އޭނާގެ ހަށިގަނޑުގައި ގޮވާތަކެތިވެސް ހަރުކޮށްފައި ހުރި ކަމަށެވެ. މީގެ އިތުރުން ހަމަލާ ދިނުމަށް ބޭނުންކުރި ވަޅިއެއްގެ އިތުރުން ބަޑިއެއްވެސް އޭނާގެ އަތުން ފެނިފައި ވެއެވެ.\nނިރުބަވެރި ހަމަލާއެއްގެ ގޮތުގައި ފްރާންސްގެ އިދާރާތަކުން މި ހާދިސާގެ ތަހުޤީޤު ކުރަމުންދާއިރު، ހާދިސާ ހިނގި ސަރަޙައްދަށް ވަޑައިގެން ފްރާންސްގެ ރައީސް އިމަނުއެލް މެކްރޯން ވިދާޅުވެފައި ވަނީ، މިއީ ޚިޔާލު ފާޅުކުރުމުގެ މިނިވަންކަން ކިޔަވައިދިން އެ ޓީޗަރަށް ދިން "އިސްލާމިކް ޓެރެރިސްޓް" ހަމަލާއެއް ކަމަށެވެ.\nމި ހާދިސާއަކީ މުސްލިމް ޖަމާޢަތަކުން ދިން ނިރުބަވެރި ހަމަލާއެއް ކަމަށް ފްރާންސްގެ އިސް ބައެއް ބޭފުޅުން ތުހުމަތު ކުރަމުން ދާއިރު، އެޤައުމުގައި ފާއިތުވެދިޔަ ދުވަސްތަކުގައި މުސްލިމުންގެ ގެތަކާއި އިމާރާތްތައް ބަލައި ފާސްކުރުމުގެ ބޮޑު ރެއިޑެއްވެސް ކުރިޔަށް އެބަދެއެވެ.\nއޮކްޓޯބަރ 18, 2020 07:07\nރަނގަޅު އެސޮރު ވެސް މީހަކު މަރާލީ އެވެސް ކުށރއް. ދީނައްނމަލާމަތްކުރުން ެވެސް ކުށެއް. ދެމީހުންގެ ކުއް ހަމަ އެއްވަރު. އެއް ވަޅަކައް އަޅާ އަންދާލުން ބުެއްދިވެރި


Sonakshi beynunvanee Amitabh ge "KBC" kahala show eh...\nސޯނާކްޝީ ބޭނުންވަނީ އަމީތާބްގެ "ކޭބީސީ" ކަހަލަ ޝޯއެއް ހުށަހަޅަން\nސޯނާކްޝީއަށް ވަނީ" ންޗްބަލިއޭ8"ގެ ޖަޖެއްގެ ފުރުސަތު ލިބިފަ\nކ. މާލެ 18 މާރޗް 2017 | ހޮނިހިރު 16:25 2,026\nސޯނާކްޝީ ސިންހާ - ރާއްޖެއެމްވީ\nބޮލީވުޑް އެކްޓްރެސް ސޯނާކްޝީ ސިންހާ ކުރިއަށް އޮތްތާ ބޭނުން ވަނީ ކުއިޒް ޝޯ އެއް ނުވަތަ ޑެއަރ ބޭސްޑް ރިއަލިޓީ ޝޯ އެއް ހުށަހަޅައިދިނުމަށް ކަމަށް އޭނާ ބުނެފިއެވެ.\nސޯނާކްޝީ ވަނީ 2015 ވަނަ އަހަރު " އިންޑިއަން އައިޑޮލް ޖޫނިއަރ" ޝޯގެ ޖަޖްކަން ކޮށްފައެވެ.އެއަށްފަހު މިހާރު މިވަނީ އިންޑިއާގެ ސެލްބްރިޓީ ކަޕުލްގެ ނެށުން ދައްކުވައިދޭ ޝޯއެއްކަމަށްވާ " ންޗްބަލިއޭ8" ގެޖަޖުކަން ކުރުމުގެ ފުރުސަތު ލިބިފައެވެ.\nޕީޓީއައި އިން ކޮންކަހަލަ ޝޯތަކެއް ތަޖުރާކުރަންތޯ ބޭނުންވަނީ ސުވާލު ކުރުމުން ޗޯނާކްޝީ ބުނެފައިވަނީ ކޯންބަނޭގާ ކަރޯޑްޕަތީ ކަހަލަ ކުއިޒް ގެނެސްދޭ ޝޯތައް އޭނާ ވަރަށް ހިތްހަމަ ޖެހޭ ކަމަށެވެ.މީގެ އިތުރުން ކުޅިވަރާއި ޑެއަރ ބޭސްޑް ޝޯތަކާއި އެކްޝަން އަދި ސްޓަންޓްތައް ހުށަހަޅާއިދޭން ވަރަށް ހިތްހަމަ ޖެހޭ ކަމަށެވެ.\nއުމުރުން 29 އަހަރުގެ ސޯނާކްޝީ ބުނެފައިވަނީ ކޮރިއޯގްރާފަރ ޓެރެންސް ލެވިސް އަދި ޑާއިރެކްޓަރ މޮހިތް އާއި އެކު "ނަޗްބަލިޔޭ ސީޒަން 8 ގެ ޖަޖުކަން ކުރަން ލިބުމުން ވަރަށް ހިތްހަމަ ޖެހޭ ކަމަށެވެ.\nއަދި މިޝޯގެ އިން ބައިވަރު ސެލްބްރިޓީ ކަޕުލްގެ ދިރިއުޅުމާއި ބޭހެގޮތުން ވަރަށް ގިނަ އެއްޗިހި އެނގިގެން ގޮސްފި ކަމަށް އޭނާ ވަނީ ބުނެފައެވެ.\n"ފޯސް2" ގެ ތަރި ސޯނާކްޝީއަކީ ތަފާތު ގިނަ ނެސުންތަކެއް ހުށަހަޅާފައިވާ ތަރިއެކެވެ. ސޯނާކްޝީ ބުނެފައިވަނީ އޭނާ ވަރަށް ނަށާހިތްވާ ކަމަށާއި އަދި ނެށުންތައް ބަލައިގަންނަމުންދާތީ އެކަންވަނީ ފާހަގަ ކޮށްފައެވެ.\nހުރިހާ ވައަތްރެއްގެ ނެށުމާއި އަދި ރޮމޭންސް ފެނިގެންދާ މި ޝޯ ބެލުންތެރިން ބަލާލަން ކަމުދާނެ ޝޯ އެއް ކަމަށް ސޯނާކްޝީ ވަނީ ބުނެފައެވެ.


MRM Ufahdhan Baavvan Jehey Jalsaa Anna Mahu - Vaguthu\nއެމްއާރްއެމް އުފައްދަން ބާއްވާ ޖަލްސާ އަންނަ މަހު\nއެމްއާރުއެމް ސިޔާސީ ޕާޓީއެއްގެ ގޮތުގައި ހިންގުމަށް ފޯމު ހުށައެޅުމުގެ ޖަލްސާގެ ތެރެއިން - ޕީއެސްއެމް ފޮޓޯސް\nކުރީގެ ރައީސް މައުމޫން އަބްދުލް ގައްޔޫމް އިސްކޮށް ހުންނަވައިގެން އުފެއްދުމަށް މަސައްކަތް ކުރައްވާ އެމްއާރުއެމް ސިޔާސީ ޕާޓީއެއްގެ ގޮތުގައި އުފެއްދުމަށްޓަކައި ބާއްވަންޖެހޭ ޖަލްސާ އަންނަ މަހުގެ7ވަނަ ދުވަހު ބާއްވަން ނިންމައިފިއެވެ.\nއެމްއާރުއެމް އުފެއްދުމަށް ބާއްވަންޖެހޭ ޖަލްސާ ބޭއްވުމުގެ ހުއްދަ އިލެކްޝަންސް ކޮމިޝަނުން ދީފައިވަނީ މި މަހުގެ2ވަނަ ދުވަހުއެވެ. ހުއްދައާއި ހަވާލުވެވަޑަައިގަނެފައި ވަނީ ޕާޓީ އުފެއްދުުގައި އެންމެ އިސްކޮށް ހަރަކާތްތެރިވި މިހާރުގެ މިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫންއެވެ.\nއެމްއާރުއެމްގެ ސެކްރެޓަރީ ޖެނެރަލް ޢަބްދުﷲ އަލީމް ވިދާޅުވީ، މި ޖަލްސާ ބޭއްވުމަށް ހަމަޖެހިފައި ވަނީ ދަބާރުގޭގައި ކަމަށާއި މި ޖަލްސާގައި ޕާޓީގެ އަސާސީ ޤަވާއިދު ފާސްކުރުމާއި، ދިދަ އަދި ލޯގޯ ފާސްކުރުމަށް ހަމަޖެހިފައިވާކަމަަށެވެ.\nމީގެ އިތުރުން އޭނާ ވިދާޅުވެފައި ވަނީ މި ޕާޓީ ހިންގުމަށް އެރޭ ކައުންސިލެއް އެކުލަވާލާނޭ ކަމަށާއި މި ކައުންސިލް ކައުންސިލް ހިމެނޭނީ އެރޭގެ ބައްދަލުވުމަށް ވަޑައިގަންނަވާ މެމްބަރުންގެ ތެރެއިން މެމްބަރުން ހިމަނައިގެން ކަމަށެވެ.\nމި ޕާޓީ އުފެއްދުމުގެ ހުއްދަ ދިނުމަށް ބޭއްވި މި ރަސްމިއްޔާތުގައި އިލެކްޝަން ކޮމިޝަންގެ ރައީސް ވަނީ މިއީ ސިޔާސީ ޕާޓީއެއް އުފެއްދެވުމުގައި އަންހެން ބޭކަނބަލެއް އިސްނަގައިގެން އުޅުއްވި ފުތަރަމަ ފަހަރުކަން ފާހަގަކުރައްވައި އެކަމަށް މަރުހަބާ ވިދާޅުވެފައެވެ.\nރާއްޖޭގައި ރަޖިސްޓްރީކޮށްގެން ހިންގާ9ސިޔާސީ ޕާޓީއެއް އޮތްއިރު އެމްއާރުއެމް އަކީ ރައީސް މައުމޫން އިސްކޮށް ހުންވައިގެން އުފައްދަވާ3ވަނަ ޕާޓީއެވެ. މީގެ ކުރިން އެމަނިކުފާނު ވަނީ ޑީއާރުޕީއާއި، ޕީޕީއެމް އުފެއްދެވުމުގައިވެސް އިސްދައުރެއް އަދާކުރައްވާފައެވެ.\nއޮކްޓޯބަރ 13, 2019 15:47\nމައުމޫނު ޕާޓީތަހެދުމުން ގައުމާ ރައްޔިތުންނަލިބެނީ ގައެއްލުން.. ވީމާ މަނިކުފާނު ސިޔާސީޕާޓީ ހަދައިގެން ސިޔާސީކުޅިވަރުން އެއްފަރާތްވުމަށް އާދޭހާއެކު ދަންނަވަން.. މިގައުމު މިއަދު ތަހައްމަލްކުރަމުން މިދާ ނިކަމެތިކަން މިއައީ މަނިކުފާނުގެ ސިޔާސަކަމުން.. މިއަދު ވެރިކަން ބަދަލުވެއްޖެ.. މަނިކުފާނު ދުއްވި ހިބަރުވަދުގަ ޖެހުނީ ރައްޔިތުން.. މިހާލަތުރަގަޅުކުރުމަށް އަގައިން ބަސްފުޅެ ވިދާޅުވުމުގެ މިނިވަންކަންނެތް ބޭފުޅެ މަނިކުފާނަކީ.. މަނިކުފާނު ނާދިރާގެ ސިޔާސީހަޔާތް އާބާދުކުރުމަށް ކޮއްދޭކަމެނަމަ މަނިކުފާނުގެ މިލްކިއްޔާތުން ސިޔާސީލަގަބެ ނާދިރާއަށް ވެދުންކުރުން ބުއްދިވެރި..\nއޮކްޓޯބަރ 14, 2019 08:55\nތިޕާޓީގެ ނަން "ރަން 30 ހުދުމު" ކީނަމަ


އިނގިލިބުރި ރަސްގެފާނުގެ ވާހަކަ – heyobas\nފުރަތަމަ ސަފްހާ އިނގިލިބުރި ރަސްގެފާނުގެ ވާހަކަ\nމިކަމާއި ރަސްގެފާނު ވަރަށް ބޮޑަށް ކޯފާ އިސްކުރައްވާ ވަޒީރާއި ދިމާއަށް ވިދާޅުވިއެވެ. “ކޮން ރަނގަޅެކޭ ކިޔާކަށް ހެއްޔެވެ؟ މިހިރަ އިނގިލިން ލޭ އަންނަތަން ހަމަ ނުފެންނަނީހެއްޔެވެ؟” އެޔަށްފަހު ރަސްގެފާނު ވަޒީރު ޖަލަށްލުމަށް އަމުރުކޮށްފިއެވެ. ދެންވެސް ވަޒީރު ﷲ އަށް ވަކީލުކޮށްފައި ބުންޏެވެ. ކޮންމެކަމެއްވެސް ވާނީ ރަނގަޅަށެވެ. މިގޮތްވެސް ރަނގަޅެވެ. އިންޝާﷲއެވެ. އަދި މިހެންބުނެފައި ޖަލަށް ހިނގައްޖެއެވެ.އާދައިގެ މަތިން އެއްކަލަ ރަސްގެފާނު ކޮންމެ ހުކުރު ދުވަހަކު މުނިފޫހިފިލުވާލުމަށްޓަކައި އެކި ހިސާބުތަކަށް ގޮސްހަދައެވެ. މިފަހަރު ރަސްގެފާނު ދިޔައީ އެރަށުގެ ކައިރީގައި އޮންނަ ބޮޑު ޖަންގައްޔަކަށް ޝިކާރަ ކުރައްވާ އަދި ހިތްއުފާ ކުރެއްވުމަށެވެ. އެގޮތުން ރަސްގެފާނު ޖަންގައްޔަށް ވަނުމުގެ ކުރިން އަރާމުކުރައްވާފައި ޝިކާރައަށް ވަދެވަޑައިގެންތަނާ އަރިހުގައި ތިއްބެވި ބޭފުޅުން ގެއްލިވަޑައިގެން މަގުއޮޅިއްޖެއެވެ. އަދި ހިނގަމުން ހިނގަމުން ދަނިކޮށް ބުދަށް އަޅުކަންކުރާ ބަޔެއްގެ ހިސާބު ގަނޑަކަށް ނުކުމެވިއްޖެއެވެ.


ރަޙުމަތުގެ ނަބިއްޔާއަށް އެކަލޭގެފާނުގެ ޞަޙާބީން ލޯބިކޮށް ތަބާވި ގޮތް –4– DhiSalafiyyah\nއަބޫ ސަޢީދުލް ޚުދުރީ ރަޟިޔަﷲ ޢަންހު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަ (އެއްދުވަހެއްގައި) ޚުތުބާއެއް ދެއްވިއެވެ. އެކަލޭގެފާނު ހަދީޘްކުރެއްވިއެވެ. ( ﷲ ތަޢާލާ އެއިލާހުގެ އަޅަކަށް ދުނިޔެއާއި( ދުނިޔޭގެ ދިރިއުޅުމާއި)، އެއިލާހުގެ ހަޟްރަތުގައިވާ ނިޢުމަތްތައް(އާޚިރަތުގެ ނިޢުމަތްތަކާއި) ދެމެދުން އެއްކަމެއް އިޚްތިޔާރު ކުރުމަށް ހުށަހެޅުއްވިއެވެ. ފަހެ، އެ އަޅާ ﷲ ތަޢާލާގެ ހަޟްރަތުގައިވާ (އާޚިރަތުގެ) ނިޢުމަތްތައް އިޚްތިޔާރު ކުރިއެވެ.) އެ ހިނދު އަބޫބަކުރުއްޞިއްދީޤު ރަޟިޔަﷲ ޢަންހު ކީރިތި ކުރައްވަން ފެއްޓެވިއެވެ.\n(އަބޫ ސަޢީދުލް ޚުދުރީ ރަޟިޔަﷲ ޢަންހު ވިދާޅުވިއެވެ.) އެ ހިނދު ތިމަން ކަލޭގެފާނަށް އަމިއްލަ ނަފްސަށް ވިދާޅުވެވުނެވެ. މި ކަލޭގޭފާނު މި ކީރިތި ކުރައްވަނީ ކޮންކަމަކާ ބާއެވެ؟ ﷲ ތަޢާލާ ދުނިޔޭގެ ދިރިއުޅުމާއި އެއިލާހުގެ ހަޟްރަތުގައިވާ އާޚިރަތުގެ ނިޢުމަތްތަކުގެ ތެރެއިން އިޚްތިޔާރު ކުރެއްވުމަށް، އިޚްތިޔާރު ދެއްވި ހިނދު، އެ އަޅަކު އިޚްތިޔާރު ކުރެއްވީ އެއިލާހުގެ ހަޟްރަތުގައިވާ އާޚިރަތުގެ ނިޢުމަތްތަކެވެ. އެ އަޅަކީ ރަސޫލުﷲ ޞައްލަﷲ ޢަލައިހި ވަސައްލަމަ ކަމުގައި ނޫނީ ނުވާނެއެވެ. ތިމަންބޭކަލުންގެ ތެރެއިން އެކަން އެންމެ ރަނގަޅަށް ދެނެވަޑައިގަންނަވާނީވެސް އަބޫބަކުރު ގެފާނަށެވެ. ( ނޯޓު: އަބޫބަކުރުގެފާނު ކީރިތި ކުރެއްވީ ރަސޫލުﷲ ޞައްލަﷲ ޢަލައިހި ވަސައްލަމަ އަވަހާރަފުޅު ވުމުގެ ދުވަސް ކައިރިވީކަން އެކަލޭގެފާނަށް ވިސްނިވަޑައިގެންނެވީމައެވެ.)\nއެ ހިނދު ރަސޫލުﷲ ޞައްލަﷲ ޢަލައިހި ވަސައްލަމަ ހަދީޘް ކުރެއްވިއެވެ. ( އޭ އަބޫބަކުރެވެ! ކަލޭގެފާނު ކީރިތި ނުކުރައްވާށެވެ. އެބޭކަލަކާއި އެކުގައިވުމުންނާއި، އެބޭކަލެއްގެ މުދަލުން، ތިމަންކަލޭގެފާނަށް އެންމެ ފައިދާކުރި ބޭކަލަކީ ކަލޭގެފާނެވެ. ތިމަންކަލޭގެފާނުގެ އުއްމަތުން، ޚަލީލަކު ހިއްޕަވާކަމުގައި ވާނަމަ، ތިމަންކަލޭގެފާނު ޚަލީލެއްގެ ގޮތުގައި ހިއްޕަވާނީ އަބޫބަކުރުގެފާނެވެ. އެހެން ނަމަވެސް (ތިމަންބޭކަލުންގެ މެދުގައިވަނީ) އިސްލާމް ދީނުގެ އުޚުއްވަތްތެރި ކަމާއި ލޯތްބެވެ. އަބޫބަކުރު ރަޟިޔަﷲ ޢަންހުގެ ގެ ކޮޅާއި ދިމާގައި، މިސްކިތުގައި ހުންނަ ދޮރުކޮޅު ފިޔަވައި، ބަންދު ނުކުރައްވާ ދޮރުކޮޅެއް މިސްކިތުގައި ނުބަހައްޓަވާ ހުށީމެވެ! )\nމަޞްދަރު: رسالة ” حقيقة شهادة أن محمدا رسول الله ” للشيخ عبدالعزيز بن عبدالله بن محمد


ABU radio song festivalga ziya lava hushalhaifi ABU radio song festivalga ziya lava hushalhaifi\nއޭބީޔޫ ރޭޑިއޯ ސޯންގް ފެސްޓިވަލްގައި ޒިޔާ ލަވަ ހުށައަޅައިފި\nއޭޝިއާޕެސިފިކް ބްރޯޑްކާސްޓިން ޔޫނިއަން (އޭ.ބީ.ޔޫ)ގެ މިއަހަރުގެ ރޭޑިއޯ ސޯންގް ފެސްޓިވަލްގައި މޯލްޑިވިއަން އައިޑަލްގެ ސީޒަން އެކެއްގައި ވާދަކުރި ޢަބްދުﷲ ޒިޔާއު ލަވަ ހުށައަޅައިފިއެވެ.\nއޭޝިއާ ޕެސިފިކް ބްރޯޑްކާސްޓިން ޔޫނިއަން، އޭ.ބީ.ޔޫއިން އިންތިޒާމްކޮށްގެން ކަޒަކިސްތާންގެ އާސްތާނާގައި ކުރިއަށްގެންދިޔަ މި މިފެސްޓިވަލްގައި ދިވެހިރާއްޖެ ތަމްސީލުކޮށްފައިވަނީ ޢަބްދުﷲ ޒިޔާއުއެވެ. ޒިޔާއުގެ އިތުރުން މި ފެސްޓިވަލްގައި، އޭޝިއާ ޕެސިފިކް ސަރަޙައްދުގެ9ޤައުމެއްގެ ފަންނާނުން ބައިވެރިވެފައިވެއެވެ.\nހުށަހަޅައިދިން އައިޓަމްތަކުގައި ކޮންމެ ޤައުމަކުންވެސް މަސައްކަތްކޮށްފައިވަނީ އެ ޤައުމުތަކުގެ ސަޤާފަތާއި، އާދަކާދަތައް ޕްރޮމޯޓްކުރުމަށެވެ. ރާއްޖޭގެ ފަރާތުން ޒިޔާ ހުށައަޅާދީފައިވަނީ "ކުރިއަށްދާނީ ގަދަ ހިތްވަރުން "ގެ ނަމުގައި ތައްޔާރުކޮށްފައިވާ ލަވައެކެވެ. މިއީ އަމިއްލަ ރާގަކަށް ތައްޔާރުކޮށްފައިވާ ލޯފަންކުދިންނަށް ޚާއްސަ ލަވައެކެވެ.\nމި ފެސްޓިވަލްގައި ރާއްޖެ ތަމްސީލްކުރުމުގެ ފުރުސަތު ޒިޔާއަށް ދީފައިވަނީ ޕީއެސްއެމްގެ ފަރާތުންނެވެ. އައްޑޫ ސިޓީ ހިތަދޫއަށް އުފަން ޢަބްދުﷲ ޒިޔާއު އަކީ ޕަބްލިކް ސަރވިސް މީޑީއާގެ ދިވެހި ރާއްޖޭގެ އަޑުގެ ދިވެހި އެފްއެމްގައި މަސައްކަތްކުރާ ޕްރެޒެންޓަރެކެވެ. ރާއްޖޭގައި ފުރަތަމަފަހަރަށްބޭއްވި މޯލްޑިވިއަން އައިޑަލް ސީޒަން އެކެއްގައި ވާދަކުރި ޒިޔާއަކީ ލަވަކިޔުމުގެ ދާއިރައިރާގައިވެސް ފާހަގަކޮށްލެވޭ ޒުވާނެކެވެ.\nއޭބީޔޫއަކީ ދުނިޔޭގެ ފަސްދޮޅޮސް ނުވަ ޤައުމަކުން ބައިވެރިވެފައިވާ ބައިނަލްއަޤްވާމީ ޖަމްޢިއްޔާއެކެވެ. އޭބީޔޫ ރޭޑިއޯ ސޯންގް ފެސްޓިވަލްގައި ޕީއެސްއެމުން ރާއްޖެ ތަމްސީލްކުރާ މިއީ ތިންވަނަ އަހަރެވެ.


Kuru Vaahaka: E Makhlooq - AO News\nލިޔުނީ: އާއިޝަތު ވަޙީދާ ، ފެހިވިލާގެ.ފުވައްމުލައްސިޓީ\nމިއަދަކީވެސް އާދައިގެ މަތިން އިމްރާން އޭނަގެ ރައްޓެހިންނާ އެކު ޖަންގައްޔަށް ޝިކާރަ ކުރަން ދިޔަ ދުވަހެކެވެ. ސަކަރާތްޖަހަމުން ހީ ސަމާސަ ކުރަމުން އެއިގެ ހަތަރުކުދިން ޖަންގައްޔަށް ވަނދެގެން ވަރަށް ދުރަށް ދަތުރު ކުރީ އެމީހުންގެ މޮޓޯސައިކަލް ތަކުންނެވެ. ކުއްލިއަކަށް އުޑުމަތީގައި ވިލާ ބޯވެ މާހައުލުގެ ކުލަވެސް ބަދަލުވިހެން ހީވިއެވެ.\n“އޭ އިއްމަ” މިވަނީ ކިހިނެތް !” ޝައްމޫނު ކަންބޮޑުވެފައިވާ ރާގަކަށް ބުނެލިއެވެ.\n“އެއްކަލަ ޝައްމޫނު މިއުޅެނީ.. މީނަ މިގަންނަ ބިރަކުން ވެސް ނެތެއްނު ކަމެއްވާކައް.”\n“.. ހެހެހެ …އޯކޭ އެއްމެ ރަނގަޅޭ އަހަރެމެން މިއޮތް ހުރިހާ ދުވަހު މިތަނަން އައި އިރުވެސް މިކަހަލަ މާހައުލެއް ނުދެކެން ވިއްޔާ. އެކަމަކު ހީވަނީ ޝިކާރަ ވަރަށް ރަނގަޅުވާނެހެން.”\n” ހޫމް ދޯ.” ހުރިހާ ކުދިންވެސް އެކަމާ އެއްބަސް ވިއެވެ. އެކަމަކު ޝައްމޫނުއަށް ބަލާލި ކޮއްމެ ދިމާލަކުން އިހުސާސްވަނީ ނާމާން ކަމެވެ. ޖަންގައްޔަށް ވަނދެގެން ދިޔަ އިރުވެސް އޭނަހުރީ އެއްމެ ފަހަތުގައެވެ. ކުއްލިއަކަށް މިނިކާވަގެއްގެ އަޑުފަދަ ބާރު އަޑެއް އިވުނެވެ. ހަމަ އެއާ އެކު އެމީހުން އެދިމާލަށް މިސްރާބު ޖެހިއެވެ. ނަމަވެސް ހޯދަ ހޯދާ މިއަދަކު ޝިކާރައެއް ނުފެނުނެވެ. ޖަނގަލި ބޯކަމުން އިރުގެ އަލިކަން ލިބެނީ ވަރަށް ކުޑަކޮށެވެ. އެހެންކަމުން ބިންމަތީގައި ދެމެމުން ދުވާ ސޫފިތައް ވެސް ނުފެނެއެވެ. އެއިގެ އެއްވެސް ކުއްޖަކު އެކަމަކާ ޚިޔާލެއްވެސް ނެތެވެ. ކުއްލިއަކަށް އެއްޗެއްގަ އަޅައިގެންފަ އިސްހާގު ވެއްޓުނެވެ. އޭނަ ހަޅޭއްލަވައިގަތް އަޑަށް ދެން ތިބި ކުދިން ބަލާލިއިރު ބޮޑު ސިންގާ ނާގަހަރުފައެއް އިސްހާގު ގެ ގައިގާ އޮޅާލައިގެން އޭނަ ދިރުވާލަން އުޅެނީއެވެ. އިމްރާނު ބަލާކައް ނުހުރެ ބަޑި ނަގާ އެއާ ދިމާލަށް އަމާޒު ކުރިއެވެ. ހަރުފަ މަރުވި ނަމަވެސް އިސްހާގު ސަލާމަތެއް ނުކުރެވުނެވެ.\nތިން ކުދިންނަށް ލިބުނު ފުން ހިތާމަޔާ އެކު ޖަންގަލީން ނިކުމެވޭތޯ ހިގައިގަތެވެ. ނަތީޖާއަކަށްވީ އެކުދިންނަށް މަގު އޮޅުމެވެ. އެވަގުތަކީ އިރު ދުނިއެއާ އަލްވަދާއު ކިޔަމުން ދިޔަވަގުތު ކަމުން ކުރިއަށް ވުރެންވެސް ބޮޑަށް އަނދިރިކަން އެތަނަށް ވެރިވެފައިވެއެވެ. ހަފަރާތުން ޖަންގަލި ބެދިފަވާ ކަހަލައެވެ…. ދާނެ ނުދާނެ ދިމާލެއް ނޭންގި ޖަންގަލީ ގައި އެނބުރެމުން ގޮސް އެމީހުން ވަރުބަލި ވެއްޖެއެވެ. އިރު އޮއްސި އަނދިރި ވެއްޖެއެވެ. ޝިކާރަ އެއް ނުވި ތާނގައި އެމީހުން ގެ އެކުވެރިޔާ ވެސް ގެއްލުނީއެވެ.\nތިން ކުދިން ވެސް ކަންބޮޑުވެ، ހާސް ވެއްޖެއެވެ. ދާނެ ނުދާނެ ދިމާލެއް ނޭނގި ވަރުބަލިވެގެން ހުއްޓުނެވެ. ކުއްލިއަކަށް އެ ތިންކުދިން ފިޔަވާ އިތުރު މީހަކު އެމީހުނާ ދާދި ކައިރީގައި އުޅޭހެން އިހުސާސް ކުރެވުނެވެ. ތިން ކުދިން ސިހިފައި އެކަކު އަނެކެއްގެ މޫނަށް ބަލައިލިއެވެ.\n” ކާކު ! ކާކު !” އަދި މާގިނަ އިރު ވިސްނަން ނުތިބެ އެއަޑު އައި ދިމާލަށް ހިގައިގަތެވެ. އިރުކޮޅެއްނުވެ އެމީހުންނަށް މަގު ފެނިއްޖެއެވެ. އަދި ވީއުފަލުން ސައިކަލް ތަކަށް އަރައިގެން ގެއާ ދިމާލަށް މިސްރާބު ޖެހިއެވެ.\n“ދަރިފުޅާ ، މިއަދު ހާދަ ލަހެއްތިވީ. ކަންބޮޑުވެގެން މަންމަ ހާދަވަރަކަށް ގުޅައިފީމޭ. އެކަމަކު ދަރިފުޅުމެން އެއްވެސް ކުއްޖަކައް ނުގުޅޭ. ”\nއިމްރާނުގެ މަންމަ އޭނަޔާ ވާހަކަދެއްކި އިރު އޭނަ ހުރީ އިސްޖަހައިގެން ނެވެ. ދެރަވެފައެވެ. ރަޙުމަތްތެރިޔާ ހަރުފަ ދިރުވާލި ހާދިސާ އޭނަގެ މަންމަޔަށް ކިޔައިދޭނީ ކޮންދުލަކުން ހެއްޔެވެ. ތިން ކުދިންގެ ހާލަކީވެސް މިއެވެ.\n“ކިހިނެއްވީ، ދަރިފުޅާ؟ މިއަދު ގެއަށް އައިއްސުރެ ތިހުންނަނީ ތިހެން.”\n” މަންމާ” މަންމާ”\n“ބުނެބަލަ ދަރިފުޅާ މިހާރު މަންމަޔަށް އެނގިއްޖެ ކޮއްމެވެސް ކަމެއް ވެއްޖެކަން.”\nއިމްރާނު ވަރަށް ހިތްވަރު ކޮއްފަ އެވާހަކަ އޭނަގެ މަންމައަށް ކިޔައި ދިނެވެ.\n” ސުބުޙާނަﷲ!” ދަރިފުޅާ ! . އޭނަގެ މަންމަ ކައިރީ ބުނެފިންތަ؟”\n” ނޫން..ނޫން މަންމާ’ ނުބުނަން. ކިހިނެތް ބުނާނީ…” އިމްރާނު ރޮވިފައިވާ އަޑަކުން ބުންޏެވެ. އެރެއަކީ ހިތާމަވެރި ރެއެކެވެ. އިސްޙާގު ގެ މަރުގެ ހާދިސާވީ އެއްމެންނަށްވެސް ލިބުނު ކުއްލި ހިތާމަޔަކާއި ހައިރާން ކަމަކަށެވެ. އެއިގެފަހުން އެމީހުން އެޖަންގައްޔަކަށް ޝިކާއަކަށް ނުދެއެވެ. އެޖަންގަލި ވެގެންދިޔައީ ބިރުވެރި ކަމާއި ނާމާން ކަމުގެ ކިއްލާއަކަށެވެ.\nއެރޭދަންވަރުގެ ވަގުތެވެ. ނިދަން އުޅެ އުޅެ އިމްރާން އަކަށް ނުނިދުނެވެ. އެހެން އޮއްވަ ލޮލަށް ފިޔައެއް އެރިތަނާ ކުއްލިއަކަށް ސިއްސައިގެން ގޮސް އިމްރާން އަށް ހޭ ލެވިއްޖެއެވެ. ފެނުނު ހަޤީޤަތެއް ކަހަލަ ހައެރާން ކުރުވަނިވި ހުވަފެނަކުންނެވެ. ދާދި ގާތުގައި މީހަކު އުޅޭހެން ހީވިއެވެ އަދި ފިރުމާލަދޭހެން ވެސް ހީވިއެވެ. ނަމަވެސް ހޭލެވިގެން ބަލައިލި އިރު ކައިރީގައި އެކަކުވެސް ނެތެވެ. މުޅި ރޭގަނޑު ހޭދަވެގެން ދިޔައީ މިކަހަލަ ގޮތަކަށެވެ. ހެނދުނު އޮފީހަށް ދާން ތެދުވެފައިވެސް ސަލާމް ބުނެފަ ނިދީއެވެ. އިއްޔެގެ ހާދިސާ ހިތުން ނުފިލައެވެ.\nކަމެއް ކުރާހާ ހިތްވަރެއް ނުލިބުނެވެ. މިގޮތުގައި ދެތިން ދުވަސް ފާއިތުވެ ހިނގައްޖެއެވެ. އިމްރާނު ގެ މަންމަޔަށް މިކަންބޮޑުވެ ގެން ނަސޭހަތްދީގެން ރަނގަޅު ކުރެވޭތޯ ބެލިއެވެ.\nޖެހެމުން ދާ ނަލަ ރޯޅިއާއެކު ފަޒާއަށް ފެތުރިފައިވާ ހިމޭން ކަން އެހާމެ ހިތްގައިމެވެ. އިމްރާން އިނީ ކޯރުގެ އައްސޭރީގައި އިށީނދެލައިގެން ވިސްނުމެއްގެ ތެރެއަށް ގެއްލިފައެވެ. އިސް އުފުލައިލި ވަގުތު ކައިރީގައި ރީތި ހޫރެއްފަދަ އަންހެން ކުއްޖަކު ހުރިތަން ފެނުމުން ހައެރާންވިއެވެ. އަދި އެސްފިޔަ ޖަހާލަން ވެސް ހަނދާންނެތިފައި އޭނާއަށް ބަލަން އިންދެވުނެވެ….\n“ހެލޯވް..” އިމްރާން” ކަޅިޖަހާނުލާ ބަލަން ފެށުމުން އަންހެން ކުއްޖާ ގޮވާލިއެވެ. ނަމަވެސް އޭނާއަކަށް އެ އަޑެއް ނީވުނެވެ.\n“ހެލޯވ، ” ދެވަނަފަހަރަށް ގޮވާލުމުން އިމްރާން ކުޑަކޮށް ސިހިފައި ….ހައެ ….ޖަހައިލިއެވެ.\n“މި މިތާ ކީއް ތިކުރަނީ..” އިމްރާން އަހައިލިއެވެ.\n” ފިނިކޮއްލަން، ކޮއްމެ ދުވަހަކު މިގަޑީގަ މިތާ އިންނަން”. އަންހެން ކުއްޖާ ޖަވާބުދިނެވެ. “އެހެންތަ، ނަން ބުނެދީފާނަންތަ؟. އަހަންނަށް ކިޔަނީ .”\n“އިއްމަ ، ދޯ ކިޔަނީ..”\n” ހޫމް ކިހިނެތް އެނގުނީ !؟” ކުޑަކޮށް ހައެރާން ވެފައި އިއްމަ އަހައިލިއެވެ.\n” ދެން ހަމަ އެނގުނީ. އަހަންނަށް ކިޔަނީ … އަފާ،”\n” ސިފަޔާ އެއްވަރަށް ނަންވެސް ރީތި”. އިއްމަ އަށް މަޑުމަޑުން ބުނެލެވުނެވެ.\nއޭރު އިރުއޮއްސި އަނދިރިވާން ކައިރިވަނީއެވެ. ދާހިތްނެތް ނަމަވެސް އިއްމަ ނިއްމީ ގެއަށް ދާށެވެ. ސަބަބެއް ނެތިއެއްނޫނެވެ. ޝިކާރަ ކުރަން ޖަންގައްޔަށް ދިޔަދުވަހު ހިނގި ހަދިސާ މަތިން ހަނދާންވެފަ ޖެހިލުންވީއެވެ.\n” ދަނީތަ…” . އަންހެން ކުއްޖާ އަހާލިއެވެ.\n“އިރުއޮއްސި އަނދިރި ވަނީނު. އެހެނވެ.” ދަމުން ކުޑަކޮށް އަތް ހޫރާލާފަ އިއްމަ، ދިޔައީ ގެއަށެވެ.\nރޭގަނޑުގެ ހަމަ ހިމޭން ވަގުތެވެ. ނިދޭތޯ ލޯމަރާލާ އިރަށް ފެންނަނީ އެރީތި އަންހެން ކުއްޖާއެވެ. އެރީތި ލޫޅަފަތި ހަށިގަނޑެވެ ފަންފަން ދިގު އިސްތަށިގަނޑެވެ. ދިގު އެސްފިޔަތަކާއެކުވާ ރީތި ބޮޑު ދެލޮލެވެ. ހީލާއިރު އަލީގެ މުޖައްސިމާ އެއްފަދައެވެ. އާހް.. ކޮންފަދަ ރީތިކަމެއް ހެއްޔެވެ. އިއްމައަށް ހިތާ ހިތާ ކިޔާލެވުނެވެ. ކުއްލިއަކަށް އެނދުން ތެދުވެވުނީ ކީއްވެގެން ކަމެއް ..ޚުދު، އިއްމަ އަކަށްވެސް ނޭނގުނެވެ. ކުޑަދޮރު ކައިރީގަ މީހަކު އުޅޭހެން ހީވިކަހަލައެވެ. ނަމަވެސް މި ދަންވަރު އެތާ ހުންނާނީ ކާކު ހެއްޔެވެ. އަނެއްކާވެސް ނިދޭތޯ ލޯމަރާ ލިއެވެ. އެހެން ނަމަވެސް އިއްމަ އަކަށް ނުނިދުނެވެ. ކޮޓަރި ތެރޭގައި މީހަކު އުޅޭހެން ހީވެގެން އަނެއްކާވެސް ހޭލެވިއްޖެ އެވެ. އިއްމަ އެނދުން ތެދުވެގެން ގޮސް ކުޑަދޮރު ކައިރީގައި ހުއްޓުނެވެ. ކުޑަދޮރު ކުޑަކޮށް ހުޅުވާލުމުން ފިނި ވައިރޯޅިއެއް ހަށިގަނޑު ގައި ބީހިލައިފިއެވެ. އަރާމެވެ. ހިތްގައިމެވެ. ނިދިން މަހުރޫމު ކޮއްލި އަންހެން ކުއްޖާ ގެ މަތިން މާބޮޑަށް ހަނދާން ވާންފެށިއެވެ. ތަސްވީރު ލޮލުގެ ކުރިމަތިން ހުރަސް ކުރި ކަހަލައެވެ.\n“އަޅޭ…. މާބޮޑަށް ފިކުރު ބޮޑުވުމުން ވާގޮތް ކަންނޭނގެ”. އިއްމަ، ހިތާހިތާކިޔާލިއެވެ. އެނދުގައި ހަމައޮށޯވެ ނިދި ޖެހިލި ތަނާ ވަރަށް ބާރަށް މަންމާ އޭކިޔާ ފައި އަންހެން ކުއްޖަކު ރޮއެގަތް އަޑުއިވުނެވެ . އިއްމަ، ފުއްމައިގެން ތެދުވެ އިށީނދެއްޖެއެވެ. ނަމަވެސް…. އިތުރަކަށް އެއަޑެއް ނީވުނެވެ.\n“ދަރިފުޅާ ! ދަރިފުޅާ ! އޭއި ހާދަވަރަކަށް ތިނިދަނީ. ތެދުވެބަލަ .”\n” ހޫމް މަންމަ ދޭ މި ތެދުވަނީ.”\n“މިއަދު އަންނާނެ ޝާއިރާ މެން”\n“ދެން އެމީހުން އައިއްސަ ގޮސްދާނެނު.. އެއީ އެވަރުގެ ކަމެއްތަ މަންމާ”..\n“ދަރިފުޅާ…މިހާރު އޭނަ ޔާރުޅި ވީތަ؟”\n” އުނހޫ އެހެންނެއް ނޫން.”\n“އޭނަ ދުވަސް ކޮޅަކު ހުރެލަންށޯ އެ އަންނަނީ އޭރުން މަންމަ ވެސް އެކަނި ފިލާނެނު ”\n” ހޫނ” އިމްރާން ފަރުވާ ކުޑަގޮތަކަށް ހޫމް ލައްވާލި އެވެ\n“ދެން ދޭ ބަލަ ފެންވަރަން. މަންމަ މިދަނީސައި ހަދަން.” އަމީނާ މިހެންބުނެފައި\nހިނގައި ގަތުމުން އަނެއްކާވެސް އިމްރާން އެނދުގައި އޮށޯވެލިއެވެ. އަމީނާ އިމްރާނުގެ ކައިވެނި ކުރުވަން އުޅެނީ ޝާއިރާ އާއެވެ. ނަމަވެސް އިމްރާން އަދި ކައިވެނި ކުރާ ޚިޔާލެއް ނުގެންގުޅެއެވެ.\nނަމަވެސް އަމީނާ ވަރަށް ކުރީއްސުރެ ހުންނަނީ އެގޮތަށް ނިއްމައި ގެންނެވެ. އިމްރާން ގެ ހިތް އެހެން ފަރާތަކަށް ލެނބެމުން ދާކަމެއް ޚުދުއޭނަ އަކަށް ވެސް ނޭނގެއެވެ.\nގޭގެ އެތަން މިތަން ސާފުކުރުމުގައި އަވަދި ނެތި އެއްމެންވެސް އުޅެއެވެ. ނަމަވެސް އިމްރާނު ގެ\nޚިޔާލާ ފިކުރު ވަނީ މުޅިން އެހެން ދިމާލަކަށް ގޮސް ހުސްވެފައެވެ. އެހެން މީހެއްގެ ލޯބިންފުރާނެ އެއްމެ ތަންކޮޅެއްވެސް އޭނާގެ ހިތަކު ނެތެވެ. ހަމަ އެހެއްމެ ޝާއިރާ ، އިމްރާނާ ގުޅުވައިގެން ހުވަފެން ތައް ދެކެ އެވެ. ދިމާ ވާނެ ދުވަހަކަށް އިންތިޒާރު ކުރެއެވެ. ދައްކާނެ ވާހަކަތައް ހިތުގައި ފޮރުވައެވެ.\nމިއަދަކީ ޝާއިރާގެ ހިތް އިމްރާނުގެ ކުރިމަތީގައި ބަންޑުން ކޮއްލާނޭ ދުވަހެވެ. އިމްރާނުގެ މަންމަ ޝާއިރާ އަންނަންވާ އިރަށް ކޮޓަރިސާފުކޮށްއޭނައަށް މީރުވާނޭ ހާ ކާއެއްޗެހި ތައްޔާރުކުރި އެވެ. ޝާއިރާހުރީ އެ އެގެއަށް އާދެވޭގޮތް ލަސްވެފައެވެ. ޝާއިރާ ވަރަށް ރީތި ވެލިއެވެ. އޭނައަކީވެސް ރީތި ކުއްޖެކެވެ. ކިޔަވައިގެން ހުރި މޮޅު ކުއްޖެކެވެ. ރީތި އިސްކޮޅަކާ ބައްޓަން ރީތި ހަށިގަނޑެއްގެ ވެރިއެކެވެ. މީހުންނާ ގުޅޭ ސަކަ މިޒާޖުގެ ކުއްޖެކެވެ\nޝާއިރާ ކާރަށް އެރުމާއެކު ކާރު މިސްރާބު ޖެހީ އިމްރާނުގެ، ގެއާދިމާލަށެވެ. އޭނާގެ ތުންފަތް މަތީ ގައި ލުއިލުއި ހިނިތުން ވުމެއް ގެ އަސަރު ފާޅުވާން ހުއްޓެވެ. ގޭގެ ޕޯޓިކޯއިން ކާރު ވަނުމާއެކު ޝާއިރާގެ ހިތް ބާރަށް ތެޅެން ފެށިއެވެ. ނަމަވެސް އިންތިޒާރުގައި ހުރީ އިމްރާނުގެ މަންމަ އެކަންޏެވެ. ކާރުން ފޭބުމާއެކު ޝާއިރާ އެތަން މިތަނަށް ނަޒަރު ހިންގަމުން ދިޔައެވެ. އޭނާގެ ދެލޯ ހޯދަނީ އޭނާ އެއްމެ ހިތް އެދޭ އިންސާނާއެވެ.\n” އެބައުޅޭ…” . އާންތު ފަހަތުން އައިސް މަޑު ކޮއްލަމުން ބުއްޏެވެ. އެގޭ ގެންގުޅޭ ކުއްޖާއެވެ. މަޖާ މިޒާޖެއްގެ ކުއްޖެކެވެ އިމްރާނު މެން ތިމާގެވެސް ކުއްޖެކެވެ. އެންމެން އެކުގައި ކާންތިބެގެން އެކި އެކި ވާހަކަދެއްކިއެވެ.\nމުދިންބެ ފޮތެއް ބަލަން އިންދައި މީހަކު ކައިރީ ގައި އުޅޭހެން ހީވެގެން ވަށައިގެން ހޯދާލިއެވެ. މުދިންބެ އަކީ އެކަނި މާއެކަނި ޖަންގައްޔާ ކައިރީ ގައި ޖިފުޓި ގަނޑެއް ކަހަލަ ތަނެއް ހަދައިގެން އުޅޭ މީހެކެވެ. އެހެން އުޅޭތާ ލައްކަ ޒަމާން ވެއްޖެ އެވެ. މިއަދަކީ އާދަޔާ ޚިލާފު ދުވަހެއް ހެން ހީވެއެވެ.މާހައުލު ފެންނަނީ ވަރަށް ނުސާފު ކޮންނެވެ، މިއިން ދުވަހެއްގައި ވެސް މިހެން އޮއްވާ ނުފެނެއެވެ އިމްރާން އާއި އޭނަގެ ރައްޓެހިން އެތައް ދުވަހެއް ފަހުން މަޖާ ކޮއްލުމަށްޓަކައި ސައިކަލު ތަކުން ގޮސް މަޑުކޮއްލީ ޖަންގަލި ކައިރީ ގައި އޮތް ހުސް ބިމެއްގައެވެ. އެތަނުގައި ތިބެގެން ބިސްކޯދާ ދަޅާއެއްޗެހި ބޮމުން އެކަކު އަނެކަކު ލަވަކިޔަމުން ގޮސް އެންމެފަހުން އިމްރާންއާއި ޖެހިއްޖެ އެވެ.\n” އޭ އިއްމަ ފައްޓާ އަވަހަށް.” އަހުސަން ބުނެލިއެވެ. އިސާހިތަކު އޭނަ ލަވަކިޔަން ފެށުމުން އެންމެން ހިމޭންވެ އަޑު އަހަމުން ދިޔައިރު އަހުސަނު ދިޔައީ ފޮޓޯނަގަމުންނެވެ. އިއްމަ ލަވަކިޔަމުން ދިޔައިރު އޭނަގެ ކުރިމަތިން އެ އަންހެން ކުއްޖާ ސިފަވަމުންދެއެވެ. އަދި ބައެއްފަހަރު އޭނަ އާއި އެކު ލަވަ ކިޔާއަޑު އޭނައަށް އިވެއެވެ. ގެއަށް ދަމުން އަހުސަން ކައިރީ އެވާހަކަ ބުނުމުން އަހުސަން ހައިރާންވެ އަނގަހުޅުވުނެވެ.\n” އަހަރެން ނުދެކެން އެތަނުން އަންހެން ކުއްޖަކު.. އަދިއިތުރު އަޑެއްވެސް ނާހަން އިއްމަ މޮޔަ ގޮވަނީތަ؟”. އަހުސަން ދެއަތަކަށް ހިނގާލަމުން ބޯހޫރާލިއެވެ.\n” ނޫނޭ އަސްލުވެސް އަހަރެން އަޑުއެހީމޭ.”\nތެޅިތެޅި އޮތް ހިތަކާއެކު އަހުސަން ފޮޓޯތައް ބަލަންފެށިއެވެ. އެ ފޮޓޯތައް ބެލި ބެލި ހެން އަހުސަން ގެ ހައިރާން ކަން ދިޔައީ އިތުރު ވަމުން ނެވެ. އެހެނީ އިއްމަ ލަވަ ކިޔަމުން ދިޔައިރު އޭނަގެ ދާދި ގާތުގައި އެހެރީ ބިރުވެރި ސޫރައަކަށް ހުރި މަޚުލޫގެކެވެ . ނަމަވެސް އެދުވަހު އެތަނުން އެކަކަށްވެސް އެއެއްޗެއް ނުފެނެއެވެ. އިއްމަ ބުނާ ގޮތުގައި އޭނައަށް ފެންނަނީ ރީތި ހޫރެއްފަދަ އަންހެން ކުއްޖެކެވެ. އިއްމަ ބަލާކަށް ނުހުރެ ފޮޓޯތައް ހިފައިގެން މުދިންބެ ގާތަށް ދިޔައެވެ. މުދިންބެއަށް ހުރިހާ ވާހަކަ އެއް ކިޔައި ދިނެވެ. މުދިންބެ ބޮލުގައި ދެއަތް އަޅައިގެން ހުރިދިމާ ބިންމަތީ ގައި އިށީނދެ އިސް ޖައިގެން އިނދެއްޖެއެވެ. އަހުސަން ކަންބޮޑުވެފައި ވީ ކީއްތޯ ސުވާލު ކުރިއެވެ.\n” ދަރިފުޅާ ! މީވަރަށް ބިރުވެރި ކަމެއް !. އޭނަޔާ އަޅައިގެން އެއުޅެނީ ބޮޑު އިފުރީތެއް.”\n” އެކަމަކު ކީއްވެ.؟ !” އަހުސަން އަށް ތެޅިގަނެވުނެވެ.\n“މިބާވަތުގެ ކަންތައް ހިނގާނީ ދެގޮތަކަށް. އެއްގޮތަކީ އޭތި އޭނަޔާއި ހިތާވުން. އަނެއް ގޮތަކީ އޭނަގެ ފަރާތުން އޭއްޗަށް ގޯނާއެއްވެގެން ބަދަލު ހިފަން އުޅުން.”\n” ސުބްޙާނަﷲ . ކިހިނެތްތަ ދެން ހަދާނީ. މަގޭ އެކުވެރިޔާ ސަލާމަތް ވާނެތަ؟”\n” މަޑު ކުރޭ “. އިރުކޮޅަކުން އަހުސަން އަތަށް ދިއްކޮއްލީ ތަވީދެކެވެ.\n“އަން މިގެން ގޮސް އޭނަގެ ހަށިގަނޑުގެ ކޮއްމެވެސް ތަނެއްގަ އައްސާ. ތީތިއޮތްހާ ހިނދަކު އޭއްޗަށް ކައިރިއެއް ނުވެވޭނެ. ތީތި ހަށިގަޑާ ވަކި ނުކުރަން ބުނާތި .”\nއަހުސަން ކާރަށް އަރައި މިސްރާބު ޖެހީ އިމްރާން ގެ ގެއާދިމާލަށެވެ. މުދިންބެ ގެ ހުންނަނީ ޖަންގަލި ސަރަޙައްދުގައި ކަމުން މީހުން އުޅޭހިސާބުވެސް ތަންކޮޅެއް ދުރެވެ. ކުއްލިއަކަށް އަހުސަން ގެ ކާރު ހުއްޓުނެވެ. އަދި ސްޓާޓް ކުރަން އުޅެ އުޅެ ނުކުރެވުމުން އަހުސަން ކާރުން ފޭބިއެވެ. ވީކީއްތޯ ބަލަން ކާރުގެ ބޮނެޓު ހުޅުވާލުމުން މުޅި ސަރަހައްދު އެއްކޮށް ބޯ ދުން ގަނޑެއް ވަށައިލިއެވެ. ތަނެއް ދޮރެއް ވަކިވާވަރު ވީ އިރުކޮޅަކުންނެވެ. އޭރު އަހުސަން،ގެ ކުރި މަތީގައި ބިރުވެރި ގޮތަކަށް ދެލޯ އަނގުރު ގަނޑެންހެން ހީވާ އަންހެން ކުއްޖަކު ހުއްޓާ ފެނުނެވެ. އަދި ހަރުކަށި ގޮތަކަށް ބަރު ބަރު އަޑަކުން އެތަވީދު އެއްލާލަން ބުންޏެވެ. ނަމަވެސް އަހުސަން ބަލާކަށް ނުހުރެ ދެފަޔަށް ބާރުލާފައި ދުއްވައިގެންފިއެވެ. އިސާހިތަކު މާހައުލު ބަދަލުވެ. ވައި ބާރުވެ ގަސްތައް ވެސް ހީވަނީ ބިނދިބިނދި ގެން ބޮލަށް ވެއްޓިދާނެ ހެންނެވެ. އަހުސަން ގެ ކުރިމައްޗަށް ކުއްލިއަކަށް އޭތި ޖެހުނެވެ. އެވަގުތު ޖީބުން އެއްކަލަ ތަވީދު ނަގައި އޭއްޗާދިމާލަށް ދިއްކޮއްލުމުން ކުއްލިއަކަށް އޭތި ގެއްލުނެވެ. ދުވަމުން ދުވަމުން ގޮސް އިމްރާންގެ ދޮރުގަ ޓަކި ދެވުނުކަން އަހުސަން ދެނެހުއްޓެވެ. އައިންތު ދޮރު ހުޅުވާފައި ހަޅޭ ލަވައިގަތް އަޑަށް އިމްރާންގެ މަންމަ އާއި ޝާޢިރާ ދުވެފާ ނިކުތެވެ. “އަސްތާ ! އަހުސަން. ކިހިނެތްތަ މީނަޔަށް މިވީ” އަމީނާ ހާސްވެ ކަން ބޮޑުވެގެން ހަދާނެ ގޮތް ހުސްވިއެވެ.\n” ޝާޢިރާ، އަވަހަށް އިމްރާންއަށް ގުޅާބަލަ.”\nއިމްރާނަށް ގެއަށް އާދެވުނު އިރު އަހުސަން ހޭ އަރައިފިއެވެ. އެންމެން އެއްމެންނަށް ސުވާލުތައް ކުރިމަތި ކުރުވިއެވެ. ނަމަވެސް އަހުސަން ވީކީއްކަން ނޭނގޭ ކަމަށް ބުނެ ހަގީގަތް ސިއްރު ކުރިއެވެ. އަދި އޭނަ ނުކައި ހުރެ ވަރު ދެރަވީ ކަމަށް ހީކޮށް އިމްރާން ގެ މަންމަ އޭނައަށް ޖޫސްދީ ވެސް ހެދިއެވެ.\n“އިއްމަ އަހަރެން ވާހަކައެއް ބުނެފިއްޔާ ގަބޫލު ކުރާނަންތަ” އިމްރާން އާއެކު އެކަނިވެލުމުން އަހުސަން އަހާލިއެވެ.\n” ކޮންކަމެއްތަ؟ ތިޔަ ދިމާވެގެން އުޅޭ ކަންތަކަކީ ޖިންނި ފަރާތު ކަމެކޭ ބުނެފިއްޔާ”\n” އޭނ ! ނުވާނެ”\nއަހުސަން އިއްމައަށް ހުރިހާވާހަކައެއް ކިޔައި ދިނެވެ. ނަމަވެސް ފަންޑިތަ ގަބޫލު ނުކުރާ ކަމަށް އިމްރާން ބުއްޏެވެ.\n“ތީ އަހުސަން އަށް ހީވިގޮތެއްކަމަށް ވާނީ . މިއޮތް ޒަމާނުގަ އުޅޭނެތަ ތިޔަކަހަލަ އެއްޗެހި ”\nއިމްރާންގެ ބަސްތައް ހުރީ މިކަހަލަ ގޮތަކަށެވެ. ނަމަވެސް އަހުސަން އާދޭހުގެ ރާގަކަށް ތަވީދު އަޅާށޭ ބުނުމުން އެކުވެރިޔާ ކުރިމަތީ އެއަޅަން އެއްބަސް ވިއެވެ. އެހެނީ އަހުސަން އަކީ އަބަދުވެސް އޭނަޔަށް ހެޔޮއެދޭ ފުރާނަފަދަލޯބިވާ ރަޙުމަތް ތެރިއަކަށް ވީތީ އޭނަ އެ ތަވީދު އެޅުވިއެވެ.\nއެތައް ދުވަހެއްފަހުން އިމްރާން ޝާއިރާ އާއި ރަނގަޅަށް ވާހަކަ ދައްކާ ހީސަމާސާ ކޮށް ހަދަން ފެށިއެވެ. އިމްރާން އަށް މިއައި ކުއްލި ބަދަލާހުރެ ޝާއިރާ ހުރީ ވަރަށް އުފަލުން ނެވެ. އެކަމާ އޭނަގެ މަންމަ ވެސް ވަރަށް އުފާކުރިއެވެ.\n“ހެޔޮތަ އަހަރެން ރައްޓެހި ކުދިންނާއެކު ދަތުރު ދިއަޔަސް” ހުސް އަންހެން ކުދިން ދާތަނަކަށް ވީމަ އިމްރާން ގެންދާކަށް ޝާއިރާ އެއް ނޫޅުނެވެ.\n” އޯކޭ، ނިމިގެން ގުޅާތި ބަލާއަންނާނަން”\n” ހޫމް ..”\nޝާއިރާމެން މޫދައް އެރި މަޖާކޮށް ހެދިއެވެ. އަދި ގެއަށް ދާންވެގެން ޗޭންޖު ކުރަން ގޮސް ތަންކޮޅެއް ދުރުގައި ހުރި ޓެންޓަކަށް ވަނެވެ. އަދި ހެދުން ބަދަލު ނުކުރެވިގެން އުޅެނިކޮށް މީހަކު ބުރަކަށީ ގައި ފިރުމާލިހެން އޭނަޔަށް ހީވިއެވެ. ނަމަވެސް ދެންވީގޮތެއް ޝާއިރާއަކަށް ނޭނގުނެވެ. އިރު ކޮޅަކުން އެންމެން ގެއަށް ދާން ހިނގައިގަތުމުން ޝާއިރާ ބަލާ އިމްރާނު އަންނާނެކަމަށް ބުނެ ރައްޓެހި ކުދިން ފޮނުވާލިއެވެ.\n“ދަރިފުޅާ ޝާއިރާ ބަލާ އަންނާށޯ”\nމަންމަ މިހެން ބުނީ އިމްރާން ފެން ވަރައިގެން ނިކުމެ، ނިކުމެ ހުއްޓައެވެ. އަވަސް އަވަސް ކޮއްލައިގެން ނިކުތީ އެއްކަލަ ތަވީދު ނާޅައެވެ ހަނދާންވީ ކާރު ދުއްވާލި ފަހުންނެވެ. ނަމަވެސް ގެއަށްއައިސް އަޅާނީއޭހިތާ ދިޔައީ އެވެ. އިމްރާން އަށް އެހިސާބަށް ދެވުނު އިރު ޝާއިރާ ހުރީ ލަސްވެފައެވެ. ޝާއިރާ ގޮވައިގެން ގެއާ ދިމާލަށް މިސްރާބުޖެހީ ހިތްހަމަ ޖެހުމާ އެކުއެވެ. ކާރު ދުއްވަމުން ދިޔައިރު އިމްރާން އިރު އިރުކޮޅާ ޝާއިރާ އަށް ބާލާލަ އެވެ. މޫނުމަތިން ފެންނަނީ ހިނިތުންވުމާއި އުފާވެރިކަމުގެ އަސަރެވެ.\n” ކީއްވެ. ތިވަރަށް ތިބަލަނީ..”\n” ހަމަ ބެލެނީ.”\nމިއަދު ޝާއިރާ ހީވަނީ ވަކިން ރީތިހެން.”\n” ހީވާނެ ދެން މިހާރު…. ހަހަހަ…” ޝާއިރާ ހީ ލަމުން ސަމާސާ ރާގަކަށް ބުނެލިއެވެ. ގެއަށް ދިއުމުގެ ބަދަލުގައި އިމްރާން ޝާއިރާ ގޮވައިގެން އެތައް އެތައް ރީތި މަންޒިލް ތަކަށް ދިޔައެވެ. ދުވަހަކު ގާތް ނުވާވަރަށް ދެކުދިންނަށް ކައިރި ވެވިއްޖެއެވެ. ލޯބީގެ ވައުދު ތަކާ އަހުދުތައް ކުރެވުނެވެ. “ދަރިފުޅާ ހާދަލަހަކުން ތިއައީ. މަންމަ މިހުރީ ލަސްވެގެން ހަދާނެގޮތް ހުސްވެފަ. ދަރިފުޅުމެން ފޯނަކަށްވެސް ނުގުޅުނު އުޅެ އުޅެ.”\n” މަންމާ އަހަރެމެން ކުޑަކޮށް ދުއްވާ ލަން ދިޔައީ އޭ… ދޯ ޝާއިރާ ”\nއެއިގެ ދެތިން ދުވަސް ފަހެވެ. އެއްކަލަ ތަވީދު މަތިން ހަނދާން ވެގެން ހޯދަ ހޯދާ ހުއްޓަ އަހުސަން އައިސް ވަންތަން ފެނުނެވެ.\n“ކޮންކަމަކާ މާބުރަކޮށް އޭ !”\n” އަހޫ އެއްކަލަ ތަވީދު ގެއްލިގެން މިހޯދަނީ.”\n” އޭނ !”\n” އާނ،، ކުރީ ދުވަހު ފެންވަރަން ނަގާފަ ފަހުން އަޅަން ހަނދާން ނެތުނީ..”\n” އަސްތާ !”\n“އެ ނެތަސް އޯކޭ ވާނެ މިހާރު އެކަންތައް ހިނގައްޖެޔޭ އިމްރާން ފަރުވާކުޑަ ގޮތަކަށް ބުނެލިއެވެ. “އެހެންތަ.”\n” ހޫމް، މިހާރަކު ނުފެނޭ. އަޑެއްވެސް ނީވޭ.”\n“ތިޔަހެން ވެއްޖެއްޔާ ރަނގަޅު. ކޮބާ ޝާއިރާ. މިހާރު ހާދަ ބުރުޖަހާ ތަން ފެނެޔޭ ދެމީހުން.”\n“އާން އަހުސަން. ޝާއިރާ ކަހަލަ ރީތި ރަނގަޅު ކުއްޖަކު މިޒަމާނުގަ ނުލިބޭނެ.\n” އެއްބަސް ވަން ދޯ…” ފަހަތުން ޝާއިރާގެ އަޑު އިވުނެވެ.\n” ދެން ކޮން ދުވަހަކު ސައި ލިބޭ ވަރު ވާނީ؟’ އަހުސަން ސަމާސާރާގަކަށް އަހައިލިއެވެ. އަދި ދުވަސް ކޮޅެއްފަހުން ދޯ އިއްމަ.” ޝާއިރާ ޖަވާބު ދިނެވެ. އަހުސަން އަށް ފާހަގަ ކުރެވުނު ކަމަކީ ޝާއިރާގެ ކުރިން އެހުންނަ ލަދުރަކިކަން މިއަދު ނެތްކަމެވެ. ނަމަވެސް އެއީ އެދެމީހުން މެދުގައި އޮތް ވަރުގަދަ ގުޅުމުގެ ސަބަބުން ކަމަށްހިތާ ހިތްހަމަ ޖައްސައި ލެވުނެވެ .\nރޭ ގަނޑު ދަންވަރުގެ ވަގުތެވެ. އައިންތުއަށް ހޭލެވުނީ ވަރަށް ބޮޑަށް އަނގަ ހިތްކައިގެންނެވެ. ސިޑިން ފައިބަން ދިޔަ އިރު ބެލްކަނީގައި މީހަކު އުޅޭހެން ހީވެގެން އެދިމާލަށް ހިގައިގެންފިއެވެ. ނަމަވެސް ހޯދަ ހޯދާ އެކަކުވެސް ނުފެނުމުން ތިރިއަށް ގޮސް ބަދިގެއަށް ވަދެ ބޮކި ދިއްލައިލި އިރު ގޮނޑިއެއްގައި ހަމަޖެހިލައިގެން ޝާއިރާ އިންތަން ފެނިފަ އައިންތު ހައިރާން ވިއެވެ. އަދި ބޮކި ނުދިއްލާ ކުރަނީ ކީއްހޭ ވެސްއަހާ ލެވުނެވެ. ބޮކި ދިއްލަން ހަނދާން ނެތުނީ ކަމައް ބުނެ ހަމމަޖައްސައިލިއެވެ އައިންތު ފެން ބޮއެގެން ނިކުމެގެން ދިޔައިރުވެސް ޝާއިރާ އިންތާއިނެވެ. އައިންތު އެނދުގައި އޮޝޯވެ ވަރަށް ވިސްނިއެވެ. އެއޮތް އަނދިރިތަން ޝާއިރާ އަށް އަނދިރިވެސް ނޫނީބާ އެވެ. މިކަހަލަ ޚިޔާލެއްގައި އޮއްވާ އައިންތުއަށް ނިދިއްޖެއެވެ. އަނެއްދުވަހު ހެނދުނު ސައި މޭޒު ދޮށުގައި ތިބެގެން ޝާއިރާ ހީހީފައި އައިންތު ރޭގަ ސިއްސައިގެން ދިޔަވާހަކަ ކިޔައި ދިނެވެ. އަދި ބަދިގެއަށް ވަނީ ދެމީހުން އެއްކޮށްކަމާއި އައިންތު ބޮކި ދިއްލަން ދިއުމުން މޭޒު ކައިރީ އިށީން ވާހަކަ ބުއްޏެވެ. އެ ވާހަކަ އައިންތު އަށް ގަބޫލުވެސް ކުރެވުނެވެ .\nހުސް ވަގުތެއް ވާއިރަށް އިމްރާން އާއި ޝާއިރާ އުފާކޮއްލަން ރަށުގެ ކޮންމެވެސް ފަޅުހިސާބަކަށް ކޮންމެ ދުވަހަކުވެސް ދެއެވެ. އިމްރާން ވަނީ ދުވަހަކު މީހަކާހެދި ދީވާނާ ނުވާ ވަރަށް ޝާއިރާ އާ ހެދި ދީވާނާވެފައެވެ. ދިމާވާ ހައިރާން ކުރުވަނިވި ހާދިސާ ތައްވެސް އޭނާއަށް ނުފެންނަ ކަހަލަ އެވެ.\nރޭގަނޑުގެ ހަމަހިމޭން ވަގުތެވެ. އެންމެން ވެސް ވަނީ ގަދަ ނިދީގައެވެ. ކުއްލިއަކަށް އަމީނާ އަށް ހޭލެވުނީ ފެނުނު ބިރުވެރި ހުވަފެނަކުންނެވެ. ގޭ ގެ ސިޓިން ރޫމުގައި ބިރުވެރި ސިފައަކަށް ހުރި ކަޅު އެއްޗެއް އޭނައަށް ދެލޯ އަޅައިގެން ހުއްޓައެވެ. ކީއްވެބާ ! ހިތާ ހިތާ ސުވާލު ކުރެވުނެވެ. ކޮއްމެވެސް ނުބައެއް އެބަ އުޅޭ ކަމުގެ އިހުސާސް އޭނައަށް ކުރެވުނެވެ. އެހެން ވިސްނަން އޮއްވަ އިރު އަރައްޖެއެވެ. ބަދިގެ ތެރޭ ގައި އައިންތު އާ ދެމީހުން މަސައްކަތް ކުރަމުން ދިޔައިރު އަމީނާ ގެ ހަމަ ހިމޭންކަން ފެނިފައި އައިންތު ސުވާލު ކުރިއެވެ.\n“ދައްތަ މިއަދު ބަލީތަ؟\n” ނޫނޭ އަވަހަށް މަސައްކަތް ނިންމާލާފައި ހިގާބަލަ މަށާއެކު ތަނަކަށް ދާން.” އަމީނާ ވަރަށް ސީރިއަސް ވެފައި މިހެން ބުނުމުން އައިންތު އިތުރަކަށް ސުވާލެއް ނުކުރިއެވެ. ކާރު މިސްރާބު ޖެހީ މުދިންބެ ގެ ގެއާ ދިމާލަށެވެ. އަނީސާ ފެނުމާ އެކު މުދިންބެގެ ހިތުގައި ޖެހުނެވެ. މިއަންނަނީ ސަހަލު ކަމަކާ ނޫންތާއެވެ.\n“މުދިންބޭ އަހަރުން ގެއަށް ކުޑަކޮށް ކިޔަވާލަން އައިސްދީބަލަ.”\n” ދަރިފުޅާ ކޮން ކަމެއް ލައިގަތީ ތަ އަނެއްކާ؟” މުދިންބެ އަހައިލިއެވެ.\n“ކަމެއްލައި ގަތީއެއްނޫން. ލައިގަންނަން އުޅޭހެން ހީވާތީ.”\n” އެންމެ ރަނގަޅު. އިރު އޮއްސެންވާއިރަށް ބަލާފޮނުވާ.”\nއެމީހުން ގެއަށް ވަން އިރު ޝާއިރާ ހީވަނީ ރުޅިއައިސްގެން އެހެން ކަމެން ހެންނެވެ. ސައި ނެހެދިގެން އައިންތު އަށް ވަރުބާލަނީއެވެ.\n” ދަރިފުޅާ ޝާއިރާ އޭނަ ދިޔައީ މަންމަ ބުނެގެން މަންމަ އާއެކުގައޭ.”\n” ކޮން ތަނަކަށް.”\n” އެއީ މަންމަ ރައްޓެއްސެއް ކައިރިއަށް.” އަނީސާ އެވާހަކަ އެދެމީހުންކައިރީ ނުބުނީ ހަމަ ގަސްދުގައެވެ. އެހެނީ އިމްރާން އަކީ ފަންޑިތަ ގަބޫލު ކުރާމީހެއްނޫން ކަން އޭނައަށް އެނގޭތީ އެވެ.\nމިއަދުވެސް އާދައިގެ މަތިން އިރުއޮއްސެން ކައިރިވީމަ އިމްރާން އާއި ޝާއިރާ ދިޔައީ ބުރުޖަހާށެވެ. އިރުއޮއްސެން ވާއިރަށް އަނީސާމެން ގޮސް މުދިންބެ ގެނެސްފި އެވެ. އެގެއަށް ވަދެ ވަދެ ހުރެފަ މުދިންބެ މަޑުޖެހިލިއެވެ. އަދި ހަލުއިކޮށް ތުންތަޅުވަން ފެށިއެވެ. އިރުކޮޅަކުން ތުން ތަޅުވަމުން މުދިންބެ އެތެރެއަށް ވަނެވެ. އަދި ކިޔަވަމުން އެތަން މިތަން ހޯދާބެލިއެވެ. އަނީސާ ހައިރާންވެގެން މުދިންބެ އެއްޗެކޭ ބުނާނެ ވަގުތަކަށް އިންތިޒާރު ކޮއްގެން ހުއްޓެވެ. އިރުކޮޅަކުން މުދިންބެ ދެލޯބޮޑުވެ ހާސްވެފައި ހުރެގެން އައިސް ސިޓިންރޫމް ގޮނޑިއެއް ގައި އިށީދެއްޖެއެވެ.\n” ކިހިނެތްވީ؟!” އަނީސާ އަވަސްއަވަހަށް ސުވާލު ކުރިއެވެ.\n” މިގޭގަ އިތުރު ބަޔަކު އުޅޭތަ !؟”\n” އާނ.. އަހަރުން ދަރިފުޅު އިމްރާން އާއި އޭނަ އިންނަން އުޅޭ ކުއްޖާ އާ ދެން އުޅެނީ. އެމީހުން ވެއްޖެ ބޭރަށް ގޮސް.” އަނީސާ ކިޔައިދިނެވެ. މުދިންބެ އިސްޖައިގެން އިރުކޮޅަކު އިދެފައި ތެދުވެ. ވަށައިގެން ހޯދައިލިއެވެ. އަދި އެގޭގަ ޖިންނި ކަމެއް އެބައުޅޭ ކަމަށް ބުއްޏެވެ. ކުއްލިއަކަށް އައިންތު ބިރުން އަނީސާގެ އަތުގައި ހިފާލިއެވެ. އަނީސާވެސް ބިރުން ހުރެ އިތުރަށް ސުވާލު ކުރިއެވެ. އަދި އޭނަގެ ފިރިހެން ދަރިފުޅާއެކު އެއުޅެނީ އިންސާނެއްނޫން ކަމަށް ބުންޏެވެ. މުދިންބެ މިހެން ބުނުމާއެކު އަނީސާ ރޮއި ހޭރިގަތެވެ .\n“މަގޭ ދަރިފުޅެއްވާ ނެތް އެހެން ވެއްޖެއްޔާ. ޝާއިރާ ކޮބާ ! ؟ “……\nއަނީސާ އިތުރައް ހާސްވިއެވެ. ހިތާމައިގެ ކޮޅެއް ވެސްނެތެވެ. އޭނަގެ ދަރިފުޅު އެވަނީ ޖިއްނި އަވަލާފައެވެ.\n“މުދިންބެ ދެން ކިހިނެތް ހަދާނީ. އޭތި އޭނަޔާ ވަކިކުރެވޭތޯ މަސައްކަތް ކޮއްދީބަލަ.”\nމުދިންބެ އިސްޖަހައިގެން ހުރެ ކިޔެވެލި ތަކެއް ކިޔަވަން ފެށިއެވެ. އަދި އިރުކޮޅަކުން އެމީހުން ގެއަށް އަންނާނެކަމަށް ބުއްޏެވެ. އައިންތު ބިރުން ތެޅިގަތެވެ.\n“އަހަރެން ހުއްޓައި އޭތި ނުވަންނާނެ.”\n“އެކަމަކު އިމްރާންއަށް ވިސްނަދޭން ކިހިނެތްހަދާނީ. އޭނަ ފަނޑިތަ ގަބޫލެއްނުކުރާނެ.”\n” ތިކަން އަޅުގަނޑަށް ދޫކޮއްލާ.”\nކުއްލިއަކަށް އަހުސަން އައިސް ވަނެވެ.\n“އަހުސަން ދަރިފުޅާ ކޮބާ އިމްރާން. އަހަރެން ގުޅާގުޅާ ފޯނުވެސް ނުނެގި. ދެން ކިހިނެތްތަ ހަދާނީ. މަގޭ ދަރިފުޅެއްވާނެތް.”\nއަނީސާ ކަންބޮޑުވެގެން ރޮވޭ ގޮތްވިއެވެ.\n” ދައްތާ ހަމަޖެހޭ ހުރިހާ ކަމެއްވެސް ރަނގަޅުވާނެ.”\nމުދިންބެ އިސްޖަހައިގެން އިނދެ ކިޔެވެލިތައް ކިޔަވަމުން ދެއެވެ. އިސާހިތަކު ޖައްވުގެ ކުލަބަދަލުވެ ވައިބާރު ވެއްޖެއެވެ. ދޮރުތައް ބާރުބާރަށް ތެޅެން ފެށިއެވެ. އައިންތު ބިރުން އަނީސާގެ އަތުގައި ހިފާ ބާރު ކޮއްގެން އިނެވެ. ރޭވެ އަނދިރިވެ ޖައްވު ނާމާން ވެއުޑުމަތި ބަނަ ވެއްޖެއެވެ. ކުއްލިއަކަށް މުޅި ގެއިން ކަރަންޓު ހިނގައްޖެއެވެ. އައިންތު ބިރުން ރޮއި ހޭރިގެންފިއެވެ.\n“އަހުސަން ވީގޮތެއް ބަލައިލަބަލަ .. ކޮބާތަ ފޯނު ދިއްލަބަލަ.”\nއަނީސާ އަވަސް އަވަހަށް މިހެން ބުނުމުން އަހުސަން ފޯނުމަތިން ހަނދާންވެ ފޯނު ދިއްލައިލި އެވެ.\n” މުދިންބެ ! ”\n” އޭނ ! މުދިންބެނެތޭ.”\nއަނީސާ އިތުރަށް ކަންބޮޑުވިއެވެ. އިރުކޮޅަކުން ހުރިހާ ބޮކިތަކެއް ދިއްލުނެވެ. އޭރު އިމްރާން އާއި ޝާއިރާ އައިސް ގެއަށް ވަންނަނީ އެވެ.\n“އިއްމަ ހާދަ ވަރަކަށް ގުޅައިފީމޭ، ކޮބާ ފޯނު.”\nއަހުސަން ހަމަ ޖެހޭ ގޮތް ދައްކަމުން އިމްރާންއާއި ވާހަކަ ދެއްކިއެވެ. ޝާއިރާ ގެއަށް ވަންގޮތަށް ދިޔައީ ކޮޓަރިއާ ދިމާލަށެވެ. އިމްރާން ސިޓިންރޫމްގަ މަޑުކޮއްލީއެވެ. އެއިން އެކަކުވެސް ހިގައިދިޔަ ހާދިސާގެ ވާހަކައެއް އިމްރާން ކައިރިއަކު ނުބުނެއެވެ. ފޯނަށް ގުޅިކަން އިއްމައަށް ނޭގޭ ކަމަށް ބުނެ އިއްމަ އަހުސަންއާ ވާހަކަ ދެއްކިއެވެ. އަދިއޭނަ އާއި އެކު ކޮޓަރިއާ ދިމާލަށް ދެމީހުން ހިނގައި ގަތެވެ. އެވާހަކަ ދައްކަން މީ އެއްމެ ރަނގަޅު ވަގުތު ނޫންކަމުން އިރުކޮޅަކު ދެމީހުން ވާހަކަ ދައްކަން ތިބެފަ އަހުސަން ގެއަށް ދިޔައީ އަނެއްދުވަހު ދިމާ ކުރަން ބުނެފައެވެ. ވަރައްމުހިއްމު ކައެއް އެބައޮތޭ ގުޅާނަމޭ ބުނަމުން އަހުސަން ކާރަށް އަރައި ދުއްވާލީ ގެއަށް ދިއުމަށެވެ. ނަމަވެސް ތަންކޮޅަކަށް ދެވުނުތަނާ ކުއްލިއަކަށް މަގުގެ އެއްފަރާތުގައި ހުއްޓިލައިގެން ހުރި އަންހެން ކުއްޖަކު ލިފްޓަކަށް އެދި ހަނާއަޅަނީ އެވެ. އަހުސަން ކާރު މަޑު ކޮއްލުމާ އެކު އަންހެން ކުއްޖާ ކާރުގެ ފަހަތަށް އެރިއެވެ.\n“ދާންބޭނުމީ ކޮންތަނަކަށް؟” އަހުސަން ސުވާލު ކޮއްލިއެވެ.\n” މީ މީ އަނީސާ މަންޒިލަށް ގެންގޮސްދީބަލަ.”\nމިއަޑާއެކު އަހުސަންއަށް ބުރަކި ޖައްސާލެވުނެވެ. އަދި ކާރުގެ އެތެރޭ ބޮކި ދިއްލާލާފަ އެނބުރި ބަލައިލިއެވެ.\n“ޝާ.. ޝާއިރާ !”\n” އަހުސަން !” ދެމީހުނަށްވެސް ލިބުނީ ހައިރާން ކަމެވެ. ނަމަވެސް އަހުސަން ފުރަތަމަ ބެލީ އެއީ ޝާއިރާތޯ ޔަޤީން ކުރުމަށެވެ. އެގޮތުން މުދިންބެ ހަށިރައްކަލަށް އަހުސަން އަށް ދީފައިވާ ތަވީދުނަގާ ޝާއިރާއާއި ދިމާލަށް ދިއްކޮއްލިއެވެ. އަދި ޝާއިރާ ހިނިތުން ވެލުމުން އެއީ ޝާއިރާކަން އަހުސަން އަށް ޔަގީންވިއެވެ.\n“ހިނގާ އިހަށް އެގެއަށް ނުގޮސް އަހަރެން ގެއަށް ދާން ވަރަށް ބޮޑު ވާހަކައެއް ހިއްސާކުރަން ވެފައި އެބައޮތް.”\n” ކޮންތާކު މިއޮތް ހުރިހާދުވަހު ޝާއިރާ އުޅުނީ.”\n” އަހަރެންނަކަށް ނޭނގެ ވީގޮތެއް ދަތުރު ދިޔަ ދުވަހު ޗޭންޖުކުރަން ޓެންޓުގަ ހުރި ހަނދާންވޭ ދެން ހޭ ލެވުނު އިރު އޮވެވުނީ ނުވެސް ދަންނަ ވަރަށް ދުރުގަހުރި ގެއެއްގައި އެއީ ވަރަށް ފަގީރު ބައެއް އެމީހުން ބުނީ އެދިމާ އަތިރިމަތީގަ ޚަބަރު ހުސްވެފަ އޮއްވައޭ ފެނިގެން އެގެއަށް ގެނައީ އަޅެ އިއްމަ އަހަރެން ނަށް ވީ ގޮތް ބަލަން އަހަރެން ހޯދަންވެސް ނޫޅުނީ ކީއްވެ؟”\nޝާއިރާ އަހުސަން އާއި ސުވާލުކުރިއެވެ.\n“ތިވާހަކަ ކިޔައިދޭން މިއުޅެނީ ބިރު ނުގަންނާތި. ހިތްވަރުކުރާތި.”\n” އަނެއްކާ ކިހިނެތްތަވީ؟ މަގޭ އިމްރާން އަށް ކަމެއްވީތަ؟” އަހުސަން ހުރިހާ ވާހަކައެއް ކިޔައިދީ ނިމުނު އިރު ޝާއިރާއަށް ވަނީ ރޮވިފައެވެ.\n“ޝާއިރާ ނުރޮއެ ހިތްވަރު ކުރޭ ހުރިހާ ކަމެއްވެސް ރަންގަޅުވާނެ، އިހަށް މިރޭ މިގޭގަ މަޑުކުރޭ. މިރޭ އެގެއަށް ދިއުން ރައްކާތެރި އެއް ނުވާނެ.\nއަނެއްދުވަހު ހެނދުނު ޝާއިރާގޮވައިގެން އެގެއަށް ދާން އަހުސަން ނިކުތެވެ. މަގުމަތީގައި މީހުން ފުނިޖެހިގެން އެތަން މިތާތިބުމުން ކަމެއް ގޯސް ވެއްޖެކަން އެނގިއްޖެއެވެ.\n” ހިގާ އަހާލަން މީހެއްކައިރިން”\nމުދިންބެ މަރުވެފައި އޮއްވައި ފެނުނު ވާހަކަ މީހުން ބުނުމުން އަހުސަން އަށް އިސްޖަހައިލެވުނެވެ. އަދި ރޭގެ ހާދިސާގެ ކަމެއްކަން އެނގުނެވެ. ޝާއިރާ އާއި އަހުސަން އަނީސާމަންޒިލަށް ވަންތަން ފެނިފައި އަނީސާއާއި އައިންތު ހައިރާވެ ބަސް ހުއްޓިފައި ތިއްބެވެ. އެތައް ސުވާލުމާކެއް އެދެމީހުންގެ މޫނުމަތިން ފެނިގެން ދިޔައެވެ. އެހެނީ ޝާއިރާ ހެނދުނު އެގެއިން ނިކުމެގެން ދިޔައީ އެއްވެސް މީހަކާ އަނގައިން ބުނުމަކާ ނުލާ އެކަންޏެވެ.\n“މަންމާ”. ޝާއިރާ ފެންކަޅިވެފައި ހުރެ އަނީސާއަށް ގޮވިއެވެ . އަނީސާއަނގައިން ބުނަން ހަދާންނެތިފައި ހުރީ އެއީ ޝާއިރާތޯ ނޫން ތޯ ހިތަށް އަރައެވެ. އަހުސަން ކަންވީގޮތް އަނީސާއަށް ކިޔައި ދިނުމުން އަނީސާ ޝާއިރާ ގަޔާކައިރި ކޮއްލިއެވެ. މަގޭ ދަރިފުޅުވާ ދިރިހުއްޓާ ފެނިއްޖެތާ އެބުނެ ރޯންފެށިއެވެ. ރޭގަ މުދިންބެ ވެސް މަރާލާފައި އޮއްވައޭ ފެނުނީ .\n” ދައްތާ އަހަރެން އުތުރު ކޮޅުގަ އުޅޭ ފަންޑިތަ ހަދަން ވަރައްމޮޅުމީހަކާ ވާހަކަ ދައްކާފަ މިއައީ….”\nއިމްރާން އަށް ކުއްލިއަކަށް ހޭލެވުނީ ހަށިގަނޑަށް ކުއްލި ލޮޅުމެއް އައިސްގެންނެވެ. އެވަގުތު އަނީސާ އިމްރާން ސައިބޯން ނައިސްގެން ގޮވާތާ ކިތައްމެ އިރެކެވެ. އިރުކޮޅަކުން ކޮޓަރިން ނިކުތްއިރު އިމްރާން ހުރީ ތަނަކަށް ދާން ލަސްވެފައި ކަހަލައެވެ. އަދި ސައި ނުބޯނެ ކަމަށް ބުނެ ޝާއިރާމެންނާދިމާލަށް ދެލޯ އަޅާފައި ނިކުމެގެން ހިނގައްޖެއެވެ. ޝާއިރާ ގެ ލޮލުން ކަރުނަ ފާއްދާލިއެވެ. އޭނަގެ ލޯބިވާ އިމްރާން ރޫހާނީ ބާރެއްގެ ޝިކާރައަކަށް ވީއެވެ. ހިތާމައިގެ ކޮޅެއްވެސް ނެތެވެ.\n“ދަރިފުޅާހިތްވަރުކުރޭ ދެން ނުރޮއެ ހުއްޓާލަބަލަ އައިންތު އާ އަނީސާ ޝާއިރާއަށް ހިތްވަރު ދެމުން ގެންދިޔައެވެ. އަހުސަން އިރު އޮއްސެން ކައިރި ވީމާ އިބުރާހިމްބެ ބަލާއެގެއަށް ދިޔައެވެ. އިބުރާހިމްބެ ހުރީ ވަރަށް ތައްޔާރު ވެގެންނެވެ. ހުރިހާ ލިޔެކިއުންތައް ބަލައި އަމިއްލައަށް ފިޔަވަޅު އަޅައިގެންނެވެ. އަނީސާ މަންޒިލްގެ ގޯތިތެރޭ ގައި އަލިފާން ރޯކޮށް އިރު އޮއްސުމާއެކު ކިޔެވެލިތައް ކިޔަވަން ފަށައިފިއެވެ. އަދިވެސް އިމްރާން ގެއަކަށް ނާދެއެވެ. އިބުރާހިމްބެ ބުނިގޮތުގައި އެ މަޚުލޫގު މިހާރު ވަނީ އިމްރާން ގެ ހަށިގަނޑަށް ވެރިވެގެންނެވެ. އިރުކޮޅަކުން އެންމެން ސިއްސައިގެން ދިޔައީ އައި ނައި ދިމާލެއްނޭނގި އިމްރާން ކައިރީގަ ހުއްޓައެވެ. ދެލޯ ހީވަނީ އަނގުރުގަނޑެއް ހެންނެވެ. ރުޅިވެރިކަމާ ނަފުރަތު އެމޫނުން ފާޅުވާން ހުއްޓެވެ. އިބުރާހިމްބެ ކިޔަވަމުންގޮސް ފެން ފޮދެއް ބުރުވާލުމުން އިއްމަ ބިއްމައްޗަށް ދެމުނެވެ . އެވަގުތު އަނީސާއަށް ކެތް ނުވެގެން މަގޭ ދަރިފުޅޭ ކިޔާ އިއްމަ އާއި ދިމާލަށް ގުދުވެވުނެވެ. ނަމަވެސް އިބުރާހިމްބޭ އަތުގެ އިޝަރާތުން އަތް ނުލުމަށް އެދުނެވެ. އަދި އިމްރާންގެ ހަށިގަނޑުގެތެރޭގައިވާ ޖިއްނިއާސުވާލުކުރަން ފެށިއެވެ.\n” ފުރަތަމަ އަހަރެން ބޭނުންވީ އިމްރާން މަރާލަން.”\n” އެއީ ކީއްވެ؟” އިބުރާހިމްބެ ސުވާލަކަށް ފަހު ސުވާލެއް ކުރަމުން ދިޔައެވެ.\n“އެއީ އޭނަ އަހަރެންގެ ބައްޕަ ބަޑި ޖަހާ މަރާލީތީ. ނަމަވެސް މިހާރު އަހަރެން އޭނަދެކެ ލޯބިވަން. އެހެންވެ އޭނަޔާއެކު މިއުޅެނީ. އަހަރެންގެ މަގަށް ހުރަސް އަޅާ ކޮންމެ މީހަކު އަހަރެން މަރާލާނަން. މުދިންބެވެސް މަރާލިން.”\nއޭރު އެ މަޚުލޫގު ވަނީ އިބުރާހިމްބެގެ ބާރުގެ ދަށުގައި ކަމުން އެއެއްޗަށް ޖެހުނީ ކިޔަމަންވެގެން އޮންނާށެވެ. އިރުކޮޅަކުން ބާރަށް ވައިރޯޅި ވާން ފެށިއެވެ. ވަށައިގެން ކަޅުހެދުމުގައި ތިބި ބޮޑު ލަޝްކަރަކުން މުޅިތަން ފުރާލައިފިއެވެ. އޭތީގެ އަހުލު ބައިތުން އައީއެވެ. މޫނުގެ ސިފަ ވަކިކުރާކަށް ނޭނގެއެވެ. ބިއްމަތީގައި ފައެއްނުޖެހެއެވެ. އެތާތިބި ތިން އަންހެނުން ބިރުން ވިރިވިރި ތިއްބެވެ. މުދިންބެ ކައިރީގައި ތިބި ކުދިންތައް ކިޔެވެލި ބާރުކޮށް މުޅިތަން އެއްއަޑަކަށް ޤުރުއާން ގެ އަޑުން ގުގުމާލައި ފިއެވެ. ބޯދުންގަނޑެއްވެރިވެ ކައިރީގައިވާ މީހާވެސް ނުފެންނަ ވަރުވެއްޖެއެވެ. އިމްރާނުގެ ގަޔަށް އެރި ބާރަކާއެކު އިރުކޮޅަކުން ވައިމަޑުވެ މާހައުލު ހިމޭންވެ ތަންތަން ފެންނަން ފެށިއެވެ. އެވަގުތު އިމްރާން ކުޑަކޮށް ކުކުރާލުމުން އޭނަ އެތެރެއަށް ވައްދަން އިބުރާހިމްބެ އެންގިއެވެ. އަދި މަގު އަމާންވީ ކަމަށް ބުންޏެވެ. ނަމަވެސް ގެއިން ނިކުންނަމުން ދުޢާކިޔަން ކޮންމެ މީހަކަށް ހަނދާން ކޮއްދިނެވެ. އަދި ގޭގެ ދޮރުފަތް ބިސްމި ކިއުމަށްފަހު ލައްޕަން ހަނދާން ކޮއްދިނެވެ. ……\n” ޝާއިރާ އަހަންނަށް މާފު ކުރޭ.”\n” ކޮންކަމަކަށް. އެއީ އިއްމަގެ އިޚުތިޔާރުގަ ކުރި ކަމެއްނޫނެއްނު. އެހެން ވީމަ އިއްމަގެ ކުށެއްނެތޭ.” “އަސްލުތަ؟” އިއްމަ ވީ އުފަލުން ޝާއިރާ އުރާލިއެވެ.\n” ބުނަން މާދަން ޝާއިރާގެ މަންމަ ބަލާ ދާނަން އަދި އަހަރެމެންގެ ކައިވެނި ވީހާވެސް އަވަހަކަށް ކުރަން އަހަރެން ބޭނުން.”\n” އޯހް،، އިއްމަ . އަހަރެން މިއަދު ވަރަށް އުފާވެއްޖެ. އަހަރެން ކުރި ދިގު އިންތިޒާރުގެ ނިމުން ކިހާފޮނި ؟”\nހިޔާ ލިބިދޭ މިގުލްޝަނުގާ އަބަދު އުމުރަށް\nހިތާމަ ތަކެއް ނުދީވޭތޯ ބަލާނަން ގައިމުވެސްއުމުރަށް\nއޭއޯ ކުރުވާހަކަ މުބާރާތް 1443


Dhemafirin Ge Chutty Dhathuru Nimunee Marun - Vaguthu\nދެމަފިރިންގެ ޗުއްޓީ ދަތުރު ނިމުނީ މަރުން!\nއޮސްޓްރޭލިއާގެ ދެމަފިރިން އުސްތަނެއްގައި ސެލްފީއެއް ނަގަން އުޅެނިކޮށް ވެއްޓި މަރުވެއްޖެއެވެ.\nމިހާދިސާ ހިނގާފައިވަނީ ޕޯޗުގަލްގައި، ފަތުރުވެރިންގެ މެދުގައި ވަރަށް މަގްބޫލް ގޮނޑުދޮށެއް އޮންނަ އެރިސީރާ އަވަށުގައެވެ. މިއީ މިސަރަހައްދުގައި ބިނާކޮށްފައިވާ އުސް ފާރުމަތިން މީހުން ވެއްޓި މަރުވި ފުރަތަމަ ފަހަރެއް ނޫނެވެ. މީގެކުރިންވެސް އެ ފާރުމަތިން ވެއްޓި މީހުން މަރުވެފައި ވެއެވެ.\nއުމުރުން 30 އަހަރުގެ އަންހެނަކާއި އުމުރުން 40 އަހަރުގެ ފިރިހެނަކު ވެއްޓި މަރުވީ 30 މީޓަރު މަތިން ކަމަށް ރިޕޯޓްތަށް ބުނެއެވެ. އެދެމެފިރިންގެ ހަށިގަނޑު ފެނިފައިވަނީ އެވަގުތު އެތަން ސާފުކުރަން އުޅުނު މީހަކަށް މިދިޔަ ހޯމަ ދުވަހު އެވެ.\nރާޅާއަޅާ މަގްބޫލް މި ގޮނޑުދޮށަކީ އެތަނުގެ ވަށައިގެން ކަހަލަ ގޮތަކަށް ކުދި ފަރުބަދަތައް ލެވިފައިވާ ގޮނޑުދޮށެކެވެ.\nމިހާތަނަށް ބެލި ބެލުންތަކުން، އެދެމަފިރިން ފާރުމަތިން ވެއްޓުނީ ސެލްފީ ނަގަން އުޅެނިކޮށްކަން އެނގިފައިވާ އިރު އެގޮތަށް އުޅެނިކޮށް އެމީހުންގެ އަތުގައިއޮތް މޮބައިލް ފޯނު އަތުން ދޫވުމުން، ފޯނު ހިފަން އުޅުމުގެ ތެރޭގައި ދެމީހުންވެސް ވެއްޓުނީ ކަމަށް ކަމާއި ބެހޭ ފަރާތްތަކުން ބުނެއެވެ.\nސެލްފީ ނެގުމުގެ ތެރޭގައި ހިނގާފައިވާ ނުރައްކާތެރި ޙާދިސާތައް ފަހަކަށް އައިސްވަނީ އިތުރުވެފައެވެ. ނަގާ ސެލްފީގެ ސަބަބުން، މީހާ މަރުވެ، ނުވަތަ ސީރިޔަސް އަނިޔާތަކެއް ގިނަ އަދަދެއްގެ ބަޔަކަށްވަނީ ލިބިފައެވެ.\nސެލްފީ ނެގުމުގެ ތެރޭގައި، މާޗް 2014 އިން ސެޕްޓެމްބަރު 2016 އަށް މަރުވެފައިވާ މީހުންނަށް ބަލާއިރު އޭގެ ތެރެއިން 60 ޕަސެންޓް ނިސްބަތްވަނީ އިންޑިއާއަށެވެ.\nޖޫން 13, 2018 10:25\nޖޫން 13, 2018 12:00\nފޯނު އުފައްދާ އިރު ފުރަންޓް ކެމެރާ ނުލައި ތައްޔާރު ކުރަން ފެނޭ\nޖޫން 13, 2018 12:25\nއަދިވެސް ސެލްްފިިިި ނެގެެެެެެތޮ ބަލަ!\nޖޫން 13, 2018 12:33\nމާ ފޮނިވާން އުވެންޔާ ވާނީއެހެން\nޖޫން 13, 2018 14:15\nޖޫން 13, 2018 14:44


Miee Kon Ehcheh? - Vaguthu\nބައެއް ފަހަރު ފޮޓޯތައް ނެގޭ ގޮތަކުން އޭގެ އަސްލު ހުންނަ ގޮތް ތަފާތުވެއެވެ. މިގޮތަށް ބޮޑު ތަފާތެއް އަންނަ އެކައްޗަކަށް ވަނީ ކުލައެވެ. ބައެއް ފަހަރު އޮންލައިންކޮށް އެއްޗެހި ގަންނައިރު، ގަންނަން ބޭނުންވާ އެތީގެ ހުރި ކުލަޔާއި ގަނެވުނު އެތީގެ ކުލަ ތަފާތެވެ.\nނަމަވެސް މިފަހަރު ދައްކަން މިއުޅެނީ އޭގެ ވާހަކައެއް ނޫނެވެ. ދައްކަން މިއުޅެނީ މިހާރު މީސް މީޑިއާގައި ދައުރުވަމުންދާ، ފޮޓޯއެއްގެ ވާހަކައެވެ. އެއީ އާދައިގެ ފޮޓޯއެއް ނޫނެވެ.\nއެ ފޮޓޯގައިވާ އެއްޗަކީ ސީދާ ކޮންއެއްޗެއްކަން އެއްވެސް ބަޔަކަށް ނޭނގިގެން އުޅޭ ވާހަކައެވެ. އެއް ބަޔަކު ބުނަމުންދަނީ އެއީ ކާޅެއް ކަމަށެވެ. އަދި ކަޅު ބުޅަލެއް ކަަމަށް ބުނަމުންދާ މީހުންވެސް މަދެއް ނޫނެވެ.\nމިދިޔަ ހޮނިހިރު ދުވަހު ރޮބާޓް މާގިއުރީ ޕޯސްޓް ކުރި އެ ފޮޓޯތައް ލައްކައަކަށްވުރެ ގިނަ ލައިކް ލިބިފައި ވެއެވެ. ޓްވިޓާ މެދުވެރިކޮށް އޭނާ އެ ފޮޓޯ ހިއްސާކުރީ، ވަރަށް ތަފާތު ކެޕްޝަންއަކާއެކުގައެވެ.\nއެ ފޮޓޯއިން ސީދާ އެއީ ބުޅަލެއް ކަމެއް ނުވަތަ ކާޅެއް ކަން ނޭނގެއެވެ. އެހެންވެ ގިނަ ބަޔަކު އެކި ގޮތްގޮތަށް އެ ފޮޓޯއާއި ގުޅޭގޮތުން ވާހަކަދައްކަމުން އެދަނީއެވެ. އެއް ބަޔަކު އެއީ މުސަޅެއް ކަމަށްވެސް ބުނަމުން ދެއެވެ. އަދި އެއީ އަސްދޫންޏެއް ކަމަށް ބުނާ މީހުންވެސް މަދެއް ނޫނެވެ.\nމިގޮތަށް ގިނަބަޔަކު ވާހަކަދައްކަމުން އަންނައިރު، ހަޤީޤަތުގައި މިއީ ބުޅަލެއް ކަމަށް ވެއެވެ.\nއޮކްޓޯބަރ 31, 2018 00:26\nއޮކްޓޯބަރ 31, 2018 07:04\nބަލަ އޭގަ ވަރަށް ސާފުކޮށް ލިޔެފަ ދޯ އޭނީ އެއީ ބުޅަލެކޭ! ދެން އެެއީ ކޮން އެއްޗެއްކަން ނޭގިގެން އުޅޭކަށް ނުޖެހޭނު؟؟\nއޮކްޓޯބަރ 31, 2018 07:22\nއޮކްޓޯބަރ 31, 2018 07:41\nކަނު މީހަކަށް ނޫނީ އެނގޭނެ ތިއީ ބުޅަލެއްކަން\nއޮކްޓޯބަރ 31, 2018 08:40\nއެއީ ސީދާ %100 ކޮތަރެއް. ކަލޭމެން ހީކުރީތަ މަށަށް އޮޅުވާލެވޭނެ އޭ!!!!\nއޮކްޓޯބަރ 31, 2018 10:22\nމިކަހަލަ ކުނި ހަބަރު ނުގެނެސް ބަލަ.. ހުވާ މިބުނީ،، ލިޔާނެ އެއްޗެއް ނޭނގެންޏާ މަޑުމަޑުން ތިބޭ..\nވަގުތު މީހުންނަކަށް ނުފެންނާނެ\nއޮކްޓޯބަރ 31, 2018 11:44\nއޮކްޓޯބަރ 31, 2018 11:45\nކަޅުގޮނޑިކޮއްކޮ!؟ އިސްތިއުފާދިން ލާދީނީގެ ގޮނޑިކޮއްކޮ ކިނބޫ އެއީ..\nއެއީ ތުންދިގު މީދަލެއް.\nއޮކްޓޯބަރ 31, 2018 23:17\nނަސީބެއްނުން މާކަނައެކޭ ނުބުނިކަން.\nއޮކްޓޯބަރ 31, 2018 15:59\nއޮކްޓޯބަރ 31, 2018 16:00\nފުއްޖެހި ކަވާބެއް....ތެލަށް ލުމުގެ ކުރިން...ޔަޤީން\nއޮކްޓޯބަރ 31, 2018 19:30\nއެއީ ޙަމަ ބުޅަލެއް....ވަރަށް ރީޗަށް އެނގޭ އެބަ!!.....ރީތިކޮށް ބަލާލީމަ އެކަމު އެނގެނީ!!!!!!......\nއޮކްޓޯބަރ 31, 2018 20:04\nއިޓްސް އަ ކެެެޓް... ޒޫމްކޮއްގެން ބެލީމަ ގެޓު ވާނެ....\nބަލަ މަށައް މިތަނުން އެބަފެނެޭ ބުޅަލަކާއި ކާޅެއް\nނޮވެމްބަރު 1, 2018 19:31\nނޮވެމްބަރު 1, 2018 20:35\nކަލޮ އެއީ ބުޅަލެއް


February 2018 – EPS School\nEPS School > 2018 > February\n18 ފެބްރުއަރީ 2018 ވީ އާދީއްތަ ދުވަހު މެންދުރުފަހު3ޖެހިއިރު އީ.ޕީ.އެސް ސްކޫލްގެ އިސް ދަރިވަރުންގެ ޓީމަކުން ސްކޫލްގެ އެއް ފައުންޑަރ މެމްބަރެއް ކަމުގައިވާ ދިވެހިގޭ މުޙައްމަދު ޝަރީފާއި ބައްދަލުކޮށް މަޝްވަރާ ކޮށްފިއެވެ. މ. ބަގީޗާ ގޭގައިހުންނަ ލެމަންގްރާސް ރެސްޓޯރެންޓްގައި ބޭއްވުނު މަޝްވަރާ ބައްދަލުވުމުގައި އީ.ޕީ.އެސް ސްކޫލްގެ ރަންޔޫބީލް ފާހަގަކުރުމަށް މިހާތަނަށް ކުރެވިފައިވާ މަސައްކަތާއި އަދި ކުރިއަށް ރޭވިފައިވާ ހަރަކާތްތަކާއި ގުޅޭ ގޮތުން ފައުންޑަރ މެމްބަރ ޝަރީފަށް މަޢުލޫމާތު ހިއްސާ ކުރެވުނެވެ. އީ.ޕީ.އެސް ގެ ނަން […]\nއީ.ޕީ.އެސްގެ ރަންޔޫބީލް ފާހަގަކުރުމުގެ ހަރަކާތްތައް ވިލަރެސް ކުރުމަށާއި ބެލެނިވެރިފަރާތެއްގެ ގޮތުން މަސައްކަތް ކުރުމަށާއި، އީ.ޕީ.އެސް ސްކޫލްގެ ނަން އަލުން ދިރުވައި ދެމެހެއްޓުމަށް “ޤާނޫނީ ސަޚުސެއް” ގެ ގޮތުން މަސައްކަތް ކުރުމަށް އުފައްދާ އީ.ޕީ.އެސް ފައުންޑޭޝަން އުފެއްދުމާބެހޭ މަޝްވަރާތައް 17 ފެބްރުއަރީ 2018 ވީ ހޮނިހިރު ދުވަހުގެރޭ ބިލަބޮން ހައި އީ.ޕީ.އެސް އިންޓަނޭޝަނަލް ސްކޫލްގައި ފަށައިފިއެވެ. މިމަޝްވަރާތަކުގައި ބައިވެރިވަނީ ފައުންޑޭޝަން އުފެއްދުމަށް އިސްނެގި ދަރިވަރުންނާއި އެޑްވައިޒަރީ ކޮމެޓީގެ ބައެއް މެމްބަރުންނެވެ. މި މަޝްވަރާތަކުގެ ރިޔާސަތު ބަލަހައްޓަވަނީ ޑރ. ޢަބްދުﷲ […]\nއީ.ޕީ.އެސްގެ ރަންޔޫބީލް ފާހަގަކުރުމަށްޓަކައި، ކުރީގެ ދަރިވަރުންގެ ފަރާތުން ބާއްވާ އެންމެ މުހިއްމު އިވެންޓެއްކަމުގައިވާ ޕެރޭޑް ނުވަތަ ޕްރޮމޯޝަންގެ ކަންތަކުގައި އިސްކޮށް ހުންނަވާ ސަމީނާއާއި އެޑްވައިޒަރީ ކޮމިޓީގެ ފަރާތުން 17 ފެބްރުއަރީ 2018 ވީ ހޮނިހިރު ދުވަހުގެރޭ 8:30 ގައި ބިލަބޮންގް ހައި އީ.ޕީ.އެސް އިންޓަނޭޝަނަލް ސްކޫލް ހޯލްގައި ބައްދަލުކޮށްފިއެވެ. މި ބައްދަލުކުރުމުގައި މަޝްވަރާ ކުރެވުނީ ޕެރޭޑް ނުވަތަ ޕްރޮސެޝަން ރާވައި އިންތިޒާމް ކުރުމާ ގުޅޭގޮތުންނާއި، ބޭންޑްގެ ޕްރެކްޓިސްތައް ކުރިއަށް ގެންދިއުމާގުޅޭ ގޮތުންނެވެ. މި މަޝްވަރާ ބައްދަލުވުމުގައި، އެޑްވައިޒަރީ […]\nއީ.ޕީ.އެސްގެ ރަންޔޫބީލް ފާހަގަކުރުމުގެ ހަރަކާތްތައް ވިލަރެސްކޮށްބެލެހެއްޓުމަށާއި ، އީ.ޕީ.އެސް ސްކޫލުގެ ނަން ދިރުވައި ދެމެހެއްޓުމަށް މަސައްކަތްކުރުމަށްޓަކައި އުފައްދަން ނިންމާފައިވާ އީ.ޕީ.އެސް ސްކޫލް ފައުންޑޭޝަން ވުޖޫދުކުރުމަށް ރާވަންޖެހޭ ކަންކަމާއި ނިންމަންޖެހޭ ލިޔުންތައް އެކުލަވާލުމަށްޓަކައި މަޝްވަރާ ބައްދަލުވުންތަކެއް 17 ފެބްރުއަރީ 2018 ވާ ހޮނިހިރުދުވަހުގެ ރޭ9ޖަހާއިރު ބިލަބޮން ހައި އީ.ޕީ.އެސް އިންޓަނޭޝަނަލް ސްކޫލް ހޯލްގައި ބާއްވާގޮތަށް ހަމަޖައްސައިފިއެވެ. މިބައްދަލުވުންތަކުގެ ރިޔާސަތު ބަލަހައްޓަވާ ދެއްވަވާނީ ފައުންޑޭޝަން އުފެއްދުމުގެ މަސައްކަތާއި ހަވާލުވި ކުރީގެ ދަރިވަރުންގެ ތެރެއިން ޑރ ޢަބްދުﷲ ޢަފީފެވެ. […]\nއީ.ޕީ.އެސް ސްކޫލްގެ ރަންޔޫބީލް ފާގަހަ ކުރުމުގެ ގޮތުން ބާއްވަން ރޭވިފައިވާ ޕްރޮސެޝަން ނުވަތަ ޕެރޭޑް ނޫންނަމަ ހިނގާލުން އިންތިޒާމް ކުރުމަށްޓަކައި މިއުޒިކް ބޭންޑެއް އުފެއްދޭތޯ މިކަމުގެ ޝައުގުވެރިކަން ހުރި ދަރިވަރުން މަސައްކަތް ފަށައިފިއެވެ. މިގޮތުން ބިލަބޮން ސްކޫލް ހަވާލުވެހުރި އީ.ޕީ.އެސް ސްކޫލުގެ ބޭންޑް އިންސްޓުރޫމަންޓްތައްވަނީ ތިލަފުށި ގުދަނަކުން ބިލަބޮން ސްކޫލުގެ އެހީތެރިކަމާއި އެއްބާރުލުމާއެކު މާލެގެނެސް ކުރީގެ ހެންވޭރު އަވަށުއޮފީސް ނުވަތަ ހެންވޭރު ސްކޫލުގެ ކޮޓަރިއަކަށް ތަކެތި ގެނެސްފައެވެ. ނަމަވެސް ތަކެތި ބޭނުންނުކޮށް ވަރަށްގިނަދުވަހު ބަހައްޓައިފައި ހުރުމުން އިންސްޓުރޫމަންޓްތައް […]\nއީ.ޕީ.އެސް ފައުންޑޭޝަން އުފެއްދުމާއި ގުޅޭގޮތުން ބައެއްކަންކަން ސާފުކޮށް މައުލޫމާތު ހޯދުމުގެ ގޮތުން އީޕީއެސްގެ ކުރީގެ ދަރިވަރުންގެ ގުރޫޕަކުން 13 ފެބްރުއަރީ 2018 ވީ އަންގާރަދުވަހު މިނިސްޓްރީ އޮފް ހޯމްއެފެއަޒްގެ ކުލަބް ޖަމުޢިއްޔާތަކާބެހޭ ބޭފުޅުންނާއި ބައްދަލުކޮށް މަޝްވަރާ ކޮށްފިއެވެ. މި ބައްދަލުވުމުގައި ކުރީގެ ދަރިވަރުންގެ ގުރޫޕުގައި އިސްކޮށް އިންނެވީ އެޑްވައިޒަރީ ކޮމެޓީގެ ވަގުތީ ޗެއަރ ޕާސަން ޝާއިރާ ސަލީމެވެ. ކުލަބްޖަމުޢިއްޔާތަކާބެހޭ ސެކްޝަނުގެ ފަރާތުން މިބައްދަލުވުމުގައި ބައިވެރިވެ ވަޑައިގެންނެވީ އަލްފާޟިލް އަލީ އައުޒަމްއާއި އަލްފާޟިލް ޢައްބާސް އަޙުމަދެވެ. މިބައްދަލުމުގައި ފައުންޑަރުންނަށް […]\nއީ.ޕީ.އެސް ފައުންޑޭޝަން އުފެއްދުމާއި ގުޅޭގޮތުން އީ.ޕީ.އެސް ސްކޫލްގެ މަސްއޫލްވެރިޔާ އަދި ފައުންޑަރ މެންބަރ އަލްފާޟިލް މުހައްމަދު މުސްޠަފާ ޙުސައިނާ އެކު މަޝްވަރާ ކޮށްފިއެވެ. މަޝްވަރާކުރީ އީ.ޕީ.އެސް ފައުންޑޭޝަން އުފެއްދުމަށް އިސްނަގައިގެން އުޅޭ ކުރީގެ ދަރިވަރުންގެ ގުރޫޕަކުންނެވެ. މިމަޝްވަރާ ބައްދަލުވުން ބާއްވާފައިވަނީ 12 ފެބްރުއަރީ 2018 ވީ ހޯމަދުވަހު މަސްއޫލުވެރިޔާގެ ގެކޮޅުކަމުގައިވާ ގ. ބޮޑުފެންވަޅުގޭގައެވެ. އީ.ޕީ.އެސް.ސްކޫލް ފައުންޑޭޝަނެއް އުފެއްދުމުގައި އީ.ޕީ.އެސް ސްކޫލުގެ މިހާރު ތިއްބެވި ފައުންޑަރުން މުއައްސިސުންގެ ގޮތުގައި ބައިވެރިވެ ވަޑައިގެންދެއްވުމަށް މުސްޠަފާއަށް އެރުވުނު ދަޢުވަތު މި ބައްދަލުވުމުގައިވަނީ […]


Sifainge gaabilukan ithuru kurumah UAE in eheevanee\nސިފައިންގެ ގާބިލްކަން އިތުރުކުރުމަށް ޔޫއޭއީން އެހީވަނީ\n23 ފެބްރުއަރީ 2021 - 16:01:50\nސިފައިންގެ މެރިންކޯއާއި ސްޕެޝަލް ފޯސަސްގެ ގާބިލްކަން އިތުރުކޮށްދިނުމަށް ޔޫއޭއީން އެހީތެރިކަން ފޯރުކޮށްދެއްވާނެކަމަށް އެގައުމުގެ ޗީފް އޮފް ސްޓާފް އޮން ދަ ޔޫއޭއީ އާމްޑް ފޯސަސް ޖެނެރަލް ހަމްދު އެމް، ސާނީ އައް ރުމައިތީއާ ވިދާޅުވެއްޖެ އެވެ.\nއެމްއެންޑީއެފުން މިއަދު ބުނީ މެރިންކޯއާއި ސްޕެޝަލް ފޯސަސްގެ ގާބިލްކަން އިތުރުކޮށްދިނުމަށް އެހީތެރިކަން ހޯދުކޮށް ދޭނެކަމަށް ޖެނެރަލް ސާނީ އައް ރުމައިތީއާ ވިދާޅުވީ މިހާރު އެގައުމަށް ވަޑައިގެން އުޅުއްވާ ޗީފް އޮފް ޑިފެންސް ފޯސް މޭޖަރު ޖެނެރަލް އަބްދުﷲ ޝަމާލާއި ޖެނެރަލް ސާނީ އައް ރުމައިތީއާ އެކު ބޭއްވި ބަދަލުވުމުގަ ކަމަށެވެ.\nއެމްއެންޑީއެފް ކޯސްޓްގާޑު ފްލީޓަށް އުޅަނދެއް ހޯއްދަވައި ދެއްވާނެ ކަމުގެ ޔަގީންކަން ޖެނެރަލް ހަމްދު އެމް ސާނީ އައް ރުމައިތީއާ ޗީފް އޮފް ޑިފެންސް ފޯސް ޝަމާލްއަށް ދެއްވިކަމަށް އެމްއެންޑީއެފުން ބުނެ އެވެ. ދެ ބޭފުޅުން ބޭއްވި ބައްދަލުވުމުގައި ދެ ގައުމުގެ އަސްކަރިއްޔާގެ ގުޅުން އިތުރަށް ބަދަހިކުރުމާ ގުޅޭ ގޮތުން ވެސް ފުޅާ ދާއިރާއެއްގައި މަޝްވަރާ ކުރިކަމަށް އެމްއެންޑީއެފުން ބުނެ އެވެ.\nޗީފް އޮފް ޑިފެންސް ފޯސް މޭޖަރު ޖެނެރަލް އަބްދުﷲ ޝަމާލު ޔޫއޭއީއަށް ކުރައްވާ މި ދަތުރަކީ، ޔޫއޭއީގައި ކުރިއަށްދާ އިންޓަރނޭޝަނަލް ޑިފެންސް އެގްޒިބިޝަން (އައިޑެކްސް) އާއި ނޭވަލް ޑިފެންސް އެގްޒިބިޝަން (ނޭވްޑެކްސް) ގައި ބައިވެރިވެވަޑައިގެންނެވުމަށް ފެބްރުއަރީ 20 އިން 25 އަށް އެ ގައުމަށް ކުރައްވާ ދަތުރެކެވެ.


އަހަންނަށް ދެ ކަކޫ މައްޗަށް ތިރިވެވުނެވެ. ރޮމުން ގިސްލަމުންނެވެ. ސުޒީ އަހަރެންގެ ކޮނޑުގައި ހިފައި ނެގިއެވެ. އަތުލަފި ކޮށްގެން ކަހަލަ ގޮތަކަށް އޭނާ އަހަރެން ގެންދިޔައެވެ. އެއީ އަހަރުމެންގެ ސައި ކޮޓަރިއެވެ. އަހަންނަށް ބަލައިލެވުނެވެ. ތަނުގެ ހާލަތަށެވެ. ލޮލުގައި އަޅައިގަތީ މުށިގަނޑު މަތީގައި ކުރުގެޅިގެން ގުރަކަށްވެ އޮތް ދެމީހުންނެވެ.\n"ބަލައިބަލަ. މި ތިބީ ޑޮކުޓަރުން، ތިން ދުވަސްވީ ހުއްޓާ ނުލައި ފަރުވާ ދޭން އުޅޭތާ. އެ ތިބީ ނިންޖަށް ބަރު ޖެހިލީމަ އޮށޯވެލައިގެން. ބަލައިބަ." ސުޒީ އަހަންނަށް ދެއްކީ މޭޒެއްގައި ބޯ އަޅައިލައިގެން އޮތް ނަރުހެކެވެ.\nއެއީ ޖާލެޓެވެ. އަހަރެން ދަންނަ ނަރުހެކެވެ. އޯގާތެރި ހިތްހެޔޮ ނަރުހެކެވެ. އެކުގައި މަސައްކަތްކުރި ނަރުހެކެވެ.\n"މިދިޔަ ހަފުތާގައި ކައިވެނިކުރީ. ޗުއްޓީގައި ހުރެފަ އަމިއްލައަށް އެ ނިކުތީ. މި އިންސާނީ ހިދުމަތަކީ. އަހަރުމެންގެ ޒިންމާއަކީ ވަކި މީހަކަށް ނުބަލާ ހިދުމަތް ދިނުން. ދަނޑިވަޅުގެ ނާޒުކު ކަމާއި ހާލަތު ގޯސްކަމުން، އަމިއްލަ އުފާތައް ގުރުބާންކޮށް، އަނބި ދަރިން ދޫކޮށް ސިއްހީ ޚިދުމަތްތްތެރީން ނުކުމެ މިތިބީ އިންސާނީ ހިދުމަތުގައި." ސުޒީ އަހަންނަށް ވިސްނައިދިނެވެ.\n"ބަލައިބަ،" ސުޒީ އިޝާރާތްކޮށްލީ މޭޒުގެ އަނެއް ކޮޅުގައި ބޯ އަޅައިގެން އޮތް އަރުބެއްލާ އަށެވެ. "މަންމަ މަރުވީ އިއްޔެ، ބައްޕަ ވެސް މަރުވެއްޖެ. އާއިލާގެ އެންމެން އެ ތިބީ ޕޮޒިޓިވްވެފަ. އެކަމަކު ހިތްވަރު އެލުވައެއް ނުލާ، މާޔޫސް ނުވޭ. ނިންޖަށް ބަރު ޖެހިލީމަ އެ އޮތީ ވިހި މިނެޓަށް އަރާމުކޮށްލަން އައިސް. މިއިން އެކަކު ވެސް ގެއަކަށް ނުދޭ."\n"އަހަރެން އީއާރުގަ މަސައަކަތްކުރާތާ ބާރަ ގަޑިއިރު، ހުއްޓައި ނުލަން، މިނެޓަކަށް ހުއްޓިލާނެ ފުރުސަތު ވެސް ނުލިބޭ. އަހަރެން އެކަނި ވެސް ފަސް މީހުން އިންޓިއުބޭޓު ކުރިން، ހަތަރު މީހުން މަރުވި،" ސުޒީ އަސަރާއެކު ވާހަކަދެއްކިއެވެ. "އިސް ސަފުގައި މިތިބީ އަހަރުމެން، ވަރުބަލި ވެސް ވާނެ، ދެރަ ވެސް ވާނެ. އަހަރުމެންގެ އާއިލާ ވެސް އޮންނާނެ، އެމީހުންނަށް ވެސް ބަލި ޖެހޭނެ. އެކަމަކު އަހަރުމެން ދުވެ ފިލަން ވެއްޖެ ނަމަ މި އެންމެންނަށް ވާނީ ކިހިނެއް؟ އަހަރުމެންގެ ފަރުވާއިން ރަނގަޅުވާ މީހުން ވެސް މަދެއް ނޫން."\nއަހަންނަށް ބަލައިލެވުނެވެ. ވަށައިގެންވި މާހައުލަށެވެ. ސުޒީގެ މޫނަށެވެ. ސުޒީގެ ދެ ލޮލުން އަހަންނަށް ފެންނަނީ ހިތްވަރެވެ. އުއްމީދެވެ. އަޒުމެވެ. ޖޯޝެވެ.\n"އަހަރެން މަރުވެއްޖެ..." އަހަންނަށް ހުއްޓައިލެވުނެވެ.\n"މުސްލިމަކަށްވީތީ، އިސްލާމަކަށް ވީތީ އަދާކުރަން ޖެހޭ ކަންކަން ވެސް ކުރާނެ، އެކަމަކު ހެދިފަ ހުރި އުސޫލުތަކާއި ގަވާއިދު ތަކުގެ ތެރެއިން،" އަހަރެންގެ ހިތުގައި އޮތް ކަންބޮޑުވުން ސުޒީ ދެނެގަތެވެ. "މުސްލިމު ޑޮކުޓަރުން މަދެއް ނޫން. މީހުން ވަޅުލުމުގެ ކަންކަން ވެސް ކުރިއަށްދާނެ، އެކަމަކު ޖަނާޒާ ބޭއްވުމާ މީހުންނަށް މޫނު ދެއްކުމުގެ ކަންކަން އަދި އޮތީ ކުރިއަށް ގެންދެވޭ ގޮތަކަށް ނޫން."\nއަހަންނަށް ރޮވޭ ގޮތްވިއެވެ. މަރުވާ މީހުން ގިނަވުމާ ބަލި ފެތުރެމުންދާ ގޮތުންނާއި ބަލީގެ ނާޒުކު ކަމުގެ ސަބަބުން މަރުވާ މީހާއަށް އެންމެ ފަހު އިހުތިރާމު އަދާކުރުމުގެ ފުރުސަތު ވެސް ނުލިބެނީއެވެ. މީހަކު މަރުވެއްޖެކަން އާއިލާއަށް އަންގައިލަނީ އެވެ. ކަށުނަމާދު ކުރުމާއި ހިނެވުމާއި އެކަންކަން ވެސް ކުރަނީ ސަރުކާރުން އައްޔަންކޮށްފައިވާ މީހުންނެވެ. އެއިން ކަމެއްގައި ވެސް އާއިލާގެ މީހަކަށް ބައިވެރި ވެސް ނުވެވެއެވެ. މިއީ ކިހައި ހިތްދަތި ވާހަކަތަކެއް ހެއްޔެވެ؟ ކިހައި އަސަރުހުރި އިހުސާސެއް ހެއްޔެވެ؟ މި ވަގުތަށް މި ނޫން ގޮތެއް ވެސް ނެތެވެ.\n"ބަލައިބަލަ. އެލުވާފައި އެ ހުރީ ނަރުހުންގެ އިސްތަށިގަނޑު، ހުރިހާ ނަރުހުން ހިދުމަތަށް ނުކުތުމުގެ ކުރީން، އިސްތަށިގަނޑު ބުރިކޮށްލީ. ލޯބިން ގެންގުޅުނު އިސްތަށިގަނޑު ގުރުބާން ކޮށްލަނީ އިންސާނިއްޔަތަށް ޓަކައި،" ސުޒީ އަހަރެންގެ ކޮނޑުގައި ހިފައިލިއެވެ. "އެކަން ކުރަނީ މަސައްކަތަށް އުނދަގޫވާނެ ކަންކަމުން ދުރުހެލިވާން. ނިވާވަން ޖެހޭލެއް ބޮޑުކަމުން ފަސޭހަ ކުރުމަށް."\nސުޒީގެ މޫނުން މާސްކު ނައްޓައިލިއެވެ. އަހަންނަށް ލިބުނީ ހައިރާން ކަމެކެވެ.\n"ބަލައިބަލަ. މިހުރީ އަހަރެން މޫނު. މާސްކު އަޅައިގެން އުޅެއުޅެ މޫނު މިހުރީ ރަތްވެފަ. މާސްކު ޖެހޭ ތަންތަން މިހުރީ ކަނޑައި ވަދެފަ،" ސުޒީ އަނެއްކާ ވެސް މާސްކު ހެޔޮވަރުކޮށްލިއެވެ. "ތަދު ވެސްވޭ، ދިލަވެސް ނަގާ. އެކަމަކު މި ނޫން ގޮތެއް ނެތް."\nއަހަންނަށް ބުރަކަށި ޖައްސާލެވުނީ ފާރުގައެވެ. އިންސާނިއްޔަށް ޓަކައި އަހަންނަށް އަދި މާ ބޮޑު ކަމެއް ނުކުރެވެއޭ ހިތަށް އެރިއެވެ. ފާރުގައި ލެނގިލެވުނެވެ. މަޑުމަޑުން ތިރިވެވުނެވެ. ސުޒީ ވެސް އަހަރެންގެ ގާތުގައި އިށީނދެލިއެވެ.\n"މިއީ ވަރަށް އުނދަގޫ ހާލަތެއް. ވަރަށް، ވަރަށް އުނދަގޫ ހާލަތެއް. މިބަލި ނުޖެހޭ މީހުންނަށް މިކަން އިހުސާސެއް ނުވާނެ. އަހަރުމެން ނޫން މީހުންނަށް މީގައި މިހުރި ވޭނެއް ނޭނގޭނެ." ސުޒީގެ އަޑުގައި ވަނީ އޯގާތެރިކަމެވެ. "މި ދަނޑިވަޅު ދިމާވާ ހުރިހާ ކަމަކަށް ކެތްތެރިވެ އަމިއްލަ އެދުންތަކަށް ވުރެ އިސްކުރަންވީ އަނެއްކާ. އުޅެންވީ ފުރާނައެއް ސަލާމަތް ކުރެވޭތޯ. ކޮށްލެވޭ ކުޑަ ކަމަކުން ވެސް ފުރާނައެއް ސަލާމަތް ކުރެވިދާނެ."\nސުޒީގެ ވާހަކަތަކުން އަހަންނަށް ހިތްވަރު ލިބުނެވެ. އަޒުމު އާލާވިއެވެ. އަހަންނަށް ތެދުވެވުނެވެ. ސުޒީ ވެސް އަހަންނާ އެކު ތެދުވިއެވެ.\n"ދަރިފުޅު ޕޮޒިޓިވް ވިޔަސް އަހަރެން އަޒުމު ކަނޑައެއް ނުލާނަން. އުއްމީދު އެލުވައެއް ނުލާނަން،" އަހަރެން ސުޒީގެ މޫނަށް ބަލައިލީމެވެ. "އިރާދަކުރެއްވިއްޔާ މި އަޒުމެއް ދެން ނުގުޑާނެ. ގައުމަށް ދެވުނަސް ސިއްހީ އެހީތެރިންނާއެކު ވާނަން."\nކަށިން ހިތްވަރު ނެރެ އަހަރެން ހިތްވަރު ކުރީމެވެ. ކުރިއަށް ވުރެ ހަރަކާތްތެރިކޮށް އުޅެން ފެށީމެވެ. އޭރު ހަވީރު ހައެއް ޖަހަނީއެވެ. ޝިޔާޒު ވެސް ހޮސްޕިޓަލަށް ގެނެސް އެނދުމަތި ކުރެވުނުވެ. ޝިޔާޒާ ހަމައަށް އަހަންނަށް ދެވުނީ އެރޭ އަށެއް ޖަހަނީއެވެ. އަހަރެން ފެންނަ އިރަށް ޝިޔާޒު ރޯން ފެށީއެވެ.\n"މަންމާ! މަންމާ!" ޝިޔާޒު ގިސްލަމުން ގިސްލަމުން އަހަރެންގެ އަތުގައި ފިރުމައިލިއެވެ.\nއަތަށް ދެތިން އަންގި ލައްވާފައި ހުރުމުން އޭނާގެ ފިރުމުންތަކުގެ އިހުސާސް ކުރެވުނީ ފަނޑުކޮށްނެވެ. އަހަރެން ހިތްވަރުކޮށްފައި ޝިޔާޒަށް ބަލައިލީމެވެ. އޭނާގެ ނޭފަތަށް ވަނީ ހޮޅި ގުޅާފައެވެ.\n"މަންމާ! ކެއްސާލަން ވެސް ނުކެރޭ. ހިންދިރުވާލަން ވެސް ނުކެރޭ. ހީވަނީ މޭ ކުދިކުދިވެގެން އަންނަހެން. ހިންދިރުވައިލިޔަސް ހީވަނީ ގާ ތަކެއް އެތެރެއަށް ދާހެން. އެހައި ވެސް ތަދުވޭ. ނޭވާ ވެސް މި ނުކުންނަނީ ގަދަކަމުން." ޝިޔާޒު ލަސްލަހުން ބުނެލިއެވެ.\nއަހަރެން ގަދަކަމުން ހިންދިރުވާލީމެވެ. ލޮލަށް ޖަމާވަމުން ދިޔަ ކަރުނަތައް އޮބަހައްޓައިލީމެވެ. ނަމަވެސް، އަހަންނަށް ކާމިޔާބެއް ނުވިއެވެ. ހޯސް ލައިފައި ކަރުނަތައް އޮހިގަތީއެވެ. އަހަރެންގެ މޫނު އަނެއް ފަރާތަށް އަނބުރައިލީމެވެ. ރޮވޭ މަންޒަރު ޝިޔާޒަށް ފެނިދާނެތީއެވެ.\n"ދަރިފުޅާ ހިތްވަރުކުރޭ. ދަރިފުޅު އަދި ރަނގަޅުވާނެ. މާޔޫސް ނުވާތި! ހެޔޮ އެއްޗެހި ކިޔުން މަތީ އޮވޭ." އަހަރެން ޝިޔާޒުގެ ބޮލުގައި ފިރުމައިލީމެވެ.\n"މާމައާއި ކާފައަށް ގުޅައި ވެސް ނުލެވޭނެތަ؟ ބައްޕައަށް ވެސް ގުޅަންވާނެއްނު،" ޝިޔާޒު މާނޭވާލަމުން ބުނެލިއެވެ. "އަހަރެން ނުގުޅަމޭ. މިހާރު އެމީހުން ތިބޭނެ ޚަބަރެއް ނުވާތީ."\nއަހަންނަށް މަންމަމެނަށް ނުގުޅޭތާ ދެ ދުވަސްވީކަން އިހުސާސް ކުރެވުނީ އެ ވަގުތުއެވެ. އަވަސްއަވަހަށް ފޯނަށް ބަލައިލީމެވެ.\nޝަޒީލު އެތައް ފަހަރަކު ގުޅައިފަ އޮތެވެ. އެވަރު ނުވެގެން އެތައް މެސެޖެއް ކޮށްފައި ހުއްޓެވެ. މެސެޖުތައް ކިޔާނެހާ ވަގުތެއް ނެތެވެ. އަހަރެން ޝަޒީލަށް ގުޅައިލީމެވެ.\n"ބައްޕާ! ޝިޔާޒު ވެސް ބަލިވެގެން.." ޝިޔާޒު ނޭވާ ކުރުވިއެވެ.\n"އޭނ!" ޝަޒީލަށް ލިބުނީ ކުއްލި ހައިރާން ކަމެކެވެ. "ނުވާނެ. ދަރިފުޅު ބައްޔެއް ނުވާނެ. ބުނޭ ދޮގެކޭ. ބައްޕައަށް މަޖާކޮށްލީއޭ."\nޝަޒީލުގެ އަޑުގައި ހުރީ ހާސްކަމެވެ. ކަންބޮޑުވުމެވެ. އޭނާ އުއްމީދު ނުކޮށް ހުއްޓާ ލިބުނީ ކުއްލި ޚަބަރުން އޭނާ މާޔޫސްވަމުން ދިޔަކަން ފާހަގަވިއެވެ.\n"ތެދެއް. މިއީ ހިތްވަރު ދޭންވީ ވަގުތު، މާބޮޑަށް ތެޅިގަނެ ބިރު ނުގަނެ މިކަމާ ކުރިމަތިލާންވީ ވަގުތު. މީ ދަރިފުޅަށް ޓަކައި ދުޢާ ކުރަންވީ ވަގުތު." އަހަރެން ޝަޒީލަށް ވިސްނައިދިނީމެވެ.\n"އެކަމަކު ކިހިނެއް ޝިޔާޒަށް ޖެހެންވީ؟" ޝަޒީލު ކުރީ ބޮޑު ސުވާލެކެވެ.\n"ނޭނގެ. މި މުޅި ތަނުގައި އޮތް ވައިރަހެއް. މިއޮތީ ކޮމިއުނިޓީ ސްޕްރެޑަކަށް ގޮސް. އަލާމާތްތައް ނުފެންނަ މީހުން ވެސް މިހާރު އެދަނީ ޕޮޒިޓިވް ވަމުން." އަހަރެން ބުނެދިނީމެވެ.\n"ނަސީބަކީ އަހަންނަށް ޝިޔާޒު ގާތުގައި ހުރެވޭކަން. އެހެން އެއްވެސް މީހަކަށް މި ފުރުސަތު ވެސް ނުލިބޭ."\n"ޝިޔާޒު ރަނގަޅަށް ބަލާތި! އަހަރެން ގޮތެއް ހޯދޭތޯ އެބަ ބަލަން." ޝަޒީލު ހާސްވެ ކަންބޮޑުވަމުން ދިޔަކަން އަހަންނަށް ފާހަގަވިއެވެ.\nޝަޒީލު ފޯނު ބޭއްވުމުން އަހަރެން ބަލައިލީ ޝިޔާޒަށެވެ. އޭނާ މަޑުމަޑުން ހަމައަކަށް އެޅެމުންދާހެން ހީވިއެވެ. އަހަންނަށް ހިނިތުން ވެލެވުނެވެ. ޝިޔާޒު ވެސް ހިނިތުންވެލިއެވެ. ކުއްލިއަކަށް ޝިޔާޒު ކެއްސައިގަތެވެ. ބާރުބާރަށެވެ. އޭނާއަށް ނޭވާލާން އުނދަގޫވާން ފެށިއެވެ. މޭގައި އަތް އަޅައިގެން އޮވެ ނޭވާ ލެވޭތޯ އުޅުނެވެ. ކަކުލާ ހަމައަށް ބޯ ގުދުކޮށްލަމުން ތެޅެމުން ދިޔައެވެ. އޭނާއަށް ނޭވާ ލާން އުނދަގޫ ވެގެން ތެޅި ފޮޅެން ފެށީއެވެ. ކޮށިއަރާ ގޮތްވަމުން ދިޔައެވެ.\n"މަންމާ! އަހަރެން.. އަހަރެން..." ޝިޔާޒު ބާރުބާރަށް ބުނެލިއެވެ.\nއަހަންނަށް ހިފައިލެވުނީ ޝިޔާޒުގެ އަތުގައެވެ. އޭނާ ތެޅި ފޮޅެނީއެވެ. ނޭވާ ލުމަށް ދަތިވެގެންނެވެ. ކަރުގައި އަތް އަޅައިގެން އޮވެއެވެ. އަހަރެންގެ ލޮލުން ކަރުނަތައް އޮހިގަތެވެ. މޭ ކުދިކުދިވާހެން ހީވާން ފެށިއެވެ. އަރުބެދި މޭ ފިތެމުން ދިޔަހެން ހީވިއެވެ. ހިތް ތާށިވަމުން ދިޔައެވެ. ހުރި ހަމައެކަނި ދަރިފުޅަށް ވަމުންދާ ގޮތް ފެނި ލަގޮނޑި ފަޅައިގެންދާވަރު ވިއެވެ. ބައެއް ފަހަރު އަހަރެންގެ ނޭވާ ވެސް ތާށިވަމުންދާ ހެން ވެސް ހީވިއެވެ. ޝިޔާޒުގެ ކޮންމެ ހަރަކާތަކުން އަހަރެންގެ ހިތް އިރައިރައުގެންދާން ފެށިއެވެ. އަހަންނަށް ހީވީ ބޮލުގައި މީހަކު އެއްޗަކުން ތަޅާހެންނެވެ. މޫނުމަތިން ކުދި ރޮނގުތަކެއް ދުވާހެން ވެސް ހީވަމުން ދިޔައެވެ.\nކުއްލިއަކަށް ޝިޔާޒު ހިމޭން ވިއެވެ. އޭނާގެ ހަރަކާތްތައް ހުއްޓުނެވެ. އަހަންނަށް ބަލައިލެވުނީ މެޝިނަށެވެ. ހުރިހާ ރޮނގެއް ތެދަށް ކުރެހެން ފެށީއެވެ. އަހަންނަށް ތެޅިގަނެވުނީ އެވެ. ބާރުބާރަށް ހަޅޭއްލަވަން ފެށުނީއެވެ. ބޮލުގައި އަތްއަޅައިގެންނެވެ. އަމިއްލަ ގައިގައި ތަޅަމުން ދެފަރާތަށް ބޯ ހޫރެން ފެށުނީއެވެ. އޭރު މީހާ ހުރީ ވަރުބަލިވެގެން ހަލާކުވާ ވަރު ވެފައެވެ. މެޝިނުން އިވެމުން ދިޔަ ހިމުން އަޑުން އަހަރެންގެ ކަންފަތް ފަޅައިގެންދާން އުޅޭހެން ހީވިއެވެ.\n"ޝިޔާޒް... ދަރިފުޅާ..." އަހަންނަށް ބާރުބާރަށް ހަޅޭއްލަވާ ގަނެވުނެވެ.\nކުއްލިއަކަށް ލޯ ހުޅުވާލެވުނެވެ. އޭރު މޭ ހީވަނީ ބޭރަށް ނުކުންނަށް އުޅޭހެންނެވެ. މޭ ނަގައި ޖެހެމުން ދިޔައެވެ. ތުންފަތް ހުރީ ހިކިފައެވެ. އަރުތެރެ ހުރީ ބެދިފައެވެ. ހިންދިރުވާލެވޭތޯ ބެލީމެވެ. ގަދަކަމުން ކަހަލަ ގޮތަކަށް ހިންދިރުވާލެވުނެވެ. މޭގައި އަތް ޖައްސާލެވުނެވެ. ކަރުގައި އަމިއްލަ އަތުން ހިފައިލެވުނެވެ. ގަޑިއަށް ބަލައިލެވުނެވެ. އޭރު ގަޑިން މެންދަމުން އަލިވެ ތިނެއް ޖަހަނީއެވެ. އެނދުން ތެދުވެ ކަފޭރާމަތީގައި ހުރި ފެންފުޅިން ފެންތަށްޓެއް އަޅައިލީމެވެ. ފެނުނު ހުވަފެނާ މެދު ފުންކޮށް ވިސްނަން އިނދެއެވެ.\nއަހަންނަށް މާބޮޑަށް ވިސްނެނީބާއޭ ހިތަށް އެރިއެވެ. މާބޮޑަށް ހާސްވެވެނީއޭ ހިތް ބުނެލިއެވެ. ހާލަތު އޮތް ގޮތުންނެވެ. ކަންކަން ވަމުންދާ ގޮތުންނެވެ. ކުރިމަތިން ފެންނަމުންދާ މަންޒަރު ތަކުންނެވެ. ނުވިސްނަން ހުއްޓަސް ވިސްނޭނީއެވެ. އާއިލާއާ ދުރުގައި ދެ މައިން އެކަނިމާ އެކަނި އުޅެން ޖެހުމުން، ޖެހިލުން ވެވެނީއެވެ. ބިރުގަނެވެނީ އެވެ. ނުވިތާކަށް އަހަންނަށް އުޅެން މި ޖެހުނީ އެކަމުގެ ތެރޭގަ އެވެ. އަތް އުނގެޅަން ޖެހެނީ ބަލި މީހުންގެ ގައިގަ އެވެ. އިވެނީ އެމީހުންގެ ރުއިމުގެ އަޑެވެ. ކަންފަތުގައި ހުރީ އެ ވޭނީ އާދޭސްތަކުގެ އަޑުތަކެވެ. ލޯ މަރައިލިޔަސް ފެންނަނީ މީހުން އުޅޭ ގޮތެވެ. ތެޅި ފޮޅޭ މަންޒަރުތަކެވެ.\nދެފަރާތަށް ބޯހޫރައިލެވުނެވެ. އެނދުގައި އޮށޯވެލީމެވެ. އެ ޚިޔާލުތައް ބޮލުން ނެރެލެވޭތީ ބެލީމެވެ. ނިދޭ ގޮތެއް ނުވިއެވެ. އިރުއިރު ކޮޅާ ހުވަފެން މަތިން ހަނދާން ވަނީއެވެ. ވިސްނާ ފިކުރު ކުރެވެނީ އެވެ. ޝިޔާޒަށް ގޮތެއް ވެދާނެތީ އެވެ. އެއީ ޝަޒީލުގެ އުއްމީދެވެ. އަހަރުމެން ދެމީހުންގެ ލޯބީގެ ނިޝާނެވެ. ހިތުގެ ފިނިކަމެވެ. ލޯ މަރައިގެން އޮއްވާ ފޯނަން މެސެޖެއް ލިބުނު އަޑު އިވުނެވެ. އަވަސް އަވަހަށް ފޯނުބަލައިލީމެވެ.\n"މާދަމާ ދިހައެއް ޖަހާއިރު ފުރުމުގެ ކަންކަން ހަމަޖެހިއްޖެ. ވަރަށް މަޝްވަރާތަކަށް ފަހު ގޮތެއް ނިމުނީއެ، ދިވެހިން ގިނައިން އުޅެ ގައުމެއް ވީމަ، ސަރުކާރުން ޗާޓަރ ފުލައިޓެއް ބާއްވަނީ." އަހަންނަށް ކިޔައިލެވުނީ ޝަޒީލުގެ މެސެޖެވެ.\nދެވަނަ ފަހަރަށް ވެސް މެސެޖު ކިޔައިލެވުނެވެ. އެއާއެކު އުފަލުން ރޮވުނެވެ. ކަރުނަތައް ކޯތާފަތް މައްޗަށް އޮހިގަތެވެ. ފުން ނޭވާއެއް ދޫކޮށްލެވުނެވެ. ހިތްހަމަ ޖެހިލެވުނެވެ. އޭރު ފަތިސް ނަމާދު ވަގުތު ޖެހުނުކަން ފޯނުން އަންގައިދިނެވެ. ފާޚާނާއަށް ވަދެ ވުޟޫކޮށްލައިގެން ނުކުމެ ފަތިސްނަމާދުކޮށް ދުޢާ ކުރީމެވެ. ސަލާމަތުން ޤައުމަށް ދެވޭތޯއެވެ. މައިންބަފައިން ފެންނަ ހިސާބަށް ދެވޭތޯ އެވެ. ނުރައްކާތެރި ކޮވިޑުން މިންޖުކޮށްދެއްވުން އެދި ރޮމުން ގިސްލަމުން ދެންނެވީމެވެ.\nނަމާދުކޮށް ނިންމުމުން، ކުޑަދޮރުން ބޭރު ބަލައިލީމެވެ. ފެނުނީ ހިމޭން މަގުތަކެވެ. ހުއްޓިފައިވާ ފަޒާއެވެ. އެއްވެސް އަޑެއް ބަޑެއް ނީވޭ މާހައުލެކެވެ. މުޅި ދުނިޔެ އޮތީ ހިމޭން ވެފައެވެ. ހީވަނީ ދުނިޔެއަށް އަރާމެއް ބޭނުން ވީހެންނެވެ. ބިރާއި މޮޅީގެ ސާލެއް ފަތުރާލައިގެން ދުނިޔެ ނިދާފައި އޮތް ކަހަލައެވެ. އެތައް ފިލާވަޅެއް ދަސްކޮށްދީފައެވެ. ފުންކޮށް ވިސްނައިލެވުނެވެ. މިއީ ތިބީންނަށް އިބުރަތަކަށް ވާނެ ކަމެކެވެ. މިކަމުގެ ފަހަތުގައި ވެސް ފިލާވަޅެއް އޮންނާނެއެވެ. ވިސްނައިލެވުނެވެ. މާޒީގައި ހިނގައިފައި ހުރި ކަންކަމަށެވެ. ދުނިޔެއިން ފެނުނު މަންޒަރަށެވެ. ނަމަވެސް، މިއީ އެވާހަކަ ދައްކަންވީ ވަގުތެއް ނޫނެވެ. މިއީ ލިބެމުންދާ ފިލާވަޅުތަކުން ކަންކަން ދަސްކޮށް އިސްލާހު ކުރަންވީ ވަގުތެވެ. (ނިމުނީ)


Thauleemee aa aharu fashaa iru thahyaareh nuvevunu?\nއެޑިއުކޭޝަން މިނިސްޓަރު ޑރ. އައިޝަތު އަލީ: ދިރާސީ އައު އަހަރު ފެށޭއިރު ބައެއް ތައްޔާރީތައް ނުވެވޭ -- އަވަސް ފޮޓޯ\nދެހާސް އެކާވީސް ވަނަ އަހަރުގެ ދިރާސީ އަހަރުގެ ކިޔެވުން މާދަމާ ފެށޭނެ އެވެ. އެތައް ގޮންޖެހުންތަކާއެކު ނިމިގެންދިޔަ 2020 ވަނަ އަހަރުގެ ދިރާސީ އަހަރު މާޒީގެ ތެރެއަށް ދޫކޮށް ދަރިވަރުން މާދަމާ ސުކޫލުތަކަށް ނިކުންނާނީ މުޅީން އައު އަޒުމަކާއެކުއެވެ. މިދިޔަ އަހަރުގެ ގިނަ ދުވަސްތައް ސުކޫލަށް ހާޒިރުނުވެ ހޭދަކުރަަން ޖެހުމުން ކުދީންނަށް ލިބުނު ގެއްލުން އިންތިހާ ބޮޑެވެ. ނަފްސާނީ ގޮތުންނާއި އެ ނޫން ގޮތްގޮތުންވެސް ކުދިންނަށް އެތައް އަސަރެއް ކޮށްފައިވެއެވެ. އެހެންވީމަ ސުކޫލުތަކަށް ހާޒިރުވެ ކިޔެވޭނެ ގޮތްވުމަކީ ހުރިހާ ދަރިވަރުންނަށް ލިބޭނެ ވަރަށް ބޮޑު ހިތްހަމަޖެހުމެކެވެ.\nދިރާސީ އަހަރުގެ ކިޔެވުން ފެށުމަށް ތައްޔާރުވަމުންދާއިރު އެޑިއުކޭޝަން މިނިސްޓްރީގެ އެންމެ ފަހުގެ ތައްޔާރީތައް ހިއްސާކުރުމަށް އިއްޔެ ވަނީ ނޫސްވެރިންގެ ބައްދަލްވުމެއް ބާއްވާފައެވެ. މިނިސްޓަރު ވިދާޅުވި ގޮތުގައި ބޭނުންވާ ވަރަށް ޓީޗަރުން ހަމަވެއްޖެ އެވެ. ދަރިވަރުންނަށް ފިލާވަޅުތައް ނުގެއްލޭނެ ގޮތަށް އިންތިޒާމްތައް ވަނީ ހަމަޖައްސާފައެވެ. އަދި އެއްވެސް ސުކޫލެއްގައި ކިޔެވުން ނުހުއްޓޭނެ އެވެ.\nއެޑިއުކޭޝަން މިނިސްޓްރީގެ ބައެއް އިސްވެރިން މިނިސްޓަރު އައިޝަތު އަލީއާއެކު ނޫސްވެރިންނާއި ބައްދަލު ކުރައްވަނީ --\nނަމަވެސް އަވަސްއިން ވާހަކަ ދެއްކި ސުކޫލުތަކުގެ ޕްރިންސިޕަލުން މިނިސްޓަރުގެ މި ވާހަކަތައް ދޮގުކުރެއެވެ. މެދު އަތޮޅުތަކަށް ނިސްބަތްވާ ބޮޑު ރަށެއްގެ ސުކޫލެއްގެ ޕްރިންސިޕަލަކު ވިދާޅުވި ގޮތުގައި ދިރާސީ އައު އަހަރު ފެށޭއިރު ދަރިވަރުންގެ ސުކޫލު ފޮތްތައް ހަމައެއް ނުވެއެވެ. އަދި އެކަން އޮތީ މިނިސްޓަރު އެ ވިދާޅުވާ ގޮތަކަށް ނޫނެވެ.\nއެ ސުކޫލުގެ ދަރިވަރުންގެ ތެރެއިން ގުރޭޑް އެކެއްގެ ދަރިވަރުންނަށް ލިބިފައިވަނީ ހަތަރު ފޮތެވެ. ދިވެހި މާއްދާ އާއި އިސްލާމް އަދި ގުރުއާން އޮތީ ޑިޖިޓަލްކޮށެވެ. ނަމަވެސް އެހެން ގުރޭޑްތައް ހިމެނޭހެން ބައެއް މާއްދާތަކުގެ ފޮތްތައް އަދި ނުލިބެއެވެ.\n"މީގެ ކުރީން މިފަދަ މައްސަލަތަކެއް ދިމާވެފައެއް ނެތް. މިފަހަރު ފޮތްތައް މި ފޮނުވީ 'ކޮށާރު ޕޯޓަލް' މެދުވެރިކޮށް އަޅުގަނޑުމެން ފޮނުވި ގޮތަށް ކަމަށް ބުނި ނަމަވެސް އަޅުގަނޑު ފޮނުވި އަދަދަށް ފޮތެއް ނުލިބޭ. ދުރާލާ ފޮނުވައިގެންވެސް ދަރިވަރުންނަށް ބޭނުންވާ މިންވަރަށް ފޮތް ނުލިބޭ. މިނިސްޓަރު ވިދާޅުވި ނަމަވެސް ދިރާސީ އަހަރުގެ ކިޔެވުން މި ފެށުނީ ދަރިވަރުންނަށް ހުރިހާ ފޮތްތައް ނުލިބި،" ޕްރިންސިޕަލަކު ވިދާޅުވިއެވެ.\nމީގެ އިތުރުން ބައެއް ސުކޫލުތަކަށް ޓީޗަރުންވެސް ހަމަ ނުވާ ކަން ޕްރިސިޕަލުން ފާހަގަ ކުރެއްވިއެވެ.\n"އަޅުގަނޑަކަށް ނޭންގެ ޓީޗަރުން ހަމަވެއްޖެ ކަމަށް މިނިސްޓަރު އެ ވިދާޅުވަނީ ކިހިނެތްކަން. ޔަގީނުންވެސް މި ސުކޫލަށް ޓީޗަރުން ހަމައެއް ނުވޭ. މާދަމާ ސުކޫލުތައް ހުޅުވޭއިރު ހުރިހާ މާއްދާތައް ކިޔަވައިދޭން މި ސުކޫލުގައި ޓީޗަރުން ނެތް. ބައެއް މާއްދާތައް އެ މާއްދާތަކަށް ހާއްސަ ނޫން ޓީޗަރުން ކިޔަވައިދޭ ގޮތަށް އޮތީ،"\nސުކޫލުތަކުގެ ކިޔެވުން ފެށޭއިރު ގުރޭޑް 1 ،2 އަދި3ގެ ދަރިވަރުންގެ އަތުގައި ޓެބްލެޓެއް ނެތެވެ. އެ ގުރޭޑްގެ ތިން މާއްދާއެއް އޮތީ ޑިޖިޓަލްކޮށެވެ. ކުރީންވެސް ދޭ އުސޫލުން ދިރާގާއި އުރީދޫން ކުދިންނަށް ޑޭޓާ ފޯރުކޮށް ދިން ނަމަވެސް ޑޭޓާ ފޯރުކޮށްދޭ އުސޫލާއިމެދު ބެލެނިވެރިންގެ ޝަކުވާ އަބަދުވެސް އޮވެއެވެ.\nބެލެނިވެރިންގެ އެންމެ ބޮޑު ޝަކުވާއަކީ އެކަމަށް ބޮޑު ހަރަދެއް ކުރަން ޖެހުމެވެ. ފޯރުކޮށްދޭ ކަމަށް ބުނާ ޑޭޓާގެ ބަދަލުގައި ބެލެނިވެރިންގެ އަތުން ބޮޑު އަދަދެއް ހަރަދުކުރަން ޖެހުމެވެ.\n"ބެލެނިވެރިންގެ ވަރަށް ބޮޑު ޝަކުވާއެއް އެ މީހުންގެ ފޯނުން ޑޭޓާ ހުސްވާކަމުގެ ޝަކުވާއަކީ. ހަމައެކަނި ބެލެނިވެރިންނެއް ނޫން ޓީޗަރުންގެވެސް ވަަރަށް ބޮޑު ޝަކުވާއެއް. އެޑިއުކޭޝަނުން ބުނި ނަމަވެސް އެ ފޯރުކޮށްދޭ ޑޭޓާއިން ލިބޭ ފައިދާއެއް ނެތް. މިދިޔަ ދިގު ބަންދުގެ ތެރޭގައިވެސް ޓީޗަރުންގެ މަސައްކަތް އެ ކުރީ އަމިއްލަ ޑޭޓާގައި،" ކުރީން އަތޮޅު މަދަރުސާއެއްގެ ޕްރިންސިޕަލް ކުރެއްވި އަދި މިހާރު މާލޭގެ ސުކޫލެއްގެ ޕްރިންސިޕަލަކަށް ހުންނެވި ބޭފުޅަކު ވިދާޅުވިއެވެ.\nއެޑިއުކޭޝަން މިނިސްޓްރީން މިހާރު ދަނީ ޑިޖިޓަލްކޮށް ޕްލެޓްފޯމެއް ގާއިމު ކުރުމުގެ މަސައްކަތް ކުރަމުންނެވެ. އެކަން ސުކޫލުތަކަށް މިހާރު ވަނީ ރަސްމީކޮށް އަންގާފައެވެ.\nއަދި ޓީޗަރުން އަހުލުވެރި ކުުރުމުގެ މަސައްކަތް މިއަދު ފަށާނެ އެވެ. ނަމަވެސް އެކަމަށް މާދަމާއާ ހަމައަށް މުޅީން ތައްޔާރުވެވޭނެ ކަމާމެދު ބައެއް ޕްރިސިޕަލުން ސުވާލު އުފައްދައެވެ.\n"އަޅުގަނޑުގެ ވާހަކައަކީ ދުރާލާ ތައްޔާރުވީނަމަ މިއަދު އެއް ނޫން ދެއްތޯ އެ ވިދާޅުވާ ޑިޖިޓަލް ޕްލެޓްފޯމަށް ޓީޗަރުން އަހުލުވެރި ކުރުވާނީ. އަޅުގަނޑަށް ދެންނެވޭނީ ދިރާސީ އަހަރަށް ތައްޔާރުވުން މިދިޔައީ ސުމަކުން ކަމަށް،"\nއައު އަހަރު ފެށުމުގެ ކުރީން ކޮންމެ އަހަރަކުވެސް ސުކޫލުތައް މަރާމާތު ކުރެއެވެ. ކޮންމެ އަހަރަކުވެސް ކޮންމެހެން ކުރަންޖެހޭ ބައެއް މަރާމާތުތައް ހުރެއެވެ.\nނަމަވެސް މިއަހަރުގެ ދިރާސީ އަހަރު ފެށެނީ ސުކޫލުތަކަށް ކޮންމެހެން ބޭނުންވާ މަރާމާތު ނެތިއެވެ. ވަރަށް ގިނަ ސުކޫލުތަކުން ވަނީ މަރާމާތަށް ބޭނުންވެ އެކަމުގެ ހުއްދައަށް އެޑިއުކޭޝަންގައި އެދިފައެވެ. އެކަމަކު ސުކޫލުތަކަށް އެ ހުއްދަ އެޑިއުކޭޝަނުން ދީފައެއް ނުވެއެވެ.\nބައެއް ޕްރިންސިޕަލުން ފާހަގަކުރި ގޮތުގައި އެންމެ ބޮޑު ކަންބޮޑުވުމަކީ އެޑިއުކޭޝަން މިނިސްޓްރީއާ މުއާމަލާތް ކުރުމުގައި ހުރި އުނދަގޫތަކެވެ. ކޮންމެހެން އަންގަން ޖެހޭ ކަންކަން ވަގުތުގައި ނޭންގުމެވެ. ބައެއް ކަންކަން ސުކޫލުތަކުގެ ވެރިންނަށް އެނގެނީ މީޑިއާއިންނެވެ.\nމިފަދަ އެތައް ސަބަބަކާއެކު މިއަހަރުގެ ދިރާސީ އަހަރަށް އެޑިއުކޭޝަނުން ފުރިހަމައަށް ތައްޔާރުވެފައިވާ ކަމަށް ބުނަން އުނދަގުލެވެ. ސުކޫލުތަކުގެ ވެރިންގެ ބަހަކީ އެއީ އެވެ. ނަމަވެސް އެ ތައްޔާރީތައް ނެތިވެސް މާދަމާ ސުކޫލުތަކަށް ޓީޗަރުންނާއި ދަރިވަރުން ނިކުންނާނީ ވަރުގަދަ އަޒުމަކާއެކު އެވެ. އެހާމެ ބޮޑު އުންމީދަކާއެކު އެވެ. އެއީ ކޮވިޑްގެ ހާލަތު އިތުރަށް ގޯސްނުވެ ސުކޫލުތަކަށް ހާޒިރުވެ ކިޔެވުމުގެ ފުރުސަތު ލިބޭނެ ކަމަށް އުންމީދު ކުރަމުންނެވެ.\nދިހަ ދުވަސް ފަހުން ފޮތްތައް ލިބިއްޖެ


Bridge ge eh falhi bandhu kuranee | Mihaaru\n29 އޯގަސްޓް 2019 - 13:37 21 comments\nމާލެއިން ހުޅުލެ އަށް ދަތުރުކުރަން އޮންނަ ފަޅި ބަންދު ކުރަން ނިންމާފައިވަނީ މާދަމާ އާއި ހޮނިހިރު ދުވަހުގެ އިތުރުން އަންނަ ހަފްތާގެ ހުކުރު ދުވަހުގެ ބައެއް ވަގުތުތަކުގަ އެވެ. އެ ދުވަސްތަކުގެ ހެނދުނު 8 އިން މެންދުރު2އަށް ބްރިޖުގެ އެ ފަޅިން ދަތުރެއް ނުކުރެވޭނެ އެވެ.\nޓްރާންސްޕޯޓް މިނިސްޓްރީން ބުނީ ބްރިޖުގެ އެ ފަޅި ބަންދުކުރާ ގަޑިތަކުގައި ހުޅުލެ އިން މާލެ އަށް އަންނަ ފަޅި ވަގުތީގޮތުން ދެކޮޅަށް ދުއްވާގޮތަށް ބަދަލު ކުރާނެ ކަމަށެވެ.\nޗައިނާ ސަރުކާރުގެ އެހީގައި އެޅި، ބްރިޖް ބޭނުންކުރާތާ އެއް އަހަރު ވާނީ މާދަމާއަށެވެ. މީގެ އެއް އަހަރު ކުރިން ހުޅުވި، ބްރިޖާ އެކު މާލެ އާއި ހުޅުލެ، އަދި ހުޅުމާލެ ގުޅުވައިދީ ދަތުރުފަތުރު ކުރުމަށް އެތައް ލުއި ފަސޭހަތަކެއް ލިބިގެންދިޔަ އެވެ.\nބްރިޖު ބޭނުންކުރާތާ ދެ އަހަރު ވަންދެން ބްރިޖު ބަލަހައްޓަނީ ބްރިޖު އެޅި ޗައިނާގެ ސީސީސީ ސެކަންޑް ހާބަ އިންޖިނޭރިން އިންނެވެ. އެ ކުންފުނިން ދޭތެރެ ދޭތެރެއިން މިހާރު ވެސް މަރާމާތުގެ މަސައްކަތްތައް ކުރެ އެވެ.\nބްރިޖްގެ މަސައްކަތަށް 200 މިލިއަން ޑޮލަރު ޚަރަދުވި ކަމަށް ކުރީ ސަރުކާރުން ބުނެ އެވެ. އޭގެ ތެރެއިން 116 މިލިއަން ޑޮލަރަކީ ޗައިނާ ސަރުކާރުގެ ހިލޭ އެހީ ކަމަށާއި އަދި 72 މިލިއަން ޑޮލަރަކީ ޗައިނާގެ ލޯނު އެހީ ކަމަށް ހައުސިން އިން ކުރިން ބުނެފައިވެ އެވެ. އަދި އެ މަޝްރޫއަށް ދިވެހި ސަރުކާރުން 12 މިލިއަން ޑޮލަރު ހޭދަކުރާނެ ކަމަށް ވެސް ކުރިން ހައުސިން އިން ބުނެފައިވެ އެވެ.\nއިތުރު ލިޔުންތައް ދަތުރުފަތުރު ހުޅުމާލެ ހުޅުލެ ޓްރާންސްޕޯޓް މިނިސްޓްރީ ސިނަމާލެ ބްރިޖު